
1 Johdanto 


Pääministeri Marinin hallitusohjelmassa naisiin ja lapsiin kohdistuvan väkivalta- ja 
seksuaalirikollisuuden vähentäminen on keskeinen tavoite. Poliisin tietoon tulleen sek- 
suaalirikollisuuden kehitys 2000-luvulla näyttää huolestuttavalta (Danielsson, 2019; 
Oikeusministeriö, 2012). Poliisin tietoon tulleet raiskaukset ovat lähes kaksinkertaistu- 
neet, ja ilmoitettujen lasten seksuaalisten hyväksikäyttöjen määrä on kasvanut viimei- 
sen kymmenen vuoden aikana (Niemi & Fagerlund, 2019). Vuonna 2018 poliisin tie- 
toon tullut seksuaalirikollisuus lisääntyi 16 prosenttia aikaisempaan vuoteen nähden. 
Kasvu on huomattava, kun sitä verrataan esimerkiksi siihen, että samaan aikaan hen- 
keen ja terveyteen kohdistuvat rikokset lisääntyivät yhdellä prosentilla edellisestä vuo- 
desta ja omaisuusrikokset vähenivät kahdella prosentilla samana aikana. Kaiken kaik- 
kiaan seksuaalirikokset muodostivat yhden prosentin kaikesta vuonna 2018 poliisin 
tietoon tulleesta rikollisuudesta. (Danielsson, 2019) 


Aikaisemman selvitystyön mukaan (Oikeusministeriö, 2012) seksuaalirikosten tekijät 
ja heidän uhrinsa ovat enemmistössä tapauksista joko puolisoita, seurustelukumppa- 
neita, tuttavia tai ystäviä keskenään. Seksuaalirikoksen tekijä on uhrille tuntematon 
vain joka kuudennessa kaikista tapauksista. Raiskausrikosten tekijät ovat lähes aina 
miehiä, keski-iältään hieman yli 30-vuotiaita, joista suurimmalla osalla ei ole aikaisem- 
pia rikosrekisterimerkintöjä. Myös maahanmuuttajien osuus on ollut suuri. (Lehti ym., 
2014; Oikeusministeriö, 2012.) Eri seksuaalirikosten yksittäisiä sosiodemografisia ris- 
kitekijöitä ovat esimerkiksi mielenterveyden ongelmat (Fazel ym., 2007), eronneisuus 
(Smith, 1990), päihteiden käyttö (Emmelkamp & Kraanen, 2017), matala sosioekono- 
minen asema (Graves ym., 1996) ja yksinäisyys (Bumby & Hansen, 1997). Perhe- 
taustan huono-osaisuus (Freeman & Temple, 2010) ja seksuaalirikollisuus perhetaus- 
tassa lisäävät henkilön seksuaalirikoksen tekemisen riskiä (Forsman ym., 2015). 


Suorimpia seksuaalirikollisuuden riskitekijöitä ei kuitenkaan voi tavoittaa sosiodemo- 
grafisin tai sosiaalisen aseman mittarein. Esimerkiksi heikot sosiaaliset taidot, koke- 

mus vallan puutteesta, matala itsetunto, nöyryytyksen kokemus, hankalat suhteet toi- 
siin aikuisiin ja seksuaaliset ongelmat ovat yhteydessä lasten seksuaaliseen hyväksi- 

käyttöön, kun taas aikuisiin naisiin kohdistuviin seksuaalirikoksiin syyllistyvistä henki- 
löistä on tunnistettu useita erilaisia tyyppejä, joista kullekin on ominaisia tietynlaiset 
asenteet ja psykososiaaliset taipumukset. Lisäksi eri seksuaalirikoksiin kuten rais- 
kauksiin, lasten seksuaaliseen hyväksikäyttöön, ahdisteluun ja verkkoseksuaalirikok- 
siin liittyy erilaisia motivaatioita ja ennen muuta erilaisia toiminnan logiikoita. Ymmär- 
tämällä erityyppisen seksuaalirikollisuuden taustalla olevia motivaatioita ja toiminnan 
logiikoita saavutetaan paremmat mahdollisuudet ennaltaehkäistä seksuaalirikoksia. 
(Robertiello & Terry, 2007) 


Seksuaalirikoksen tekijän lisäksi tilannetekijöillä ja myötävaikuttavilla olosuhteilla on 
roolinsa seksuaalirikoksissa. Myös ne vaihtelevat seksuaalirikoksen mukaan. Suuri 
osa raiskauksista tapahtuu joko uhrin tai tekijän asunnossa, ja tekijä ja uhri ovat teko- 
hetkellä päihtyneitä (Lehti ym., 2014; Oikeusministeriö, 2012.) Lapseen kohdistuvan 
seksuaalirikoksen riskiä lisääviä olosuhteita ja tilannetekijöitä ovat esimerkiksi uhriksi 
sopivan haavoittuvan henkilön kohtaaminen sekä vähäinen kiinnijäämisen riski (Seto, 
2019). Myös internetistä ja sosiaalisen median palveluista on tullut keskeinen ympä- 
ristö seksuaalirikollisuudelle. Internetvuorovaikutus on tuonut seksuaalirikoksen teki- 
jöille uusia mahdollisuuksia rikolliseen toimintaan ja mahdollisten uhrien etsimiseen 
vaikeammin valvottavassa ympäristössä (esim. Bradford, 2006; Reynald ym., 2018.) 
Internetissä ja sen ulkopuolella tapahtuva seksuaalirikollisuus kietoutuvat toisiinsa, 
sillä verkossa seksuaalirikoksiin syyllistyneet tekevät todennäköisemmin seksuaaliri- 
koksia myös reaalimaailmassa (ks. esim. Owens ym., 2016; Shelton ym., 2016). 


1.1 Tutkimuksen tavoitteet ja rakenne 


Seksuaalirikosten tehokas ennaltaehkäiseminen edellyttää sitä, että seksuaalirikoksia 
tekevien henkilöiden taustoihin kytkeytyvät riskitekijät ja erityyppisten seksuaalirikos- 
ten taustalla vaikuttavat toiminnan logiikat tunnetaan. Jälkimmäisen merkitystä koros- 
taa se, ettei toiminta aina kytkeydy sosiodemografisiin riskitekijöihin. Seksuaalirikok- 
sen tekijä voi esimerkiksi olla missä tahansa yhteiskunnallisessa asemassa, joskin so- 
siaalisesti huono-osaisilla miehillä, joille on kasautunut paljon riskitekijöitä, taipumus 
seksuaaliseen väkivaltaan on paljon yleisempää. 


Tutkimus koostuu useilla aineistoilla tehdystä empiirisestä analyysista ja katsauksesta 
olemassa oleviin seksuaalirikoksia ennalta ehkäiseviin malleihin ja niiden kehitys- 

suuntiin. Empiirinen analyysi tuotti tietoa sosiaalisen aseman, huono-osaisuuden, var- 
hain elämässä ilmenevien riskitekijöiden, tekotilanteiden ja yhteiskunnan rakenteellis- 
ten tekijöiden merkityksestä seksuaalirikoksissa sekä tunnisti eri seksuaalirikoksiin liit- 
tyviä toiminnan logiikoita. Yhdessä seksuaalirikoksia ennalta ehkäiseviä toimenpiteitä 

koskevan katsauksen kanssa tutkimuksen empiirisella analyysilla tuotettiin tietoa en- 
nalta ehkäiseviä toimenpiteitä varten. 


Tilastoanalyysin tavoitteena oli täydentää olemassa olevaa tutkimustietoa ajantasai- 
sella seksuaalirikosten tekijöiden taustoihin ja yhteiskunnallisiin rakenteisiin liittyvistä 
riskitekijöistä. Vaikka seksuaalirikosten tekijöiden taustoihin liittyviä riskitekijöitä tunne- 
taan, niiden yhteydet seksuaalirikosten eri muotoihin ovat jääneet epäselviksi. Vaikka 
riskitekijöiksi määritellyt sosiaalisen huono-osaisuuden mittarit, esimerkiksi koulutta- 
mattomuus, köyhyys ja yksinäisyys, esiintyvät usein samanaikaisesti henkilön elä- 
mässä, ne kuitenkin viittaavat eri tekijöihin hänen taustassaan. Mittaamalla kerrallaan 
vain yhden tai muutaman riskitekijän yhteyttä eri seksuaalirikoksiin käytetyn riskiteki- 
jän vaikutus ylikorostuu samalla, kun määräävä riskitekijä henkilön taustassa jää huo- 
miotta. (Vauhkonen ym., 2017a.) 


Tutkimuksen toisena tavoitteena oli selvittää eri seksuaalirikoksia tehneiden henkildi- 
den ajattelun ja elämänkulussa subjektiivisesti koettujen asioiden yhteyttä seksuaaliri- 
koksiin. Nämä tekijät voivat liittyä esimerkiksi henkilön impulsiivisen käytöksen seu- 
rauksiin, päihteiden käyttöön, huonoihin kokemuksiin ihmissuhteissa, vääristyneisiin 
ajatusmalleihin (esimerkiksi vihamielinen suhtautuminen naisiin), seksuaalirikoksen 
uhriksi joutumiseen, seksuaaliseen mieltymykseen lapsia kohtaan, yksinäisyyteen, 
heikkoon kiintymyssuhteeseen, sosiaalisten taitojen puutteeseen tai neurokirjon on- 
gelmiin. Henkilön ajattelutavat ja varhaisemmat elämänkokemukset voivat olla so- 
siodemografisista tai sosioekonomisista tekijöistä riippumattomia, mutta toisaalta ne 
voivat välittää niiden yhteyksiä seksuaalirikoksiin. Esimerkiksi seksuaalirikollisille tyy- 
pilliset elamankokemukset voivat kasautua heikossa asemassa oleville henkilöille. 


Tutkimuksen kolmantena tavoitteena oli tunnistaa eri seksuaalirikosten tapahtumiseen 
vaikuttavia olosuhde- ja tilannetekijöitä. Seksuaalisen väkivallan kohdalla on tärkeää 
tunnistaa rikoksen tapahtumiseen myötävaikuttavat tilannetekijät sekä ne tekijät, joi- 
den myötä henkilö valikoituu uhriksi, tekijän näkökulmasta. Eri tilannetekijöitä voivat 
olla esimerkiksi päihtymys, ryhmätilanteen vaikutus, kiinnijäämisriskin vähäisyys ja 
uhrin avuton tila. Tavoitteena oli paitsi löytää merkittävimmät tilannetekijät myös aiem- 
min havaitsemattomat. Kontaktia sisältämättömiin seksuaalirikoksiin, kuten lapsipor- 
nografian hallussapitoon, vaikuttavat saatavuuteen sekä virtuaalisiin ja sosiaalisiin 
kontakteihin liittyvät olosuhteet ja toiminnan mahdollisen organisoituneisuuden meka- 
nismit. 


Tutkimuksen neljäntenä tavoitteena oli laatia katsaus seksuaalirikoksia ehkäisevistä 
toimenpiteistä Suomessa ja kansainvälisesti, etenkin Suomen kaltaisissa yhteiskun- 
nissa. Katsauksessa eritellään toimenpiteiden kohderyhmät, metodit ja toiminta-ajatus 
sekä mahdolliset arviot niiden vaikuttavuudesta. 

1.2 Tutkimusaineistot ja menetelmät 


Tutkimusaineistoina käytettiin hallinnollisista rekistereistä koottua paneeliaineistoa, 
nuorisorikollisuuskyselyä, poliisin rikosilmoitusrekisteriä sekä hanketta varten kerättyä 
laadullista haastatteluaineistoa. Haastatteluaineisto jakautuu seksuaalirikosten tekijöi- 
den haastatteluihin ja asiantuntijahaastatteluihin. 


1.2.1 Paneeliaineisto 


Paneeliaineiston muodostivat 1970—2005 syntyneet Suomessa 1980—2017 asuneet 
henkilöt, ja tiedot henkilöistä olivat kalenterivuositasoisia (tutkimusaineiston tilastoyk- 
sikkö oli henkilö kalenterivuonna). Kattava aineisto sisälsi erittäin suuren määrän indi- 
kaattoreita mahdollistaen harvinaisten ilmiöiden tarkastelemisen sekä yksilöllisten ja 
rakenteellisten riskitekijöiden aiempaa moniulotteisemman mittaamisen. Tutkimusai- 
neisto sisälsi tietoja muun muassa tutkimushenkilöiden iästä, sukupuolesta, kielestä, 
kansalaisuudesta, syntymävaltiosta, perherakenteesta, asuinkunnasta, asuinalueesta, 
koulutuksesta, oppilaitoksista, työmarkkinatilanteesta, tuloista ja eritellyistä tulonsiir- 
roista kultakin kalenterivuodelta. Tutkimushenkilöt linkitettiin heidän vanhempiinsa, ja 
aineisto sisälsi kattavasti myös vanhempien vastaavia tietoja. Aineiston seksuaaliri- 
koksia sekä muita rikoksia kuvaavat indikaattorit tulivat Tilastokeskuksen rekisteristä, 
joka sisälsi rikoslain kaikkien nimikkeiden mukaiset rikostuomiot. 


Paneeliaineistolla tehtävä analyysi täydensi olemassa olevaa tietoa seksuaalirikosten 
sosiodemografisista riskitekijöistä. Olemassa olevaa tietoa täydennettiin aiempaa mo- 
niulotteisemman tausta- ja riskitekijöiden mittaamisen sekä erityisesti riskitekijöiden 
kasautumisen vaikutuksen sekä yhteisvaikutusten mittaamisen avulla. Vaikka eri 
tausta- ja riskitekijöiden indikaattorit esiintyvät usein samanaikaisesti rikoksia tekevien 
henkilöiden elämässä, ne kuitenkin viittaavat eri tekijöihin henkilön taustassa. Koska 
aiemmassa tutkimuksessa ei ollut mitattu riskitekijöitä useilla indikaattoreilla samanai- 
kaisesti, ei tiedetä, mitkä niistä ovat ensisijaisia, mitkä vahvistavia tai vain korreloivia 
tekijöitä. Käyttämällä useita riskitekijöiden indikaattoreita samanaikaisesti pystyimme 
erottamaan määräävät riskitekijät vahvistavista ja korreloivista tekijöistä. Tutkimusme- 
netelminä käytetään kuvailevia menetelmiä ja logistista regressiota. 


1.2.2 Nuorisorikollisuuskysely 


Tutkimuksessa hyödynnettiin myös keväällä 2020 Helsingin yliopiston Kriminologian 
ja oikeuspolitiikan instituutin (KRIMO) toimesta kerättävää nuorisorikollisuuskyselyä. 
Nuorisorikollisuuskysely on 9.-luokkalaisilta kerättävä kansallisesti edustava kyselyai- 
neisto. Kevään 2020 nuorisorikollisuuskyselyyn vastasi 5 674 nuorta 74 koulusta ym- 
päri Suomea. Kyselyn vastausprosentti oli 78. Edustavan kyselyn perusjoukkona ovat 

suomenkielisten yläkoulujen yhdeksännen luokan oppilaat. Kyselyn koulut poimittiin 
oppilaitosrekisteristä ositetun satunnaisotannan avulla. Poiminnasta vastasi Tilasto- 
keskus. Käytetyssä otantamenetelmässä otettiin huomioon koulujen koko (probability 
proportional to size -otanta) sekä alueellinen sijainti (Tilastokeskuksen käyttämä kau- 
punki-maaseutu-alueluokitus; Helminen ym., 2014). 


Kysely kattaa rikoskäyttäytymisen ja uhrikokemusten lisäksi laajasti erilaisia sosiode- 
mografisia ja rakenteellisia tekijöitä (esim. sukupuoli, kansallinen tausta ja tiedot 
asuinalueesta) sekä psykososiaalisia riskitekijöitä (esim. vanhempien kontrolli ja ystä- 
vien rikosaktiivisuus). Kyselyn avulla tarkasteltiin sitä, miten yleistä seksuaalinen häi- 
rintä ja muu väkivalta on nuorten keskuudessa. Lisäksi tarkasteltiin tiettyjen teonpiir- 
teiden (esim. kohteen ikä, fyysinen kontakti) yleisyyttä nuorten kokemassa seksuaali- 
sessa väkivallassa. Näin kyselyaineisto täydensi rekisteriaineiston tietoja, sillä siinä 
näkyy myös se osa seksuaalirikollisuudesta, joka ei tule poliisin tietoon. 


1.2.3 Haastatteluaineisto 


Tutkimusta varten kerättiin myös kaksi haastatteluaineistoa. Toinen niistä koostuu 
seksuaalirikoksia tehneiden henkilöiden haastatteluista ja toinen seksuaalirikollisten 
kanssa työskentelevien psykologien ja muiden ammattilaisten fokusryhmähaastatte- 
luista. 


Seksuaalirikoksia tehneet henkilöt rekrytoitiin seksuaalirikosten hoito-ohjelman osallis- 
tujien keskuudesta. Seksuaalirikoksia tehneiden henkilöiden haastattelujen toteuttami- 
sessa otettiin huomioon se, että haastatteluissa käsitellyt asiat olivat poikkeuksellisen 
sensitiivisiä. Osallistujia tiedotettiin ennakolta tarkasti tutkimushankkeesta ja haastat- 
telujen sisällöstä. Tutkimuksessa hyödynnettiin myös seksuaalirikosten tekijöiden 
kanssa työskentelevien psykologien sekä muiden ammattilaisten haastatteluja. Nämä 
haastattelut toteutettiin sekä fokusryhmähaastatteluina, eli haastattelijan vetäminä 
ryhmäkeskusteluina, että yksilöhaastatteluina. Haastatteluissa asiantuntijat keskusteli- 
vat kokemukseensa perustuen tutkijan ohjauksella seksuaalirikosten tekijöiden taus- 
toista, kokemuksista, rikoksiin myötävaikuttaneista olosuhteista, rikostilanteista ja en- 
naltaehkäisyn mahdollisuuksista. 


Kvalitatiivinen analyysi täydensi yllä mainitun haastatteluaineiston avulla tilastoanalyy- 
seista saatuja riskitekijöiden kasautumisen vaikutusten sekä niiden yhteisvaikutusten 
analyyseissa saatuja tietoja siltä osin, mitä ei ollut mahdollista tarkastella paneeliai- 
neiston ja nuorisorikollisuuskyselyn avulla. Seksuaalirikosten tekijöiden haastattelujen 
analyysissa käytettiin menetelmänä elämänkulkuanalyysia, jossa ristesivät vertikaali- 

nen elamanhistoria ja rinnakkain ajoittuvat vertikaaliset muutokset. Sen avulla jaljitet- 
tiin ja rekonstruoitiin seksuaalirikoksen tehneiden henkildiden elamaa maarittaneita 
yksilöpsykologisia, sosiaalisia, kulttuurisia ja rakenteellisia tekijöitä. 


1.2.4 Rikosilmoitusrekisteri 


Tutkimuksessa hyödynnettiin myös poliisin rikosilmoitusrekisteriä, josta ilmenee katta- 
vasti seksuaalirikosten tilannetekijät. Tiedot saatiin Kriminologian ja oikeuspolitiikan 
instituutin rikosten ja seuraamusten tutkimusrekisteristä, jonka tiedot pohjautuvat polii- 
siasiain tietojärjestelmästä (PATJA) saatuihin tietoihin. Tietojärjestelmä sisälsi tapah- 
tumaan liittyvien asianosaisten henkilötiedot sekä tapahtumaan liittyviä teonpiirteitä 
mukaan lukien teon tapahtumapaikka sekä muita esitutkinnassa olennaisia seikkoja. 
Aineistosta taulukoitiin kirjattuja tilannetekijöitä, kuten tekijän ja uhrin välinen suhde, 
päihtymystieto ja tapahtumapaikan tiedot (esim. julkinen paikka, yksityisasunto). 


Rikosilmoitusrekisteristä taulukoitiin rikoksen tapahtumiselle altistavia tilannetekijöitä. 
Keskeisiä tilannetekijöitä olivat esimerkiksi raiskausrikoksissa sekä tekijän että uhrin 
humalatila, joissain tapauksissa keskeistä voi olla ryhmätilanteen vaikutus. Myötävai- 
kuttavia olosuhteita puolestaan voivat olla hyväksikäyttösuhteen mahdollistavat olo- 
suhteet, joskus internetin mahdollisuudet sekä kiinnijäämisriskiä pienentävät tekijät. 
Tilannetekijät analysoitiin taulukoimalla poliisin rikosilmoitusrekisterissä ilmenevät ri- 
koksen tapahtumiselle altistavien tilannetekijöiden näkökulmasta. Laajemmat rikoksen 
mahdollistavat olosuhteet analysoitiin eri seksuaalirikoksia tehneiden haastatteluista. 
RST:n teonpiirteitä ei kytketty henkilöiden taustaan. 


Tutkimuksessa selvitettiin myös ajantasaiseen kirjallisuuteen perustuen, mitä seksu- 
aalirikosten ehkäisemisestä tällä hetkellä tiedetään, mitkä toimenpiteet ovat osoittau- 
tuneet vaikuttavimmiksi ja millaisia kehityssuuntia ennalta ehkäisevissä toimenpiteissä 
on havaittavissa. Tässä käytettiin myös edellä mainittuja seksuaalirikollisten haastat- 
teluissa sekä asiantuntijoiden fokusryhmähaastatteluissa saatuja tietoja siltä osin kuin 
haastatellut olivat puhuneet näkemyksistään seksuaalirikosten ennaltaehkäisemi- 
sestä. Lopuksi muodostimme tulostemme perusteella pohjan uusille tavoille ennalta- 
ehkäistä seksuaalirikoksia. 

2 Seksuaalirikollisuus 


Keskustelu seksuaalisesta vakivallasta sisaltyy laajempaan keskusteluun hairinnasta 
ja sukupuolten tasa-arvosta. Seksuaalisen häirinnän tutkimus alkoi 1980-luvulla, ja 
sitä seuraavalla vuosikymmenellä siitä tuli yleinen tutkimuskohde monilla aloilla (Fitz- 
gerald, Gelfand & Drasgow, 1995). Tutkimuskohteena sen merkittävyyttä nosti myös 
vuonna 2017 alkanut #MeToo-liikkeen nousu. Liikkeen myötä lukemattomat naiset ja 
miehet ympäri maailmaa osoittivat tukensa seksuaalista väkivaltaa ja häirintää koke- 
neille naisille (Flecha 2021). Liikkeen myötä sukupuolten välisen tasa-arvon, seksuaa- 
lisen väkivallan ja ahdistelun kysymykset ovat saaneet aiempaa suurempaa media- ja 
akateemista huomiota. Se on myös johtanut nykyisen lainsäädännön uudelleentarkas- 
teluun sekä seksuaalisen häirinnän ja ahdistelun uudelleenmäärittelyyn (MacKinnon, 
2019). Liikkeen on myös arvioitu muuttaneen asenteita tuomitsevammiksi seksuaa- 
lista väkivaltaa kohtaan (Szekers ym., 2020). 


Käsityksissä siitä, mikä on seksuaalisesti asiallista ja mikä asiatonta toimintaa, on 
vaihtelua, mutta mitä vakavammasta seksuaalisesta väkivallasta on kyse, sitä vah- 
vemmin käyttäytymisen kriminalisointi ja sanktiointi vastaa universaaleja moraalikasi- 
tyksiä. Tahallinen väkivalta yhteisön toista jäsentä kohtaan, kuten myös omaisuuden 
anastaminen ja vastavuoroisuusodotuksen pettäminen, koetaan universaalisesti pa- 
heksuttavaksi (Fry, 2006; ks. myös Kivivuori, 2013). Erityisen moraalisen paheksun- 
nan saavat osakseen teot, joissa tekijä mielihyvää saadakseen vahingoittaa toista 
seksuaalisesti tai muulla tavoin (Corner ym., 1968). Lapsiin kohdistuvan seksuaalivä- 
kivallan tuomittavana pitämisen yleistämiseen ei tarvita edes lähdeviitteitä. 


Seksuaalirikokset ovat yleisesti inhotuinta rikollisuutta (Willis 2010), mitä ei epäröidä 
ilmaista (Harper & Harris, 2016). Niin ikään seksuaalirikoksen kovat rangaistukset 
saavat kannatusta (Katz-Schiavone ym. 2008). Myös muille seksuaalirikosten tekijöille 
langetettaville sanktioille, kuten seksuaalirikollisrekisterin pidolle, löytyy paljon kanna- 
tusta (Thakker, 2012). Vaikka myös seksuaalirikosten tekijöiden hoitoa kannatetaan 
(Rogers & Ferguson 2011), usein kuulee myös ajateltavan, ettei seksuaalirikosten te- 
kijöitä pystytä hoitamaan (Federoff & Moran, 1997). 

21 Seksuaalirikoksia koskeva lainsäädäntö ja 
sen uudistus 


Lainsäädännössä seksuaalirikokset muodostavat muun rikoslain lailla hierarkkisen 
järjestelmän, jossa eri tekoihin sovelletaan eriasteisia rangaistuksia. Säännökset siten 
kertovat siitä, mitä tekoja pidetään vakavimpina ja mitä lievimpinä (Nieminen, 2019). 
Seksuaalirikoksista annettavat rangaistukset vaihtelevat laajalla välillä. Sakkorangais- 
tus on lievin mahdollinen rangaistus, ja törkeimmissä seksuaalirikoksissa on enim- 
mäisrangaistuksena kymmenen vuoden vankeusrangaistus. 


Vakavimpana seksuaalirikoksena pidetään törkeää raiskausta (Ojala, 2014), josta lan- 
getettavat tuomiot ovat 2-10 vuotta vankeutta (raiskauksesta 1—6 vuotta vankeutta). 
Lievimmästä päästä rangaistusasteikolla mitattuna puolestaan on rikoslakiin vuonna 
2014 lisätty seksuaalinen ahdistelu (sakko—6 kuukautta vankeutta). Myös yritykseksi 
jääneet seksuaalirikokset ovat rangaistavia, lukuun ottamatta seksuaalista ahdistelua. 


Seksuaalirikosten hierarkkisuutta lainsäädännössä on pyritty myös vähentämään esi- 
merkiksi luopumalla vuonna 2014 lievästä raiskauksesta (sukupuoliyhteyteen pakotta- 
misesta), sisällyttämällä uhrin tiedottomuutta tai muuntyyppistä avutonta tilaa hyödyn- 
täen tapahtuva raiskaus osaksi raiskauksen tunnusmerkistöä (Nieminen, 2019). Sa- 
malla joitain seksuaalirikoksia on sanktioitu aiempaa ankarammin. Esimerkiksi lap- 
seen kohdistuva raiskaus tuomitaan aina törkeänä raiskauksena. Lisäksi lakiin tuli 
vuonna 2018 lapsen raiskaus. Lainsäädäntö kuitenkaan tuskin koskaan voi tavoittaa 
kokonaan seksuaalisen väkivallan käytön moninaisuutta (Nieminen, 2019). 


Pääministeri Marinin hallitusohjelman mukaan aiotaan toteuttaa seksuaalirikoslain- 
säädännön kokonaisuudistus, jossa koskemattomuus ja seksuaalinen itsemääräämis- 
oikeus ovat lähtökohtina. Mikäli uudistus toteutuu, rikoslain (39/1889) raiskausmääri- 
telmä muutetaan suostumuksen puutteeseen perustuvaksi (hallitusohjelma, s. 91). 
Tämä tarkoittaa sitä, että raiskauksen keskeiseksi tunnusmerkiksi nostetaan se, että 
on sukupuoliyhteydessä henkilön kanssa, joka ei suostu siihen vapaaehtoisesti. Va- 
paaehtoisuuden puuttuminen nostetaan keskeiseksi myös muissa seksuaalirikok- 
sissa. Seksuaalisen ahdistelun rangaistavuutta laajennetaan. Seksuaalisen kuvan lu- 
vaton levittäminen säädetään seksuaalirikoksena rangaistavaksi, ja lapseen kohdistu- 
vien seksuaalirikosten vähimmäisrangaistuksia kovennetaan. Voimaan tulee kahden- 
toista vuoden ikäraja, jota nuorempiin lapsiin kohdistuvat seksuaaliset teot ovat ran- 
gaistavia lapsenraiskauksena tai seksuaalisena kajoamisena lapseen tämän vapaa- 
ehtoisuutta arvioimatta. (Kiriakos ym. 2020.) Näin siis tapahtuu, jos hallitusohjelman 
suunnitelma toteutuu. 

20:6 LAPSEN SEKSUAALINEN HYVAKSIKAYTTO 


Joka koskettelemalla tai muulla tavoin tekee kuuttatoista vuotta nuoremmalle lapselle 
seksuaalisen teon, joka on omiaan vahingoittamaan tämän kehitystä, tai saa tämän 
ryhtymään sellaiseen tekoon, on tuomittava lapsen seksuaalisesta hyväksikäytöstä 
vankeuteen vähintään neljäksi kuukaudeksi ja enintään kuudeksi vuodeksi. Lapsen 
seksuaalisesta hyväksikäytöstä tuomitaan myös se, joka on sukupuoliyhteydessä 
kuuttatoista vuotta nuoremman lapsen kanssa, jos rikos ei 7 8:n 1 momentissa 
tarkoitetulla tavalla ole kokonaisuutena arvostellen törkeä. Lisäksi lapsen seksuaalisesta 
hyväksikäytöstä tuomitaan se, joka menettelee 1 momentissa tai edellä tässä 
momentissa tarkoitetulla tavalla kuusitoista mutta ei kahdeksantoista vuotta täyttäneen 
lapsen kanssa, jos tekijä on lapsen vanhempi tai vanhempaan rinnastettavassa 
asemassa lapseen nähden sekä asuu lapsen kanssa samassa taloudessa. Yritys on 
rangaistava. 


20:7 TÖRKEÄ LAPSEN SEKSUAALINEN HYVÄKSIKÄYTTÖ 


Jos 1) tekijä on sukupuoliyhteydessä kuuttatoista vuotta nuoremman lapsen tai 6 8:n 2 
momentissa tarkoitetussa tapauksessa kuusitoista mutta ei kahdeksantoista vuotta 
täyttäneen lapsen kanssa taikka 2) lapsen seksuaalisessa hyväksikäytössä a) kohteena 
on lapsi, jolle rikos lapsen iän tai kehitystason vuoksi on omiaan aiheuttamaan erityistä 
vahinkoa, b) rikos tehdään erityisen nöyryyttävällä tavalla tai c) rikos on omiaan 
aiheuttamaan erityistä vahinkoa lapselle hänen tekijää kohtaan tuntemansa erityisen 
luottamuksen tai muuten tekijästä erityisen riippuvaisen asemansa vuoksi, ja rikos on 
myös kokonaisuutena arvostellen törkeä, rikoksentekijä on tuomittava törkeästä lapsen 
seksuaalisesta hyväksikäytöstä vankeuteen vähintään yhdeksi ja enintään kymmeneksi 
vuodeksi. Yritys on rangaistava. 


TÖRKEÄ LAPSENRAISKAUS 


Vuonna 2019 voimaan tullut uusi säännös, jossa rikoksentekijä, joka syyllistyy samalla 
sekä törkeään raiskaukseen että törkeään lapsen seksuaaliseen hyväksikäyttöön, 
tuomitaan törkeästä lapsen raiskauksesta. Rangaistus on vankeutta neljästä 
kahteentoista vuoteen. 


Tekoa ei tuomita törkeänä lapsenraiskauksena, jos teko on jo rangaistava lapsen 
törkeänä seksuaalisena hyväksikäyttönä tai törkeän raiskauksen yrityksenä. 

Hallituksen esityksen 212/2018 mukaan rikos kohdistuu alle 16-vuotiaisiin ja eräissä 
tapauksissa 16- ja 17-vuotiaisiin. Säännöstä voidaan soveltaa myös silloin, kun tekijällä 
ja uhrilla ei ole suurta ikäeroa esim. 17-vuotiaan raiskatessa 15-vuotiaan, mutta tällöin 
ikä on ratkaiseva tekijä rangaistuksen määräämisessä ja tällöin rangaistusasteikoksi 
muodostuu lievennetyin perustein 14 päivää — 9 vuotta. 


SEKSUAALINEN AHDISTELU 


Rikoslain mukaan rangaistavaa on toisen koskettelu tavalla, joka on omiaan 
loukkaamaan toisen seksuaalista itsemääräämisoikeutta. 


Seksuaalinen ahdistelu on kriminalisoitu Suomessa sen takia, että katsottiin, että jo 
olemassa olevat kriminalisoinnit eivät soveltuneet tarpeeksi hyvin seksuaaliseen 
ahdisteluun. Keskeisesti seksuaalisen ahdistelun on tarkoitus kriminalisoida julkisella 
paikalla tapahtuva niin sanottu kähmintä. Aikaisemmin julkisella paikalla tapahtuva 
toisen henkilön vartalon puristelu oli rangaistavaa kunnianloukkauksena ja 
pahoinpitelynä. Tämän katsottiin olevan epätarkoituksenmukaista, sillä kyse on teoista, 
jotka loukkaavat toisen seksuaalista itsemääräämisoikeutta. 


SUKUPUOLISIVEELLISYYTTÄ LOUKKAAVAN LASTA ESITTÄVÄN KUVAN 
HALLUSSAPITO 


Sellaisten elokuvien, joissa kuvataan sukupuoliyhteyttä, seksuaalista kanssakäymistä 
tai jotain sukupuolisiveellisyyttä loukkaavaa tekoa, hallussapito ei ole aina sallittua. Jos 
elokuvassa tai videossa esiintyy lapsi tai iältään tuntematon henkilö, jota voidaan olettaa 
lapseksi, kyse on rikoksesta. Rikos koskee paitsi elokuvia myös valokuvia ja muita 
todenmukaisia kuvatallenteita. 


2.2  Seksuaalirikollisuuden kehitystrendejä 


Yleisimmin ilmoitettujen rikosten ilmoitusmäärät ovat kasvaneet 2000-luvun alusta 
lähtien, siinä mukana myös ilmoitukset seksuaalirikoksista. Ville Hinkkasen (2009) 

mukaan kasvu on seurausta viranomaiskontrollin tehostumisesta ja kiinnijaamisriskin 
kasvusta. Myös ilmoitusalttius on noussut, mihin on pyritty myös lainsäädännöllä. Esi- 
merkkinä tästä on lastensuojelulain ilmoitusvelvollisuus vuodelta 2007. Ilmoitusvelvol- 
lisuutta on muutettu lastensuojelulaissa tämän jälkeenkin, viimeisimmät muutokset 
ovat vuosilta 2015 ja 2017. 


Tarkastelimme poliisin tietoon tullutta raiskausrikollisuutta ja lasten seksuaalista hy- 
väksikäyttöä sekä oikeudessa tuomittuja tapauksia vuosina 2010-2019. Tietoja tar- 
kasteltiin Tilastokeskuksen rikos- ja pakkokeinotilaston avoimista tiedoista. Lisäksi tar- 
kastelimme eri kyselytutkimuksista ilmeneviä tietoja aikuisten kokeman seksuaalivaki- 
vallan (kattaa raiskaukset) sekä lasten ja nuorten aikuisten taholta kokeman seksuaa- 
lisen häirinnän tai seksuaaliväkivallan yleisyyttä. Aikuisten kokemaa seksuaalista vä- 
kivaltaa tarkastelimme kansallisesta rikosuhrikyselystä ja aikuisten lapsiin kohdista- 
maa seksuaaliväkivaltaa ja häirintää nuorisorikollisuuskyselyistä ja Lapsiuhritutkimuk- 
sista. 


Kuviossa 1 on laskettu yhteen poliisin tietoon tulleet perusmuotoiset ja törkeät rais- 
kaustapaukset sekä oikeudessa tuomitut tapaukset vuosilta 2010—2019. Kuvion 1 
mukaan Suomessa poliisille tietoon tulleet raiskaustapaukset ovat lisääntyneet vuo- 
desta 2013 vuoteen 2018. Sen sijaan oikeudessa tuomituissa tapauksissa ei ole min- 
käänlaista trendiä, ainoastaan vuosittaista vaihtelua. Kansallisen rikosuhritutkimuksen 
(2019) mukaan 2,8 prosenttia suomalaisista 15—84-vuotiaista naisista oli joutunut sek- 
suaaliväkivallan tai sen yrityksen uhriksi, miehistä 0,3 prosenttia. Vuonna 2018 seksu- 
aalisen väkivallan kokemuksia oli naisista 2,4 prosentilla, miehistä 0,6 prosentilla. 
Seksuaalista väkivaltaa kokeneiden osuus on pysynyt yhden ja puolentoista prosentin 
välillä vuodesta 2012. (Danielsson & Näsi 2020.) Seksuaalinen väkivalta ei siis ole li- 
sääntynyt, vaikka poliisin tietoon tulee tapauksia enemmän. 


Suomessa seksuaalirikokset tai seksuaalinen väkivalta ovat selvästi harvinaisempaa 
kuin esimerkiksi Ruotsissa. Ruotsin rikoksentorjuntaneuvoston (Brottsförebyggande 
radet) mukaan vuonna 2019 Ruotsissa poliisille ilmoitettiin yhteensä 23 200 seksuaa- 
lirikosta, joista 8 820 (35 %) oli raiskauksia tai raiskauksen yrityksiä. Ruotsin kansalli- 
sen rikollisuuskyselyn 2019 (Swedish Crime Survey) mukaan 5,6 prosenttia 16—84- 
vuotiaista ruotsalaisista on joutunut seksuaalirikoksen uhriksi, naisista miltei joka kym- 
menes (9,4 %), miehistä 1,4 prosenttia. Raiskausrikokset ovat kasvaneet 45,4 pro- 
senttia vuosien 2008 ja 2018 välillä (5 446 raiskauksesta 7 920 raiskaukseen) (Molin 
ym., 2019). Tapausten ja epäiltyjen määrän kasvusta huolimatta seksuaalirikoksista 
annettujen tuomioiden määrä on pysynyt Ruotsissa melko vakaana vuosien 2008 ja 
2017 välillä (1 055 tuomitusta 1 162 tuomittuun), koska poliisin selvittämien raiskaus- 
ten osuus on vähentynyt merkittävästi (Khosnood ym., 2021). 

Kuvio 1. Poliisin tietoon tulleet perusmuotoiset ja törkeät raiskaukset ja oikeudessa 
tuomitut tapaukset 2010-2019. 

Kuvio 2. Poliisin perusmuotoiset ja törkeät lasten seksuaaliset hyväksikäytöt (sekä lapsen- 
raiskaukset ja oikeudessa tuomitut tapaukset 2010-2019. 


Suomessa poliisille ilmoitetut lasten seksuaaliset hyväksikäyttötapaukset ovat käänty- 
neet nousuun vuodesta 2017 alkaen. Lasten uhrikokemuksia puolestaan on mitattu 

kolmessa lapsiuhritutkimuksessa vuosina 1988, 2008 ja 2013. Tuoreimman lapsiuhri- 
tutkimuksen mukaan yhdeksäsluokkalaisten nuorten seksuaalikokemukset aikuisten 
kanssa ovat vähentyneet edellisten lapsiuhritutkimusten kahdestatoista (1988) ja seit- 
semästä (2008) prosentista neljään prosenttiin (2013). Yhdeksäsluokkalaisille teetet- 
tävä nuorisorikollisuuskysely osoittaa samankaltaisen trendin. Tuoreimmassa nuoriso- 
rikollisuuskyselyssä (2020) aikuisten taholta elämänsä aikana sukupuolista lähentelyä 
tai kanssakäymistä kokeneiden osuus oli vähentynyt kahdestatoista prosentista 
(2012) ja kymmenestä prosentista (2016) seitsemään prosenttiin yhdeksäsluokkalai- 
sista. Aikuisten lapsiin kohdistama seksuaaliväkivalta ja ahdistelu on siis vähentynyt. 


Hyväksikäytön vähenemisen on arvioitu liittyvän siihen, että tapauksia alkoi tulla 
enemmän julki, sekä siksi, että viranomaiskontrolli on parantunut. Myös normit ja 
asenteet ovat muuttuneet. Esimerkiksi teini-ikäisten tyttöjen seurustelusuhteiksi miel- 
lettyä kanssakäymistä pidetään todennäköisesti vähemmän normaalina kuin 1980-lu- 
vulla, mistä lähtien lapsiuhritutkimukset ovat viitanneet ilmiön vähentyneen (Fagerlund 
ym. 2014). 

män aikana tapahtuneet). 

3 Seksuaalirikosten tekijät 


Vaikka normi voi olla sosiaalisten tekijöiden määräämä, sen noudattamiseen ja rikko- 
miseen vaikuttavat syyt voivat olla luonteeltaan paitsi niin ikään sosiaalisia myös bio- 
logisia ja psykologisia (Jokela, 2006). Seksuaalirikoksia kuvaavat käsitteet sekä sitä 
koskevat normit ja säädökset ovat historiallisesti konstruoituja, mutta normien ja la- 
kien rikkominen on vahvasti yhteydessä yksilökohtaisiin biologisiin ja psykologisiin 
ominaisuuksiin (Ks. Kivivuori, 2013). Seksuaalirikosten tekijöiden taustoissa on yhty- 
mäkohtia, jotka liittyvät suurempaan riskiin tehdä seksuaalirikos. Riski tehdä seksuaa- 
lirikos vaihtelee esimerkiksi sosiaalista asemaa kuvaavien indikaattorien ja aiemman 
rikostaustan mukaan. Nämä havaittavat yhteydet taustoissa ovat tutkimuskirjallisuu- 
den perusteella todennäköisesti seurausta havaitsemattomista biologisista ja psykolo- 
gisista tekijöistä. Samalla havaituilla taustatekijöillä, kuten työttömyydellä ja köyhyy- 
dellä voi silti olla itsenäistä vaikutusta seksuaalirikokseen syyllistymisen riskiin. 


3.1 — Seksuaalirikosten tekijöiden 
yksilökohtaiset taustatekijät aiemmassa 
tutkimuksessa 


Seksuaalirikosten tekijöiden taustat vaihtelevat seksuaalirikoksen tyypin mukaan. An- 
tisosiaalisuus ja seksuaalinen poikkeavuus ovat seksuaalirikosten kaksi merkittävintä 
riskitekijää (Hanson & Morton-Bourgon, 2005). Seksuaalisen poikkeavuuden osalta 
tarkastelemme aluksi parafilioita yleisesti ja sen jälkeen pedofiliaa ja hebefiliaa sekä 
emotionaalista samaistumista lapsiin. Tarkastelemme myös kognitiivisia ja psykososi- 
aalisia haasteita, jotka kirjallisuuden perusteella ovat yhteydessä sekä lapsiin että ai- 
kuisiin kohdistuviin seksuaalirikoksiin. Samat tekijät vaikuttavat olevan yhteydessä 
myös koulumenestykseen ja sosiaaliseen asemaan aikuisena. 


3.1.1 Antisosiaalisuus 


Osalla seksuaalirikosten tekijöistä teko on yhteydessä antisosiaalisuuteen. Näissä ti- 
lanteissa seksuaalirikos näyttäytyy elämänkulussa usein osana muuta rikoskäyttäyty- 
mistä sekä muiden käytös- ja persoonallisuushäiriöiden seurauksena (ks. Shaw, 
1999; Seto & Lalumiére, 2010). Antisosiaalista persoonallisuutta leimaa impulsiivi- 
suus, päihteiden käyttö ja normien rikkominen (Caspi ym., 1994; Gottfredson & Hir- 
schi, 1990). Psykiatrisin käsittein antisosiaalisuus voidaan kuvata käyttäytymiseksi, 
joka toistuvasti rikkoo ja osoittaa välinpitämättömyyttä muiden oikeuksia kohtaan. 
Kyse ei niinkään ole henkilöiden luokittelemisesta antisosiaalisiksi, vaan väestössä 

jatkuvasti jakautuvista kayttaytymispiirteista, persoonallisuuden piirteista ja muista yk- 
silöllisistä ominaisuuksista, jotka ovat yhteydessä normin rikkomisen todennäköisyy- 
teen. (Jokela 2006.) 


Rikoskäyttäytymisen osalta antisosiaalisuus liittyy ennen muuta generalistiseen rikos- 
käyttäytymiseen. Seksuaalirikosten tekijöistä raiskaajilla on lapsia seksuaalisesti hy- 
väksikäyttäneitä useammin tekoon myötävaikuttavaa antisosiaalisuutta (Firestone 
ym., 2000). Kuitenkin antisosiaaliset piirteet, kuten vihamielisyys ja elämäntavan epä- 
vakaus ovat yhteydessä erityisesti rikoksen uusimiseen myös lasta seksuaalisesti hy- 
väksikäyttäneillä (Prentky ym., 1995). Antisosiaalinen persoonallisuus ei kuitenkaan 
välttämättä johda rikoksiin, vaan rikoksen toteutuminen edellyttää myös tilanneteki- 
jöitä. Vastaavasti henkilö voi syyllistyä seksuaalirikokseen, vaikka hänellä ei olisi sii- 
hen mitään erityisiä taipumuksia. (Ks. Jokela 2006.) 


3.1.2 Parafiliat 


Parafiilinen mieltymys määritellään seksuaaliseksi mieltymykseksi epätyypillisiin koh- 
teisiin. Tällaisia kohteita voivat olla esimerkiksi tietyt vaatekappaleet tai lapset taikka 
tietynlainen toiminta, kuten seksikumppanin satuttaminen tai salakatselu. Kun tämän- 
kaltainen mieltymys on pitkäaikainen, kestävä ja välttämätön seksuaalisen tyydytyk- 
sen saamiseksi, sitä voidaan kutsua parafiliaksi. (Längström & Seto, 2006) Kun para- 
filia aikaansaa merkittävää ahdistusta tai toimintakyvyn laskua, sitä voidaan kutsua 
parafiiliseksi häiriöksi (APA 2013). 


Kaikki seksuaalinen mieltymys on luokiteltu normofiiliseksi (normaaliksi) tai parafii- 
liseksi (anomaliseksi) (APA 2013). Kahdeksan yleisintä parafiilista mieltymystä ovat 
voyerismi, exhibitionismi, frotteurismi, masokismi, sadismi, pedofilia, fetismi ja trans- 
vestismi. Parafiiliselle mieltymykselle on määritelty kolme muotoa a) mielenterveyden 
häiriö, jossa parafiilinen mieltymys on toistuvaa, voimakasta ja aiheuttaa kärsimystä 
tai vahinkoa taikka johtaa laittomaan toimintaan, b) parafilia, jossa parafiilinen mielty- 
mys on toistuvaa sekä yhtä voimakasta tai voimakkaampaa kuin normofiiliset mielty- 
mykset, mutta ei aiheuta kärsimystä sekä c) anomalinen, jossa parafilinen mieltymys 
ei ole jatkuvaa ja on heikompaa kuin normofiilinen mieltymys.(Joyal & Carbentier 
2016.) Käsityksissä normaalista ja anomalisesta seksuaalisuudesta on kuitenkin myös 
kulttuurista vaihtelua (Bhugra ym. 2010). Jostain syystä traditionaalisissa yhteisöissä 
ilmenee vähemmän parafiilista taipumusta (Munroe & Gauvain 2001). 


Christoph Ahlers ja tutkimusryhmä (2011) raportoivat 64 prosentin miehistä kokevan 
mieltymystä ainakin yhteen parafiiliseen toimintaan. Parafiilisia fantasioita (59 %) 
esiintyi miehillä useammin kuin parafiilistä käyttäytymistä (44 %). Fantasioista yleisim- 
mät olivat voyerismia (35 %) ja fetismiä (30 %) sekä sadismia (22 %), masokismia 

(16 %) ja frotteurismia (13 %). Kaikkein harvimmin miehet ilmoittivat fantasioista, jotka 
liittyivät pedofiliaan (10 %) transvestiittiseen fetismiin (5 %) ja exhibitionismiin (4 %). 
Miehet ilmaisevat enemmän kiinnostusta parafiiliseen toimintaan kuin naiset (fantasi- 
oinnilla mitattuna). Vähemmistö parafiilista mieltymystä kokevista kuitenkaan on toimi- 
nut parafilian mukaisesti, mutta miehistä kuitenkin suurempi osa kuin naisista. 


Miehillä on naisia enemmän parafiilista mieltymystä, mitattiinpa sitä seksuaalisilla pre- 
ferensseillä, kiihottumisella, pornon kulutuksella tai parafiilisilla fantasioilla (Bartova, 
2020). On epävarmaa, miksi miehillä on enemmän parafiilista mieltymystä kuin nai- 
silla (Bouchard ym., 2017). Yhden selitysmallin mukaan miehet altistuvat naisia use- 
ammin prenataalisille stressitekijöille, mikä saattaa tehdä heistä alttiimpia sekä psyko- 
patologioiden että parafilioiden kehitykselle (Cantor, 2012; Gualtieri & Hicks, 1985). 
Psykopatologiat, kuten ahdistuneisuus ja muut mielialaongelmat, ovat yleisempiä pa- 
rafiilisia mieltymyksiä omaavilla, mikä viittaa siihen, että niillä voi olla samoja neuroke- 
hityksellisiä tai ympäristötekijöihin liittyviä syitä (Fedoroff ym., 1999; Kafka & Hennen, 
2002). Lisäksi hienovaraisten fysiologisten anomalioiden, kuten ei-oikeakätisyyden 
(atypical handedness) korrelaatio parafilioiden kanssa viittaa tähän (Fazio ym., 2013). 


Neurokehityksellisten tekijöiden lisäksi seksuaalisen halun voimakkuus saattaa selit- 
tää henkilön motivaatiota etsiä monimuotoista seksiä ja useita partnereita (Längström 
& Seto, 2006). Voimakas seksuaalinen halu (Kafka, 2010) ja uutuudenhalu voivat 
edeltää ja myös aikaansaada parafilioiden kehitystä. Seksuaalisen halun voimakkuu- 
den ja parafilioiden välillä on havaittu yhteys (Klein ym., 2015). Niin ikään seksuaali- 
sen halun voimakkuuden on arvioitu selittävän parafilioissa havaittuja eroja sukupuol- 
ten välillä (Dawson ym., 2016; Bouchard ym., 2017). Parafiilista mieltymystä tuntevien 
henkilöiden on havaittu omaavan useampia seksikumppaneita, olevan seksuaalisesti 
aktiivisempia sekä kokevan suurempaa seksuaalista halua sekä fantasioivan seksistä 
useammin (Kafka, 2010; Kafka & Hennen, 2003; Längström & Hanson, 2006). Seksu- 
aalisen halun voimakkuus ei kuitenkaan ole samalla tavoin yhteydessä kaikkiin parafi- 
lioihin (Seto ym., 2020). 


Parafiilisen mieltymyksen mukaiseen käyttäytymiseen voi liittyä sosiaalisten normien 
rikkomista laajemminkin sekä myös lain rikkomista (Längström & Seto, 2006). Miehet 
ovat naisia impulsiivisempia ja alttiimpia riskinotolle (Byrnes, Miller & Schafer, 1999). 
Vastaavasti parafiilisen mieltymyksen mukaiseen käyttäytymiseen voi vaikuttaa impul- 
siivisuuden aste ja alttius riskinottoon (Lalumiere, Harris, Quinsey & Rice, 2005). 


3.1.3 Pedofilia ja hebefilia 


Siinä missä miesten aikuisiin naisiin kohdistamia seksuaalirikoksia on usein selitetty 
maskuliinisuuteen liittyvillä kulttuurisilla tekijöillä, lasten seksuaalinen hyväksikäyttö on 

mielletty pääasiassa yksilöllisen parafilian, pedofilian, kautta. Toisin sanoen lasten 
seksuaalinen hyväksikäyttö samaistetaan lapsikohteiseen seksuaaliseen mieltymyk- 
seen. Sinänsä looginen samaistus ei kuitenkaan pidä paikkaansa, vaan tosiasiassa 
vain osa lapsia seksuaalisesti hyväksikäyttäneistä on pedofiilejä. Sanalla pedofilia vii- 
tataan seksuaaliseen mieltymykseen esipuberteettivaiheessa oleviin lapsiin, mutta 
suurin osa lasten seksuaalisesta hyväksikäytöstä kuitenkin kohdistuu teini-ikäisiin, joi- 
hin kohdistuvasta seksuaalisesta mieltymyksestä käytetään nimitystä hebefilia (Seto, 
2012). 


Tämä ei ole vain viisastelua, koska kielenkäytön kautta on tuotettu harhaanjohtavia 
käsityksiä ilmiöstä. Keskeisintä lapsen seksuaalisen hyväksikäytön ja lapsikohteisen 
seksuaalisen mieltymyksen samaistamisessa on se, ettei suurella osalla lapsen sek- 
suaaliseen hyväksikäyttöön syyllistyneistä miehistä ole erityistä pedofiilista tai hebefii- 
listä taipumusta. Vastaavasti kaikki lapsiin seksuaalisesti mieltyneet eivät tee seksu- 
aalirikosta (Taivaloja & Nurminen, 2020a; Babchishin ym., 2014). 


WHO:n ICD-10-tautiluokituksen mukaan pedofilia on ”sukupuolisen kiinnostuksen en- 
sisijaista kohdistumista lapsiin”. Pedofilian kriteereinä ovat, että a) henkilö täyttää su- 
kupuolisten kohdehäiriöiden yleiset kriteerit, b) henkilön halu seksuaaliseen toimin- 
taan esimurrosikäisen lapsen tai lasten kanssa on vallitseva tai pysyvä, c) henkilö on 
vähintään 16-vuotias ja kriteerin d) osalta vähintään viisi vuotta kohdettaan tai kohtei- 
taan vanhempi. On arvioitu, ettei tästä pedofilian määritelmästä kuitenkaan ole paljoa 
kliinistä tai rikosteknistä hyötyä lapsiin kohdistuvien seksuaalirikosten tekijöitä lähes- 
tyttäessä (Eher, 2017). 


Kansainvälisissä tutkimuksissa on arvioitu lapsiin kohdistuvaa seksuaalista mielty- 
mystä olevan viidellä prosentilla miehistä (Seto, 2008; Seto, 2012). Suomessa teh- 
dyissä tutkimuksissa (Santtila ym., 2015) noin kolme prosenttia aikuisista raportoi tun- 
teneensa edeltävän vuoden aikana seksuaalista mieltymystä alle 16-vuotiaita lapsia 
kohtaan. Kansainvälisissä tutkimuksissa alle 12-vuotiaisiin lapsiin kohdistuvaa seksu- 
aalista mieltymystä ilmoitti tunteneensa 0,2 prosenttia miehistä (Seto, 2008; Seto, 
2012). Itsearviointeihin perustuviin lukuihin mieltymyksen yleisyydestä voi kuitenkin 
vaikuttaa aiheen arkaluonteisuus (Poehlman ym. 2009). 


Lapsiin kohdistuvia seksuaalirikoksia tekevät voidaan jakaa preferentiaalisiksi ja situ- 
ationaalisiksi hyväksikäyttäjiksi (Groth ym., 1982; Howells, 1981). Nita Taivaloja ja 
Nina Nurminen (2020a) kuvailevat jälkimmäisiä aikuisiksi, joiden ensisijainen seksu- 
aalinen mieltymys suuntautuu toisiin aikuisiin, mutta jotka paineenalaisessa elämänti- 
lanteessa, vailla mahdollisuutta toisen aikuisen tarjoamaan läheisyyteen, ovat syyllis- 
tyneet lapsen seksuaaliseen hyväksikäyttöön. Arviolta 50—60 prosenttia lapsen seksu- 
aalisista hyväksikäyttäjistä tuntee ensisijaista seksuaalista mieltymystä lapseen (Seto, 

2008, 2019). Alustavien havaintojen mukaan lapsiin seksuaalisesti mieltyneet henki- 
löt, jotka eivät ole syyllistyneet seksuaalirikokseen, ovat keskimäärin rikokseen syyllis- 
tyneitä nuorempia, vähemmän antisosiaalisia ja kokevat seksuaalista mieltymistä use- 
ammin poikiin (Cohen ym. 2018). 


Michael Seto (2017) on ehdottanut, että pedofilia voitaisiin määritellä seksuaaliseksi 
ikäsuuntaukseksi samaan tapaan kuin homo-, bi- ja heteroseksuaalisuutta pidetään 
seksuaalisena sukupuolisuuntauksena. Baileyn ja tutkimusryhmän (2016) tekemässä 
tutkimuksessa lapsiin kohdistuvien seksuaalirikosten tekijöistä 25 prosenttia ilmoitti 
kokeneensa voimakasta seksuaalista vetoa esipuberteetissa oleviin lapsiin ja 35 pro- 
senttia voimakasta seksuaalista vetoa murrosikäisiin. Lapsiin kohdistuvien seksuaaliri- 
kosten tekijöistä 68 prosenttia ilmoitti rakastuneensa lapseen ainakin kerran elinaika- 
naan. Romanttiset tunteet osana pedofiliaa eivät ole saaneet paljoa akateemista huo- 
miota, vaikka ilmiö on havaittu useissa tutkimuksissa (Brongersma, 1991; Houtepen 
ym., 2016). 


3.1.4 Emotionaalinen samaistuminen lapseen 


Emotionaalinen samaistuminen lapsiin on merkittävä riskitekijä lapsiin kohdistuvissa 
seksuaalirikoksissa (Hanson & Morton-Bourgon, 2005; Mann, ym., 2010). McPhailin ja 
tutkimusryhmän (2013) mukaan emotionaalinen samaistuminen lapsiin on yhteydessä 
erityisesti perheen ulkopuoliseen lasten seksuaaliseen hyväksikäyttöön. Tutkimustieto 
ei toistaiseksi ole täsmentynyt siltä osin, onko emotionaalinen samaistuminen lapseen 
osa pedofiilista taipumusta vai siitä irrallinen (Konrad ym. 2015). 


Emotionaalinen samaistuminen lapsiin määritellään liioitelluksi emotionaaliseksi ja 
kognitiiviseksi yhteenkuuluvuudeksi lasten kanssa. Sen indikaattoreita voivat olla run- 
sas vapaa-ajan vietto lasten kanssa, mukanaolo lasten harrastustoiminnassa, lasten 
harrastusvälineiden omistaminen, lapsena oloon liittyvät tuntemukset ja hakeutuminen 
intiimeihin ja vastavuoroisiin suhteisiin lasten kanssa (Fernandez ym., 2014; Knight 
ym., 1989; McPhail ym., 2013; Wilson, 1999). Emotionaalista samaistumista lapseen 
mitataan sitä varten suunnitellulla kysymyssarjalla (Beckett, 1987; Wilson 1999). 


On arvioitu, että lapsiin kohdistuvia seksuaalirikoksia tekevät miehet usein haluaisivat 
muodostaa läheisiä suhteita toisiin aikuisiin, mutta eivät kykene siihen (Finkelhor, 
1984; Fisher & Howells, 1993; Marshall, 1989; Marshall & Marshall, 2010) Yleistä on 
myös pelko ja epäluottamus aikuisia naisia kohtaan, mikä ei kuitenkaan ole sama asia 
kuin naisviha. Lapsen henkilö sen sijaan voi kokea ystävälliseksi, lämpimäksi ja ra- 
kastavaksi. Myös esimerkiksi kokemuksen vallan (dominance) puutteesta on arveltu 
olevan ilmiön takana. (Howells, 1979) 

Beech (1998) havaitsi tutkimuksessaan, etta eniten lapsiin emotionaalisesti samaistu- 
villa on myös kokemus sosiaalisesta riittämättömyydestä (matala itsetunto, yksinai- 
syyttä, itsevarmuuden puutetta ja ahdistuneisuutta), kypsymättömyyttä ja lapsen sek- 
suaalista hyväksikäyttöä neutralisoivia asenteita. Lapsiin emotionaalisesti samaistuvat 
voivat myös olla seksuaalisesti mieltyneitä lapsiin, jolloin he yrittävät rakentaa sekä 
seksuaalista että romanttista suhdetta heidän kanssaan (Groth, 1979; Groth & Birn- 
baum, 1978). Emotionaalista samaistumista lapsiin ei kuitenkaan ole paljoakaan käsi- 
telty irrallaan muista lapsiin kohdistuvien seksuaalirikosten riskitekijöistä (McPhail ym. 
2014). 


3.1.5 Neurologiset ja psykososiaaliset ongelmat 
seksuaalirikosten tekijöillä 


Noin puolella lapseen kohdistuvaan seksuaalirikokseen syyllistyneistä miehistä teot 
liittyvät lapsikohteisen seksuaalisen mieltymyksen sijasta muuhun tunteiden ja käyt- 
täytymisen problematiikkaan (Seto, 2008, 2019). Osalla seksuaalirikosten tekijöistä 
psykiatriset ja neurologiset häiriöt sekä heikot sosiaaliset taidot johtavat siihen, ettei- 
vät he kykene ikätasoiseen vastavuoroiseen seksuaaliseen kontaktiin. Tämän takia he 
voivat etsiä epäadekvaattia seksuaalista tyydytystä esimerkiksi lähestymällä lapsia. 
(Shaw, 1999; Seto & Lalumiére, 2010). Psykiatriassa epäsosiaaliset piirteet ennusta- 
vat vakavia kognitiivisia häiriöitä, jotka liittyvät esimerkiksi päättelykykyyn, kognitiivi- 
seen elastisuuteen ja työmuistiin (Gilotty, 2002; Green ym., 2005). Neurologiset häi- 
riöt voivat olla oppimishäiriöitä ja keskittymishäiriöitä, jotka kumuloivat ympärilleen 
psykososiaalisia ongelmia, kuten kouluvaikeuksia ja kiusatuksi joutumista, yksinäi- 
syyttä ja mielenterveyden ongelmia. 


Parafiilista mieltymystä kokevilla miehillä on koulussa muita enemmän oppimisvai- 
keuksia sekä käyttäytymishäiriöitä, sairaalajaksoja psykiatristen ongelmien tai päihtei- 
den käytön takia sekä enemmän työn ja koulutuksen ulkopuolella oloa (Kafka & Han- 
nen, 2002). Niin ikään sekä raiskausrikosten tekijöillä että lasta seksuaalisesti hyväk- 
sikäyttäneillä koulutustaso on keskimääräistä matalampi (Tingle ym. 1986). Vastaa- 
vasti koulupudokkuus ja luokalle jääminen on seksuaalirikosten tekijöiden keskuu- 
dessa yleistä (Langevin ym., 2008). 

4 Seksuaalirikosten tekijöiden ikä, 
syntyperä ja sosiaalinen asema 
Suomessa 


Usein korostetaan, että seksuaalirikoksen tekijä voi olla ”kuka tahansa”. Sillä tarkoite- 
taan sitä, ettei tekijöitä voi tunnistaa päällepäin esimerkiksi sosiaalisen aseman perus- 
teella. Seksuaalirikokset eivät kuitenkaan jakaudu väestössä tasaisesti, vaan joihinkin 
väestöryhmiin kuuluvilla henkilöillä on suurempi riski syyllistyä seksuaalirikoksiin kuin 
toisilla. Ennen kuin menemme spesifimpiin seksuaalirikosten riskitekijöihin, tarkaste- 
lemme seksuaalirikosten tekijöitä iän, syntyperän ja sosiaalisen aseman mukaan. 
Seksuaalirikoksista erottelemme raiskausrikokset ja lasten seksuaalisen hyväksikäy- 
tön. 


Suomessa alle 21-vuotiaat ovat vastanneet noin viidenneksestä kaikista poliisiin tie- 
toon tulleista rikoksista, ja ikäryhmän kokoon suhteutettuna nuoret tekevät muita ikä- 
ryhmiä enemmän rikoksia (Saarikkomäki & Tanskanen, 2018; ks. myös Kaakinen & 
Näsi, 2021). Erityisesti varkaudet ja pahoinpitelyt painottuvat nuoruuteen, mutta niin 
myös seksuaaliväkivalta (Shaw, 1999). Murrosiässä riskialtis käyttäytyminen lisääntyy 
ja vanhempien sekä muiden kasvattajien kontrolli höltyy (Junger-Tas, 1994). Myös 
fyysiset seksuaaliominaisuudet saavuttavat aikuisen tason paljon nopeammin kuin 
kognitiiviset ja emotionaaliset kyvyt (Kaltiala-Heino ym., 2015). 


Myös sosiaalinen asema on yhteydessä rikosaktiivisuuden vaihteluun (Elliott & Age- 
ton, 1980; Ellis & McDonald, 2001). Yhteys on löydetty myös Pohjoismaista (Ring & 
Svensson, 2007; Galloway & Skardhamar, 2010; Kyvsgaard, 2003,). Yhteys on ha- 
vaittu myös Suomessa: Mikko Aaltosen, Janne Kivivuoren ja Pekka Martikaisen 
(2011) tutkimuksessa havaittiin sosiaalisen aseman mittareista erityisesti työttömyy- 
den olevan yhteydessä rikollisuuteen. Myös matalan koulutuksen ja rikollisuuden vä- 
lillä on havaittu yhteys (Aaltonen, 2010). Sosiaalisen aseman ja seksuaalirikosten väli- 
seen yhteyteen ei Suomessa kuitenkaan ole kiinnitetty paljoa huomiota. 


Ulkomaalaistaustaiset ovat yliedustettuja seksuaalirikoksissa. Martti Lehden (2014) ja 
tutkimusryhmän raportissa tarkasteltiin ulkomaalaistaustaisten tekemiä rikoksia Suo- 
messa vuosina 2010-2011. Raportin mukaan maahanmuuttajaväestön kokoon suh- 
teutettuna ulkomaalaistaustaisten rikollisuustaso oli raiskausrikoksissa lähes kahdek- 
sankertainen kantaväestön kokonaisrikollisuustasoon verrattuna. Ruotsissa maahan- 
muutto on ollut pitkään suurempaa kuin Suomessa, ja myös ulkomaalaisten osuus 
seksuaalirikoksen tekijöistä on suuri. Ruotsissa vuosina 2000-2019 yhteensä 59,2 

prosenttia raiskausrikoksista oli ulkomaalaistaustaisten tekemia, 47,7 prosenttia ulko- 
mailla syntyneiden tekemiä (Khoshnood ym., 2021). Tarkastelemme seuraavassa 
myös ulkomaalaistaustaisten osuutta seksuaalirikosten tekijöiden keskuudessa erotel- 
len ensimmäisen ja toisen polven maahanmuuttajat. 


4.1 Aineistot seksuaalirikosten tekijöiden ian, 
syntyperän ja sosiaalisen aseman 
tarkastelussa 


Tarkastelemme seksuaalirikoksia rikos- ja pakkokeinotilaston avoimista tietokan- 
noista. Käyttämämme rikostiedot kuvaavat poliisin tietoon tullutta rikollisuutta. Erotte- 
lemme seksuaalirikoksista raiskausrikokset (perusmuotoinen ja törkeä raiskaus) ja 
lapsen seksuaalisen hyväksikäytön (perusmuotoinen ja törkeä hyväksikäyttö). Seksu- 
aalirikoksesta epäiltynäoloa tarkastellaan henkilöiden iän, syntyperän, pääasiallisen 
toiminnan ja koulutuksen mukaan. Tarkastelujakso ulottuu vuodesta 2011 vuoteen 
2020. Sukupuolta emme ole käsitelleet, kiinnostuneet voivat tutustua seksuaalirikos- 
ten tekijöiden yksipuoliseen sukupuolijakaumaan liitteessä (taulukko 9). 


Rikos- ja pakkokeinotilaston aggregaattitason tiedoista ei voinut päätellä, onko rais- 
kaus kohdistunut aikuiseen vai lapseen. Tieto on kuitenkin tärkeä seksuaalirikosten 
tekijöiden profiloinnin näkökulmasta. Lapsiin kohdistuvat ja aikuisiin kohdistuvat rikok- 
set voidaan kuitenkin päätellä yksilötason rekisteriaineistosta, joka on kuvailtu kappa- 
leessa 1.2.1. Sen tiedot olemme luokitelleet seuraavasti: 1) aikuiseen kohdistunut 
raiskaus, 2) lapsen seksuaalinen hyväksikäyttö, 3) lapsen seksuaalinen hyväksikäyttö 
ja raiskaus (lapsen raiskaus), 4) (pelkkä) sukupuolisiveellisyyttä loukkaavan lasta esit- 
tävän seksuaalisen materiaalin hallussapito ja/tai levittäminen sekä 5) lapsen seksu- 
aalinen hyväksikäyttö, johon liittyy myös sukupuolisiveellisyyttä loukkaavan lasta esit- 
tävän seksuaalisen materiaalin hallussapitoa ja/tai levittämistä. 


Paneeliaineistossa ei ollut tietoa rikosten uhreista, joten yllä kuvattu luokittelu on tehty 
siten, että jos henkilö oli saanut tuomion perusmuotoisesta tai törkeästä raiskauksesta 
tai niiden yrityksestä, mutta ei lapsen seksuaalisesta hyväksikäytöstä tai muusta sek- 
suaalirikoksesta, tuomio on luokiteltu aikuiseen kohdistuneeksi raiskaukseksi. Lasten 
seksuaaliseksi hyväksikäytöksi on luokiteltu ne tuomiot, joissa ei tämän nimikkeen 
ohella ollut muita nimikkeitä. Lapsenraiskaukseksi tai sen yritykseksi on luokiteltu tuo- 
miot, joissa nimikkeinä oli sekä tuomio törkeästä raiskauksesta tai sen yrityksestä että 
lapsen seksuaalisesta hyväksikäytöstä tai sen yrityksestä. (Vain) sukupuolisiveelli- 
syyttä loukkaavan lasta esittävän seksuaalisen materiaalin hallussapidosta ja/tai levit- 
tämisestä tuomituksi lasketaan ainoastaan ne, joilla ei ole samalla kertaa tuomiota 

(muusta) seksuaalirikoksesta. Jos samassa yhteydessa henkildlle on annettu tuomio 
lapsen seksuaalisesta hyväksikäytöstä tai sen yrityksestä, tuomio on luokiteltu luok- 
kaan ”lapsen seksuaalinen hyväksikäyttö ja sukupuolisiveellisyyttä loukkaavan lasta 
esittävän seksuaalisen materiaalin hallussapito ja levittäminen”. 


4.2 Seksuaalirikosten tekijöiden ikää, 
syntyperää ja sosiaalista asemaa 
koskevan analyysin tulokset 


Tarkastelemme ensin iän, sitten syntyperän ja sosiaalista asemaa kuvaavien indikaat- 
torien yhteyttä raiskauksesta tai lasten seksuaalisesta hyväksikäytöstä epäil- 
tynäoloon. Kaikissa analyyseissa tarkasteluväli on 2011—2020. län ja seksuaalirikok- 
sen välisiä yhteyksiä täsmentääksemme olemme käyttäneet myös yksilötason pitkit- 
täisaineistoa. Tällöin tarkastelun kohteena olivat seksuaalirikoksista annetut tuomiot ja 
tarkasteluvali oli 2014—2016. 


Taulukosta 1 nähdään, että raiskauksesta epäillyt henkilöt olivat useimmiten 21—29- 
vuotiaita. 30 ikävuodesta eteenpäin raiskauksesta epäiltyjen määrät laskivat melko ta- 
saisesti. Lapsen seksuaalisesta hyväksikäytöstä epäillyt olivat keskimäärin nuorempia 
kuin raiskauksesta epäillyt, useimmiten 18—24-vuotiaita. Tarkastellulla aikavälillä 9,4 
prosenttia raiskauksista epäillyistä ja 15,5 prosenttia lapsen seksuaalisesta hyväksi- 
käytöstä epäillyistä oli alle 18-vuotiaita. Alaikäisten osuus on noussut viime vuosikym- 
menen alun noin kymmenestä prosentista sen lopun noin kahteenkymmeneen pro- 
senttiin epäillyistä. Vaikka rikos- ja pakkokeinotilastoista ei tavoiteta piilorikollisuutta, 
tuloksesta voidaan sanoa, että lasten seksuaalinen hyväksikäyttö on ennen muuta 
nuorten miesten tekemää rikollisuutta, jossa myös alaikäiset ovat merkittävä tekijä- 
ryhmä. 


Taulukosta 10 (liitteessä) nähdään, että toiseen aikuiseen kohdistuneeseen raiskauk- 
seen tai sen yritykseen syyllistyneiden mediaani-ikä on 30 vuotta. Lapsen seksuaali- 
seen hyväksikäyttöön tai sen yritykseen syyllistyneiden mediaani-ikä puolestaan on 
alempi, 26 vuotta. Sekä lapsen seksuaalisesta hyväksikäytöstä että raiskauksesta 
tuomittujen mediaani-ikä on vielä alempi (24 vuotta). Lapsen seksuaalisesta hyväksi- 
käytöstä ja raiskauksesta tuomion saaneet henkilöt ovat kaikella todennäköisyydellä 
olleet sukupuoliyhteydessä alaikäisen uhrin kanssa. Sen sijaan pelkästä sukupuoli- 
siveellisyyttä loukkaavan lasta esittävän materiaalin hallussapidosta ja/tai levittami- 
sestä tuomittujen mediaani-ikä on selvästi korkeampi, noin 35 vuotta 

Taulukko 1. Raiskauksesta ja lapsen seksuaalisesta hyväksikäytöstä epäillyt iän mukaan 2010-2020 (%). 


Raiskauksesta epäillyt 


Lapsen seksuaalisesta 
hyväksikäytöstä epäillyt 


Ikä 
0-14 


15-17 
18-20 
21-24 
25-29 
30-34 
35-39 
40-44 
45-49 
50-54 
55-59 
60-64 
65-69 
70-74 
75- 
Tuntematon 


Yhteensä 


70-74 

75- 
Tuntematon 
Yhteensä 


N 


2011 
3 


7 


100 
1082 


2012 
14 
5,1 

13,6 
15,8 
17,8 
112 
9,9 
9,9 
6,5 
5,6 
14 
14 

2013 
1,3 
7,1 

11,4 
13,8 
29,3 
10,4 
7,9 
6,4 
2,8 
3,3 
3,6 
0,9 
1,4 
0,3 
0,4 
0,1 
100 
800 


2014 
1,5 
9,6 
12,1 
15,8 
20,1 
10,3 
8,9 


2015 


2016 
1,7 
7,7 
9,3 

18,5 
16,8 
13,4 
10,2 
8,4 
3,9 
3,6 


13,5 
12,4 


8,1 
5,7 


2017 
1,4 
8,7 

10,8 
19,2 
13,4 
12,6 
6,9 
10,7 
4,2 
6,9 


2018 
3,2 


2,5 


100 
725 


2019 
2,6 
10,4 
15,6 
12,8 
15,7 
12,2 
10,1 
5,6 
48 
3,2 

Taulukosta 2 nahdaan, etta vuodesta 2018 alkaen ulkomailla syntyneiden osuus rais- 
kauksista epäillyistä on noussut 16 prosenttiyksikköä vuoteen 2019 ja siitä edelleen 2 
prosenttiyksikköä vuoden 2020 38 prosenttiin. Vaikka raiskausrikoksissa on paljon 
vuosittaista vaihtelua, ulkomailla syntyneiden suurempi osuus on siis pysynyt aiem- 
paa selvästi korkeammalla tasolla ainakin kaksi vuotta peräkkäin. Taulukosta 2 näh- 
dään, että lapsen seksuaalisesta hyväksikäytöstä epäiltyjen keskuudessa ulkomailla 
syntyneiden osuus on kasvanut viime vuosina jyrkemmin kuin raiskausten kohdalla, 
mutta kokonaisuudessaan ulkomailla syntyneitä on harvemmin epäiltynä lapsen sek- 
suaalisesta hyväksikäytöstä kuin raiskauksesta. Kokonaisuudessaan aikavälillä rais- 
kauksesta epäillyistä 27 prosenttia oli ulkomailla syntyneitä, ja lapsen seksuaalisesta 
hyväksikäytöstä epäillyistä 15 prosenttia. Huomattavan suurella osalla raiskauksesta 
tai lapsen seksuaalisesta hyväksikäytöstä epäillyistä syntymämaa on merkitty tunte- 
mattomaksi. Syntymämaa on voinut jäädä tuntemattomaksi siitä syystä, että sitä ei ole 
kirjattu tai päivitetty tutkinnan aikana, vaikka asia olisi tutkinnassa selvinnyt. Taulu- 
kosta 2 nähdään myös, että toisen polven maahanmuuttajien (ulkomaalaistaustainen, 
syntynyt Suomessa), seksuaalirikoksesta epäiltynäolo on hyvin harvinaista. Ulko- 
mailla syntyneiden seksuaalirikokset lähtöalueen mukaan ovat eriteltynä liitteessä tau- 
lukoissa 11 ja 12. 


Taulukko 2. Raiskauksesta ja lapsen seksuaalisesta hyväksikäytöstä epäillyt syntyperän mu- 
kaan 2011-2020 (%). 


Syntyperä 2011 2012 2013 2014 2015 2016 2017 2018 2019 2020 
S Suomalaistaustainen 699 689 75 709 715 656 648 68 571 574 
Ulkomaalaistaustainen, 
syntynyt ulkomailla 22,8 267 199 258 236 232 265 25,3 2358 375 
Ulkomaalaistaustainen, 
syntynyt Suomessa 1,1 0,4 5,1 0,3 0,6 0,4 1 0,4 0,3 1 
Tuntematon 6,2 4 49 3,1 43 10,8 7,7 6,3 6,8 41 
Yhteensa 100 100 100 100 100 100 100 100 100 100 
N 644 771 800 717 811 826 938 790 1056 1241 
Lapsen seksuaali- 
sesta hyvaksikay- Suomalaistaustainen 92,1 869 856 849 81,6 843 81,1 77 703 793 
töstä 
Ulkomaalaistaustainen, 
syntynyt ulkomailla 64 12,7 14 146 158 88 13,4 19 246 178 
Ulkomaalaistaustainen, 
syntynyt Suomessa 0,1 0 0 0,1 0,8 0,6 0,9 0,4 0,4 1,2 
Tuntematon 1,5 0,4 0,5 0,4 1,8 6,3 45 3,6 4,7 4,7 
Yhteensa 100 100 100 100 100 100 100 100 100 100 
N 1082 1423 1074 1160 1031 894 752 725 1138 995 

Taulukon 3 mukaan yleisimmin seka raiskauksesta etta lapsen seksuaalisesta hyvak- 
sikäytöstä epäillyt ovat työssä käyviä. Toiseksi yleisimmin on työttömiä, ja kolman- 
neksi suurin osa on opiskelijoita. Työssäkäyntitilaston tiedot saattavat tosin korostaa 
työssäkäyvien osuutta opiskelijoiden kustannuksella, koska opintojen ohella työssä- 
käyvät määrittyvät tilastossa työssäkäyviksi eivätkä opiskelijoiksi. Kun lasketaan yh- 
teen työttömät, eläkeläiset ja muusta syystä työvoiman ulkopuolella olevat (ns. NEET- 
kategoria), havaitaan, että ajanjaksolla 2011-2020 raiskauksesta epäillyistä 37 pro- 
senttia ja lapsen seksuaalisesta hyväksikäytöstä epäillyistä 38 prosenttia oli työn ja 
koulutuksen ulkopuolella. Vaikka seksuaalirikosten tekijöistä vähemmistö siis on työn 
ja koulutuksen ulkopuolella, ovat he yliedustettuja seksuaalirikoksista epäiltyjen kes- 
kuudessa, kun huomioidaan työn ja koulutuksen ulkopuolella olevien osuus työikäi- 
sistä (ks. esim. Vauhkonen & Hoikkala 2020a). 


Taulukko 3. Raiskauksesta ja lapsen seksuaalisesta hyväksikäytöstä epäillyt pääasiallisen toi- 
minnan mukaan 2011-2020. 


Pääasiallinen toiminta 2011 2012 2013 2014 2015 2016 2017 2018 2019 2020 
aut 0-14-vuotiaat 37 16 13 18 1 18 1,6 3 26 1 
Opiskelijat, koululaiset 13 134 129 176 166 161 231 194 173 146 
Työlliset 402 387 431 367 363 338 286 346 398 342 
Työttömät 16,6 179 166 192 219 191 217 168 156 268 
Eläkeläiset 73 74 8 68 84 57 63 8 55 48 
Muut työvoiman ulkopuolella — 106 139 114 109 «94 108 86 11 112 122 
Tuntematon 85 73 68 7 64 127 1 72 8 64 
Yhteensä 100 100 100 100 100 — 100 — 100 100 100 — 100 
N 644 — 771 — 800 717 811 82% 938 790 1056 1241 
sire ORE ER TM 0—14-vuotiaat 47 22 56 42 48 78 43 88 69 76 
Opiskelijat, koululaiset 129 133 139 134 148 166 182 186 137 135 
Työlliset 465 506 412 377 347 324 293 286 466 356 
Työttömät 11,1 13,1 156 167 218 173 205 2 106 143 
Eläkeläiset 15,8 116 131 152 114 98 136 119 94 153 
Muut työvoiman ulkopuolella 67 79 92 116 96 93 89 84 74 113 
Tuntematon 23 13 14 11 28 67 53 37 54 25 
Yhteensä 100 100 100 100 100 100 100 100 — 100 — 100 
N 1082 1423 1074 1160 1031 894 752 725 1138 — 995 

Taulukon 4 mukaan ajanjaksolla 2011—2020 noin puolella (50,5 %) raiskauksesta 
epaillyista henkildista ei ollut perusasteen jalkeista tutkintoa, 37 prosentilla oli korkein- 
taan toisen asteen tai erikoiskoulutusasteen tutkinto suoritettuna. Vastaavat luvut lap- 
sen seksuaalisesta hyväksikäytöstä epäillyillä olivat 49,5 ja 39 prosenttia. Koulutusja- 
kaumiin vaikuttaa osaltaan seksuaalirikosten tekijöiden nuori ikä: huomattava osa te- 
kijöistä on niin nuoria, ettei toisen tai kolmannen asteen tutkintoa muutoinkaan ole 
siinä iässä suoritettuna. Kuitenkin myös vanhemmissa ikäryhmissä seksuaalirikok- 
sesta epäiltyjen koulutustaso vaikuttaa olevan matalampi kuin väestössä keskimäärin. 


Taulukko 4. Raiskauksesta ja lapsen seksuaalisesta hyväksikäytöstä epäillyt koulutuksen mu- 
kaan 2011-2020. 


Koulutus 2011 2012 2013 2014 2015 2016 2017 2018 2019 2020 


‘ äi Ylempi korkeakouluaste 
Raiskauksesta epäillyt — vai tutkijakoulutusaste 


Toinen aste tai erikois- 
ammattikoulutusaste 


Ei perusasteen jälkeistä 


tutkintoa 

Tuntematon 6,2 4 4,9 3,1 43 10,8 77 6,3 6,8 3,7 
Yhteensä 100 100. 100 100 100 100 100 100 100 100 
N 644 m 800 717 811 826 938 790 1056 1241 


Lapsen seksuaalisesta Ylempi korkeakouluaste 
hyväksikäytöstä epäillyt tai tutkijakoulutusaste 


Toinen aste tai erikois- 
ammattikoulutusaste 


Ei perusasteen jälkeistä 


tutkintoa 

Tuntematon 1,5 04 0,5 0,4 1,8 6,3 45 3,6 47 1,6 
Yhteensa 100 100. 100 100 100 100 100 100 100 100 
N 1082 1423. 1074 1160 1031 894 752 725 1138 995 

4.3 Johtopäätökset seksuaalirikosten 
tekijöiden iän, syntyperän ja 
sosioekonomisen aseman tarkastelusta 


Tulosten mukaan seksuaalirikoksista epäillyt henkilöt ovat nuoria, lasten seksuaali- 
sesta hyväksikäytöstä epäillyt vielä nuorempia kuin raiskauksesta epäillyt. Lisäksi 
noin 15 prosenttia lasten seksuaalisesta hyväksikäytöstä epäillyistä on alaikäisiä. Kun 
eriteltiin toisen aikuisen raiskauksesta tuomitut ja lasten seksuaalisesta hyväksikäy- 
töstä tuomitut, huomattiin, että toisen aikuisen raiskauksesta tuomittujen mediaani-ikä 
on 31 vuotta, lasten seksuaalisesta hyväksikäytöstä tuomituilla se on noin 26 vuotta. 
Lapsen seksuaalisesta hyväksikäytöstä ja raiskauksesta (lapsenraiskauksesta) tuo- 
mittujen mediaani-ikä on noin 24 vuotta. Sen sijaan pelkästä sukupuolisiveellisyyttä 
loukkaavan lasta esittävän materiaalin hallussapidosta ja/tai levittämisestä tuomittujen 
mediaani-ikä on selvästi korkeampi, noin 35 vuotta. Ikäerot näyttäytyvät samankaltai- 
sina eri vuosina. 


Ensimmäisen polven ulkomaalaistaustaiset ovat yliedustettuja seksuaalirikoksissa. 
Heidän yliedustuksensa on suurempaa raiskauksissa kuin lasten seksuaalisessa hy- 
väksikäytössä. Toisen polven maahanmuuttajia on harvoin seksuaalirikoksista epäilty- 
jen joukossa, mitä osin selittänee toisen polven maahanmuuttajien määrä ja ikära- 
kenne. Vuonna 2020 ulkomaalaistaustaisten määrä oli 444 031. Heistä ensimmäisen 
polven ulkomaalaistaustaisia oli 367 417 (83 %) ja toisen polven 76 614 (17 %). Yli 
puolet toisen polven maahanmuuttajista on alle 15-vuotiaita lapsia. (Tilastokeskus 
2021.) Tulevina vuosina voidaan havainnoida paremmin, eroaako toisen polven maa- 
hanmuuttajien riski syyllistyä seksuaalirikokseen kantaväestön riskistä. 

5 Sosiaalinen huono-osaisuus ja 
varhaiset riskitekijat 
seksuaalirikosten taustalla 


Edellisessa kappaleessa nahtiin seksuaalirikosten vaihtelevan ian, syntyperan ja sosi- 
aalisen aseman mukaan. Vallalla oleva näkemys on, että sosiaalisen- tai sosioekono- 
misen aseman ja rikollisuuden välisessä yhteydessä on kyse pikemminkin sosiaalisen 
huono-osaisuuden ja rikollisuuden välisestä yhteydestä (Elliott & Ageton, 1980; Ellis & 
McDonald, 2001; Farnworth ym., 1994). Toisin sanoen kyse on siitä, että sosiaalinen 
huono-osaisuus on varsinainen rikollisuuden riskitekijä, ja matalan sosioekonomisen 
aseman ja rikollisuuden välinen yhteys selittyy sillä, että matalammassa sosioekono- 
misessa asemassa olevien keskuudessa on myös sosiaalisesti huono-osaisia. 


Sosiaalisella huono-osaisuudella viitataan moniulotteiseen hyvinvoinnin resurssien 
puutteeseen (Heikkilä, 1990), jonka indikaattoreita väestössä ovat esimerkiksi koulut- 
tamattomuus, työttömyys ja köyhyys (Vauhkonen ym., 2017a) tai esimerkiksi subjektii- 
visesti koettu onnettomuus (Vauhkonen, 2021; Erola ym., 2017). Tässä kappaleessa 
tarkastelemme sosiaalisen huono-osaisuuden ja seksuaalirikollisuuden välistä yh- 
teyttä, jota ei ole aiemmin Suomessa tutkittu. 


Monet rikollisuutta yleisellä tasolla selittävät teoriat korostavat elämäntilanteen huono- 
osaisuuden sijaan varhaisia yksilöllisiä riskitekijöitä, kuten kognitiivisia haasteita ja 
matalaa itsekontrollia rikostaipumuksen selittäjänä (Gottfredson & Hirschi, 1990; Jol- 
liffe & Farrington, 2004; Moffitt, 1993; Wikström & Svensson, 2010). Koska samat 
ominaisuudet ovat yhteydessä myös nuoruudessa ja myöhemmin aikuisuudessa koet- 
tuun sosiaaliseen huono-osaisuuteen (Farkas, 2003; Gottfredson, 2004; Heckman 
ym., 2006), varhaiset riskitekijät voivat selittää havaitun yhteyden sosiaalisen huono- 
osaisuuden ja rikoskäyttäytymisen välillä (Savolainen ym., 2013). Varhaiset riskiteki- 
jät, olivatpa ne sitten oppimishäiriöitä, keskittymisvaikeuksia tai muita kognitiivisia 
haasteita taikka väljemmin määriteltyä matalaa itsekontrollia, näkyvät myös koulun- 
käyntivaikeuksina ja heikkoina kouluarvosanoina. 


Tässä kappaleessa mittaamme ensin sitä, ovatko varhaiset riskitekijät ja sosiaalinen 
huono-osaisuus yhteydessä seksuaalirikoksiin. Aiemman tutkimuksen perusteella 
odotamme yhteyden löytyvän ja fokusoimme kysymykseen siitä, ovatko varhaiset ris- 
kitekijät yhteydessä seksuaalirikoksiin nuorena tai myöhemmin aikuisuudessa koetun 
huono-osaisuuden kautta vai onko varhaisilla riskitekijöillä ja sosiaalisella huono-osai- 
suudella itsenäiset yhteydet seksuaalirikoksiin. 

Lisäksi tarkastelemme sitä, selittyykö ulkomailla syntyneiden suurempi seksuaalirikol- 
lisuus sosiaalisella huono-osaisuudella tai muilla havaituilla tekijöillä. Sosiaalinen 
huono-osaisuus on yleisimpiä selityksiä ulkomaalaistaustaisten muuta väestöä korke- 
ammalle rikollisuudelle (Killias, 2011; Ousey & Kubrin, 2009; Thomas, 2011; Wortley, 
2009). Erityisesti ulkomaalaistaustaisten työllistymisvaikeuksien on arvioitu olevan 
tässä merkittävässä roolissa (Killias, 2011). Aiempien tutkimusten mukaan ulkomaa- 
laistaustaisten sosiaalinen huono-osaisuus selittää osan heidän rikollisuudestaan (Kil- 
lias, 2011; Hällsten ym., 2013; Skaröhamar ym., 2014). Toistaiseksi ei kuitenkaan ole 
tietoa siitä, selittääkö sosiaalinen huono-osaisuus ulkomailla syntyneiden seksuaaliri- 
kollisuutta Suomessa. 


5.1 Sosiaalisen huono-osaisuuden ja 


varhaisten riskitekijöiden mittarit 


Sosiaalisen huono-osaisuuden mittarina on tyypillisesti käytetty tuloköyhyyttä, mutta 
pohjoismaiset tutkimushavainnot osoittavat, että sosiaalisen huono-osaisuuden yh- 
teys rikollisuuteen ei rajoitu vain tuloköyhyyteen (Galloway & Skardhamar, 2010; Van 
Dusen ym., 1983). Vaikka sosiaalisen huono-osaisuuden mittarit ovat keskenään 
päällekkäisiä, ne kuitenkin viittaavat sosiaalisen huono-osaisuuden eri ulottuvuuksiin. 
Esimerkiksi työttömät kokevat usein köyhyyttä, mutta työttömyydellä ja köyhyydellä on 
eri merkitys myös empiirisesti. Esimerkiksi perhetaustan huono-osaisuudella, kuten 
vanhempien kouluttamattomuudella, työttömyydellä ja toimeentulotuen saannilla on 
kullakin toisistaan eroavat ja perheen tuloköyhyydestä riippumattomat yhteydet lasten 
asemaan aikuisina. (Ks. Vauhkonen ym., 2017b.) 


Työn ja koulutuksen ulkopuolella oleva väestö muodostuu väestörekisteritiedoissa 
työttömistä työnhakijoista, eläkeläisistä ja muusta syystä työvoiman ulkopuolella ole- 
vista. Työn ja koulutuksen ulkopuolella olo on tärkeä sosiaalisen huono-osaisuuden 
mittari, mutta epätarkka. Työn ja koulutuksen ulkopuolella oleviin lukeutuu myös koto- 
naan lapsia hoitavia aikuisia (ks. Vauhkonen & Salasuo, 2021). Nuorilla suuri osa työn 
ja koulutuksen ulkopuolella olosta selittyy suurella työmarkkinaliikkuvuudella: nuoret 
siirtyvät koulutuksesta työelämään, etsivät työtä, palaavat koulutukseen, odottavat ar- 
meijaan tai siviilipalvelukseen menoa tai lukevat pääsykokeisiin. Näihin elämäntilan- 
teisiin liittyy lyhyitä työn ja koulutuksen ulkopuolella olon jaksoja (ks. Asplund & Koisti- 
nen, 2014).' Osa työn ja koulutuksen ulkopuolella olevista ei kuitenkaan ole käy- 
mässä läpi lyhyttä siirtymävaihetta — jos ei miellä syrjäytymistä siirtymävaiheeksi. 


1 Työttömyys puolestaan aliarvioisi huono-osaisten nuorten määrää, koska huomattava osa syr- 
jäytyvistä työn ja koulutuksen ulkopuolella olevista ei ole työttömiä työnhakijoita. 

Yhteyden työn ja koulutuksen ulkopuolella olon ja rikollisuuden välillä arvioidaan 
useimmin johtuvan valikoitumisesta (ks. Caspi ym., 1998; Gottfredson & Hirschi, 
1990). Kuitenkin työhön ja koulutukseen siirtyminen (Aaltonen, 2010) tai aktiivitoimen- 
piteisiin osallistuminen ovat yhteydessä pienentyneeseen rikosriskiin (Andersen, 
2012; Fallesen ym., 2011; Aaltonen ym., 2013). Suomessa samat nuoret (18—24-vuo- 
tiaat) tekevät vähemmän rikoksia ollessaan työmarkkinatuen aktivointijaksolla kuin 
passiivijaksolla (Aaltonen ym., 2013). Työn ja koulutuksen ulkopuolella olo voi myös 
olla eri tavoin yhteydessä eri rikoslajeihin (Aaltonen, Kivivuori & Martikainen, 2011). 


Toimeentulotuki on viimesijainen taloudellinen tuki, jota saadakseen henkilöllä ei saa 
olla toimeentuloon riittäviä tuloja, ja hänen on ensin pitänyt hakea ensisijaisia etuuk- 
sia, joihin on oikeutettu (Kela, 2017). Nuorilla toimeentulotuen tarve liittyy usein opis- 
kelun ja työelämän kitkakohtiin (Parpo & Moisio, 2006), mutta nuorten pitkäaikainen ja 
toistuva toimeentulotuen saanti on lisääntynyt viime vuosikymmeninä (Vauhkonen & 
Hoikkala, 2020a). Nuorten toimeentulotuen saanti liittyy usein ensisijaisen etuuden 
(työmarkkinatuen, työttömyyspäivärahan) menettämiseen niihin kuuluvien aktiivisuus- 
ehtojen täyttämättä jättämisen takia (Aaltonen ym., 2015; Nieminen ym., 2015). Esi- 
merkiksi vuonna 2017 yli puolella (55 %) toimeentulotukea saaneista nuorista oli ensi- 
sijaisen etuuden estävä työvoimapoliittinen lausunto (Raittila ym., 2018), joka on muo- 


toa ”kieltäytynyt työstä ilman pätevää syytä”, ”jättänyt hakematta ammatilliseen koulu- 


tukseen”, ”ollut poissa työllistymistä edistävistä palveluista? ja niin edelleen (Vauhko- 
nen & Hoikkala, 2020a). 


Sekä ensisijaisiin etuuksiin sisältyvien aktiivisuusehtojen täyttämättä jättäminen että 
toimeentulotuen varaan jääminen voivat johtua esimerkiksi (ehkä havaitsematta jää- 
neistä) psykososiaalisista vaikeuksista, mielenterveyden häiriöistä tai kognitiivisista 
haasteista, kuten oppimishäiriöistä (Vauhkonen & Hoikkala, 2020a). Nuorilla toimeen- 
tulotuen saajilla erityisesti mielenterveyden häiriöt ja päihdeongelmat ovat selvästi 
yleisempiä kuin nuorilla keskimäärin (Vaalavuo ym., 2020). Kaikkiaan toimeentulotuen 
saajilla on taustassaan muuta väestöä enemmän kasautunutta huono-osaisuutta 
(Hannikainen-Ingman, Kuivalainen & Sallila, 2013). Toisin sanoen mittaamalla toi- 
meentulotuen saannin vaikutusta ei mitata ainoastaan talousvaikeuksien tai tulo- 
köyhyyden, vaan myös moniulotteisen kasautuneen huono-osaisuuden vaikutusta 
(Vauhkonen ym., 2017a). 


Ulosotto mittaa taloudellisia vaikeuksia lievemmin kuin toimeentulotuen saanti. Ulosot- 
toon joutuminen on kuitenkin usein varsin samankaltainen ilmiö kuin toimeentulotu- 
keen turvautuminen (ks. Kauppinen ym., 2014). Aaltosen (2015) tutkimuksessa 90 
prosenttia vangeista oli ollut ulosotossa ennen vankeustuomion saamista. Toisessa 
tutkimuksessa ulosotossa olleiden nuorten ristitulosuhde omaisuusrikoksiin syyllisty- 
miseen oli seitsenkertainen muihin nuoriin nähden, kun ryhmien väliset erot koulutus- 
tasossa, tuloissa ja työssäkäynnissä oli vakioitu (Aaltonen ym., 2016). 

Sosiaalinen huono-osaisuus nuoruudessa ja myöhemmin aikuisuudessa on yhtey- 
dessä henkilön varhaisiin riskitekijöihin. Suomessa Mikko Aron (2018) ja tutkimusryh- 
män havaintojen mukaan oppimisvaikeudet ovat yhteydessä myöhempiin mielenter- 
veyden ongelmiin, kouluttamattomuuteen ja työttömyyteen. Laskemiskyvyn häiriöiden 
havaittiin olevan yhteydessä masennuslääkkeiden käyttöön ja työttömyyteen, lukihäiri- 
öiden ollessa yhteydessä vähintäänkin työllistymisvaikeuksiin. Myös ADHD:n on ha- 
vaittu olevan yhteydessä aikuisiän lyhyisiin työjaksoihin, ohjautumiseen omia kykyjä 
vastaamattomiin työtehtäviin, päihteiden käyttöön ja rikollisuuteen (livanainen, 2007). 


Tarkastelemme seuraavaksi sosiaalisen huono-osaisuuden ja varhaisten riskitekijöi- 
den yhteyttä seksuaalirikoksiin. Varhaiset riskitekijät voivat selittää sekä sosiaalista 
huono-osaisuutta että seksuaalirikoksia. Ensimmäinen tutkimuskysymyksemme on: 
”Ovatko varhaiset riskitekijät yhteydessä seksuaalirikoksiin nuorena tai aikuisena koe- 
tun sosiaalisen huono-osaisuuden kautta vai onko varhaisilla riskitekijöillä ja sosiaali- 
sella huono-osaisuudella itsenäiset yhteydet seksuaalirikoksiin?”. Sosiaalista huono- 
osaisuutta mittaamme työn ja koulutuksen ulkopuolella ololla sekä toimeentulotuella 
(mukana myös ulosotossa olo), ja varhaisten riskitekijöiden yhteyttä koulunkäynti- 
haasteilla ja peruskoulun päättötodistuksen keskiarvoilla. Toinen tutkimuskysymys on: 
”Selittyykö ulkomailla syntyneiden seksuaalirikollisuus heidän sosiaalisella huono- 
osaisuudellaan?”. 


5.2 Aineisto ja menetelmät sosiaalista huono- 
osaisuutta ja varhaisia riskitekijöitä 
koskevassa analyysissa 


Mittasimme sosiaalisen huono-osaisuuden ja varhaisten riskitekijöiden yhteyttä seksu- 
aalirikoksiin yksilötason paneeliaineistosta, joka on kuvattu luvussa 1.2.1. Analyysiin 
otettiin mukaan vain 15—40-vuotiaat miehet, koska seksuaalirikollisuus on pääosin 
miesten tekemää rikollisuutta ja koska yli 40-vuotiaille ei löytynyt aineistosta kattavasti 
taustatietoja. Analyysissa olivat mukana vain ne miehet, joille löytyivät kaikki analyy- 
sissa käytettävät taustamuuttujat. Joitain puuttuvia tietoja korvattiin ryhmäkeskiar- 
voilla. Yhteensä analyysissa käytetty aineisto kattoi 784 217 miestä. 


Seksuaalirikoksia mitattiin vuoden 2016 aikana annetuilla tuomioilla. Tuomiot ovat 
siltä osin rikosepäilyjä luotettavampi mittari, että seksuaalirikoksista annettuihin rikos- 
tuomioihin liittyy vain vähän vuosittaista vaihtelua. Vasteena käytetty ”seksuaalirikos”- 
muuttuja sisältää kaikki seksuaalirikoksista annetut tuomiot, mukaan lukien sukupuoli- 
siveellisyyttä loukkaavan lasta esittävän kuvan hallussapidon ja/tai levittämisen, joka 

lukeutuu rikoksiin yleista jarjestysta vastaan. Vuonna 2016 seksuaalirikoksesta tuo- 
mittuja oli tutkimusaineistossa 400 (edellä kuvatut rajaukset huomioiden). Lisäanalyy- 
seissa tarkasteltiin erikseen aikuisiin kohdistuneita raiskauksia ja lapsiin kohdistuneita 
seksuaalirikoksia. Lapsiin kohdistuvat seksuaalirikokset sisälsivät myös sukupuoli- 
siveellisyyttä loukkaavan lasta esittävän kuvan hallussapidon ja/tai levittämisen. 


Selitettäviä muuttujia mitattiin vuoden 2015 tiedoista, jotta ne olisivat kuvanneet teki- 
jöitä lähempänä teon tapahtuma-ajankohtaa huomioiden oikeusprosessien keston 
sekä siksi, ettei mahdollinen rangaistuksen kärsiminen olisi vaikuttanut selittäviin 
muuttujiin. Varhaisten riskitekijöiden mittareina käytettiin peruskoulun päättötodistuk- 
sen keskiarvoja ja koulunkäyntivaikeuksia. Peruskoulun päättötodistuksen keskiarvot 
luokiteltiin kolmeen luokkaan: ”kiitettävä” (9—10), hyvä tai keskiverto (7,0—8,9) ja 
heikko (alle 7). Koulunkäyntihaasteet puolestaan luokiteltiin siten, että jos henkilö oli 
ollut peruskoulussa erityisluokalla, suorittanut yksilöllistetyn oppimäärän (osittain, pää- 
osin tai kokonaan) tai jos oppivelvollisuuden suorittaminen peruskoulussa oli keskey- 
tynyt (ei päättötodistusta), henkilö luokiteltiin kategoriaan ”koulunkäyntihaasteita”. Jos 
henkilö oli suorittanut perusopetuksen oppimäärän normaalisti, hänet sijoitettiin luok- 
kaan ”ei koulunkäyntihaasteita”. 


Sosiaalista huono-osaisuutta mitattiin työn ja koulutuksen ulkopuolella ololla ja toi- 
meentulotuen saannilla. Työn ja koulutuksen ulkopuolella (NEET-statuksella) oleviksi 
luokiteltiin työttöminä työnhakijoina olevat, eläkeläiset ja muusta syystä työvoiman ul- 
kopuolella vuoden 2015 lopulla olevat. Toimeentulotukea saaneiksi luettiin kaikki ne, 
jotka olivat saaneet toimeentulotukea vuonna 2015. Vastaavasti velkoja ulos- 

otossa -kategoriaan luokiteltiin kaikki ne, joilla oli velkoja ulosotossa 2015. Syntyperä 
jaettiin kahteen luokkaan, jotka ovat ulkomailla syntyneet ja Suomessa syntyneet 
(Suomessa syntyneet suomalaistaustaiset ja Suomessa syntyneet ulkomaalaistaustai- 
set). 


Kontrollimuuttujina käytettiin ikää, siviilisäätyä, koulutusta ja aiempaa rikostaustaa. Ikä 
luokiteltiin kolmeen luokkaan: 30—40-vuotiaat, 20—20-vuotiaat ja 15—19-vuotiaat. Yli 
40-vuotiaat poistettiin analyysista, koska heille ei löytynyt kattavasti taustamuuttujia. 
Siviilisääty jaettiin kahteen luokkaan: naimattomiin sekä rekisteröidyssä parisuhteissa 
oleviin tai olleisiin (avio- tai avoliitossa olevat, eronneet ja lesket). Koulutus puoles- 
taan luokiteltiin kolmeen luokkaan sen mukaan, mikä oli henkilön korkein suorittama 
koulutus vuoden 2015 lopulla; luokat ovat ”korkeakoulututkinto, opisto tai lukio”, ”am- 
matillinen tutkinto” ja ”perusasteen koulutus”. Aiempaa rikostaustaa kuvaavaan indi- 
kaattoriin sisältyivät vuosien 2014 ja 2013 rikostiedot. Jos oli saanut rikostuomion 
jompanakumpana vuonna, henkilö luokiteltiin kategoriaan aiempia rikostuomioita. 


Aiempi rikollisuus ei ollut tutkimuksen fokuksena, joten seurantaa ei ole tehty pidem- 
mällä aikavälillä. Aiempaa rikostaustaa kuvaava indikaattori todennäköisesti aliarvioi 

aiemman rikostaustan yhteytta havainnoituun seksuaalirikollisuuteen, koska osa 
aiemmin rikostuomion saaneista saattoi olla suorittamassa aiemmin langetettua van- 
keusrangaistusta joko vankilassa tai ehdonalaisessa. Kontrollimuuttujista voidaan ko- 
konaisuudessaan todeta, että ne olivat seksuaalirikollisuuden tarkastelussa kiinnosta- 
via ja niiden yhteydet seksuaalirikoksiin myös raportoitiin. 


Analyysissa käytettiin logistista regressiota, jossa kaksiluokkainen selitettävä muuttuja 
sai joko arvon O (henkilöllä ei tuomiota seksuaalirikoksesta) tai arvon 1 (henkilöllä tuo- 
mio seksuaalirikoksesta). Mallin tuottamat estimaatit raportoitiin ristitulosuhteina eli 
odds ratioina (OR). Vertailuryhmän ristitulosuhde on aina 1. Jos riskitekijän omaavalla 
populaatiolla ristitulosuhde on suurempi kuin 1, osoittaa se kyseisen riskitekijän 
omaavilla olevan vertailuryhmää korkeampi seksuaalirikoksen teon riski. Jos taas po- 
pulaation ristitulosuhde on alle yhden, tarkoittaa se ryhmän riskitason olevan mata- 
lampi kuin vertailuryhmällä. Kaikkien analyysien merkitsevyystasot esitetään tasoilla p 
< 0,001 = ***, p < 0,01 = * , p < 0,05 =*. 


5.3 Tulokset sosiaalista huono-osaisuutta ja 


varhaisia riskitekijoita koskevasta 
analyysista 


Tarkastelimme aluksi sosiaalisen huono-osaisuuden mittarien yhteyttä seksuaalirikok- 
siin, tulokset on esitetty kuviossa 4 ja taulukossa 5. Seksuaalirikoksen tekijöistä 43 
prosenttia oli tuomiota edeltävän vuoden lopulla työn ja koulutuksen ulkopuolella. 
Työn ja koulutuksen ulkopuolella olleiden seksuaalirikoksen ristitulosuhde oli 3,36-ker- 
tainen työssä ja/tai koulutuksessa olleisiin nähden, vakioinnin jälkeen 1,54. Vakioidut 
tekijät toisin sanoen selittivät osan työn ja koulutuksen ulkopuolella olon yhteydestä 
seksuaalirikokseen, mutta vakioinnin jälkeenkin säilyi tilastollisesti merkitsevä yhteys. 
Seksuaalirikoksen tekijöistä 37 prosenttia oli tuomiota edeltävänä vuonna saanut toi- 
meentulotukea. Toimeentulotukea saaneiden seksuaalirikoksen ristitulosuhde oli kuu- 
sinkertainen niihin nähden, jotka eivät olleet saaneet toimeentulotukea. Vakioinnin jäl- 
keen toimeentulotukea saaneiden ristitulosuhde oli 2,27. Vakioidut tekijät selittivät si- 
ten suurimman osan toimeentulotuen saannin ja seksuaalirikosten välisestä yhtey- 
destä, mutta vakioinnin jälkeenkin toimeentulotuen saannilla oli tilastollisesti merkit- 
sevä yhteys seksuaalirikoksiin. Seksuaalirikoksen tekijöistä miltei puolella (47 %) oli 
tuomiota edeltävänä vuonna velkoja ulosotossa. Niillä, joilla oli velkoja ulosotossa, 
seksuaalirikosten ristitulosuhde oli yli viisinkertainen (OR = 5,2) niihin nähden, joilla ei 
ollut velkoja ulosotossa. Vakioinnin jälkeen ulosotossa olleiden ristitulosuhde oli 2,36- 

kertainen niihin nahden, joilla ei ollut tallaisia taloudellisia ongelmia, eli vaikka vaki- 
oidut tekijät selittivät suurimman osan yhteydestä, tilastollisesti merkitsevä yhteys säi- 


lyi. 


Seksuaalirikosten tekijöistä lähes 10 prosentilla (9,5 %) peruskoulun päättötodistuk- 
sen keskiarvo oli ollut kiitettävä, mikä muistuttaa siitä, ettei seksuaalirikollisen pidä 
olettaa olevan aina sosiaalisesti huono-osainen. Liki 59 prosentilla (58,8 %) peruskou- 
lun päättötodistuksen keskiarvo oli hyvä tai keskinkertainen ja lähes 32 prosentilla 
(31,8 %) heikko. Niillä, joiden peruskoulun päättötodistuksen arvosana oli hyvä tai 
keskinkertainen, seksuaalirikosten ristitulosuhde suhteessa kiitettävän keskiarvon 
saaneisiin oli 2,33, ja niillä, joiden päättötodistuksen keskiarvo oli heikko, 3,27. Va- 
kioinnin jälkeen peruskoulun päättötodistusten keskiarvoilla ei ollut yhteyttä seksuaali- 
rikoksiin. Seksuaalirikoksen tekijöistä 13 prosentilla oli ollut erityisiä koulunkäyntihaas- 
teita peruskoulussa. Niillä, joilla oli ollut koulunkäyntihaasteita, seksuaalirikoksen risti- 
tulosuhde oli yli kolminkertainen (OR = 3,11) verrattuna niihin, joilla ei ollut peruskou- 
lussa koulunkäyntihaasteita. Vakioinnin jälkeen ristitulosuhde oli 1,74. Tulokset osoit- 
tavat, että varhaiset riskitekijät nuoruudessa tai myöhemmin aikuisuudessa koettu 
huono-osaisuus selittävät toistensa yhteyttä seksuaalirikoksiin. Kuitenkin kullakin sosi- 
aalisen huono-osaisuuden indikaattorilla sekä koulunkäyntihaasteilla oli itsenäiset yh- 
teydet seksuaalirikoksiin. 


Seksuaalirikoksen tekijöistä 26 prosenttia oli syntynyt ulkomailla (kuvio 4). Ulkomailla 
syntyneiden seksuaalirikoksen ristitulosuhde oli 3,5-kertainen Suomessa syntyneisiin 
nähden. Kun varhaiset riskitekijät, nuoruudessa tai aikuisuudessa koettu huono-osai- 
suus ja muut havaittavat tekijät vakioitiin, ristitulosuhde pieneni vain hieman (OR = 
3,38). Toisin sanoen varhaiset riskitekijät tai nuoruudessa tai aikuisena koettu sosiaa- 
linen huono-osaisuus eivät selittäneet ulkomaalaistaustaisuuden ja seksuaalirikosten 
välistä yhteyttä (malli ajettiin myös ilman sosiaalisen huono-osaisuuden mittareita, 
pelkillä kontrollimuuttujilla). Lisäanalyysin (ks. liite, taulukko 13) vakioinnin jälkeen ul- 
komailla syntyneiden toiseen aikuiseen kohdistuneen raiskauksen ristitulosuhde oli 
4,76 ja lapseen kohdistuneen seksuaalirikoksen 3,28. 


Seksuaalirikoksen tekijöistä 42 prosentilla oli tuomioita mittausajankohtaa (2015) 
edeltävältä kahdelta vuodelta (2013—2014). Niillä, joilla oli rikostuomioita kahdelta 
edeltävältä vuodelta, seksuaalirikosten ristitulosuhde suhteessa niihin, joilla ei ollut ri- 
kostuomioita, oli 3,46. Vakioinnin jälkeen ristitulosuhde oli 2,24. Vakioidut tekijät siis 
selittivät osan yhteydestä. 

30-40-vuotias mmm 37 
20-29-vuotias. es 48 
15-19-vuotias mmm 16 
Naimaton mm oo e/pmPPkpPh”yÖpmy- 7/7 
On tai on ollut rekisteröidyssä parisuhteessa mua 23 
On aiempia rikoksia maa= 42 
Ei aiempia rikoksia mem 58 
Oli koulunkäyntihaasteita mum 13 
Ei ollut koulunkäntihaasteita maa 37 
On velkaa ulosotossa maa= 47 
Ei ole velkaa ulosotossa maa= 53 
Oli toimeentulotuen asiakas _——— 37 
Ei ollut toimeentulotuen asiakas maama 63 
Työn ja koulutuksen ulkpopuolella i 43 
Työssä tai koulutuksessa es 57 
Korkein tutkinto perusasteen koulutus maa 52 
Korkein tutkinto ammatillinen tutkinto maa= 34 
Korkein tutkinto korkea-aste, opisto tai lukio mmmmmm 15 
Syntynyt ulkomailla mua 26 
Syntynyt Suomessa maama 75 
Päättötodistuksen keskiarvo heikko — mua 32 
Päättötodistuksen keskiarvo hyvä tai.. mua 50 
Päättötodistuksen keskiarvo kiitettävä mmm 10 


Kuvio 4. Seksuaalirikoksesta vuonna 2016 tuomitut taustatekijöiden mukaan (%) (elämänti- 
lanne tuomiota edeltävän vuoden lopulla) n = 400. 

Taulukko 5. Logistinen regressioanalyysi. Seksuaalirikokset taustatekijöiden mukaan tarkastel- 
tuna (elämäntilanne tuomiota edeltävän vuoden lopulla). 


Yksittäisyhteydet Vakioidut 
95 % Iv 95 % Iv 
Exp(B) Ala Ylä Exp(B) Ala Ylä 

Ika 30-40 1 1 

20-29 1,47*% 1,19 1,82 1,35** 1,06 174 

15-19 1,1 0,82 1,48 1,81** 1,26 2,61 
Siviilisaaty Avo- tai aviol./eronnut/leski 1 fl 

Naimaton 1,18 0,94 1,49 1,03 0,79 1,35 
Syntypera Syntynyt Suomessa 1 1 

Syntynyt ulkomailla 3,5*** 2,79 4,38 3,28*** 2,53 4,24 
NEET-status Työssä/koulutuksessa 1 1 

Ei työssä /koulutuksessa 3,36*** 2,76 4,1 1,54** 1,22 1,93 
MeGa Ei toimeentulotukea 1 1 

Sai toimeentulotukea 6,02*** 4,91 7,37 2,27*** 1,77 2,91 
Velat ulosotossa Ei velkoja ulosotossa 1 fl 

Velkoja ulosotossa 5,2%* 4,28 6,34 2,36*** 1,84 3,02 
Koulutus Korkeakoulu, opisto tai lukio 1 1 

Ammatillinen tutkinto 2,19** 1,61 2,98 1,39* 0,98 1,97 

Perusasteen koulutus 3,98*** 2,98 5,33 1,54* 1,08 2,2 
ee Kiet | | 

Hyvä tai keskiverto 2,33*** 1,66 3,29 0,93 0,63 1,38 

Heikko 3,27*** 2,27 4,69 1,05 0,69 1,59 
Koulunkäyntihaasteet Ei haasteita 1 1 

Haasteita 3,11*** 2,33 4,16 1,74% 1,29 2,35 
Aiemmat tuomiot Ei aiempia tuomioita 1 1 

Aiempia tuomioita 3,46*** 2,84 4,22 2,24*** 1,8 2,79 

Selitysosuus (Nagelkerke R?) 7,00 % 8,00 % 


n= 784 217 


*=p<=0,005 **=p<=0,01 ***=p<=0,001 

5.4 Johtopäätökset sosiaalista huono- 
osaisuutta ja varhaisia riskitekijöitä 
koskevasta analyysista 


Analyysi osoitti varhaisten riskitekijöiden mittarien, eli koulunkäyntihaasteiden ja mata- 
lien peruskoulun päättötodistusten arvosanojen, olevan yhteydessä seksuaalirikoksiin 
suurelta osin nuoruudessa ja myöhemmin aikuisuudessa koetun sosiaalisen huono- 
osaisuuden välityksellä. Kuitenkaan varhaisia riskitekijöitä mittaavien tekijöiden vaki- 
ointi ei poistanut sosiaalisen huono-osaisuuden mittarien yhteyttä seksuaalirikoksiin. 
Tämä viittaa siihen, että vaikka varhaiset riskitekijät selittävät sekä sosiaalista huono- 
osaisuutta että seksuaalirikoksia, sosiaalisella huono-osaisuudella on myös itsenäi- 
nen, varhaisista riskitekijöistä riippumaton yhteys seksuaalirikoksiin. Vastaavasti kou- 
lunkäyntihaasteet olivat sosiaalisen huono-osaisuuden ja muiden havaittujen ominai- 
suuksien vakioinnin jälkeenkin tilastollisesti merkitsevässä yhteydessä seksuaalirikok- 
siin. Tuloksia tarkasteltaessa on tärkeä muistaa, että kunkin riskitekijän omaavillakin 
seksuaalirikokseen syyllistyminen on harvinaista. 


Tulosten mukaan sosiaalinen huono-osaisuus selittää vain hieman ulkomailla synty- 
neiden korkeampaa seksuaalirikollisuutta. Toisin sanoen maahanmuuttajien seksuaa- 
lirikoksia selittävät ennen muuta muut tekijät kuin sosiaalinen huono-osaisuus, kuten 
työn puute tai köyhyys. Muita selittäviä tekijöitä voivat olla esimerkiksi kulttuurisiin op- 
pimisprosesseihin liittyvät tekijät, kielteiset elamankokemukset ja arkirutiinitoiminnot 
(ks. Lehti ym., 2014). Ulkomailla syntyneiden korkeampaa seksuaalirikollisuutta selit- 
täviä mekanismeja ei tässä tutkimuksessa voitu arvioida, mutta erityisesti kulttuurisiin 
oppimisprosesseihin liittyvät tekijät tulivat esille seksuaalirikosten tekijöiden kanssa 
työskentelevien asiantuntijoiden haastatteluissa. 

6 Seksuaalirikosten teonpiirteet 


Seksuaalirikosten teonpiirteillä tarkoitamme rikosilmoituksiin kirjattuja kuvauksia rikok- 
sista. Analyysien aineisto on muodostettu Kriminologian ja oikeuspolitiikan instituutin 
ylläpitämästä Rikosten ja seuraamusten tutkimusrekisteristä (RST). Tutkimusaineisto 
sisältää RST:n tietoja poliisin tietoon tulleista rikoksista ja niihin liittyvistä teonpiir- 
teistä. Nämä tiedot on haettu RST:iin poliisiasian tietojärjestelmästä (PATJA). Teon- 
piirteiden analyysi perustuu pääasiassa rekisterin selosteosiin, joihin on kirjattu avoi- 
mesti tietoja ilmi tulleesta rikoksesta. 


Kaikki analysoitavat rikokset oli kirjattu tapahtuneeksi vuosina 2014—2016 (tätä uusim- 
pien rikosten tietoja ei ollut saatavilla RST-rekisterissä). Analyysiin valittiin satunnai- 
sesti 200 tuolla aikavälillä tapahtunutta raiskausta, törkeää raiskausta ja lapsen sek- 
suaalista hyväksikäyttöä. Koska törkeitä lapsen seksuaalisia hyväksikäyttöjä oli ilmoi- 
tettu koko aikana yhteensä alle 200, otettiin kaikki tapaukset mukaan analyysiin. Ri- 
kosten teonpiirteitä tarkasteltaessa on syytä huomioida, että vuodesta 2014 alkaen 
osa ennen lapsen seksuaaliseksi hyväksikäytöksi määritellyistä teoista on määritelty 
raiskausrikoksiksi (Ellonen ym., 2019). 


Analyysimenetelmänä käytettiin sisällönanalyysia (Tuomi & Sarajärvi, 2002). Sisäl- 
lönanalyysissa kaksi koodaajaa perehtyi ensin poliisin rikosilmoitusrekisteriin kirjattui- 
hin rikostapausten selosteosiin ja sopi yhdessä teonpiirteiden koodauksesta. Seuraa- 
vaksi toinen koodaajista analysoi kaikki analyysin valitut 742 rikostapausta, joissa tör- 
kein epäilty rikos oli raiskaus, törkeä raiskaus, lapsen seksuaalinen hyväksikäyttö tai 
törkeä lapsen seksuaalinen hyväksikäyttö. Analyysissa kirjattiin ensin, oliko tapauk- 
sessa ilmennyt jokin tutkittavista teonpiirteistä (taulukko 6). Niissä tapauksissa, joissa 
tietty teonpiirre ilmeni, se kuvattiin lyhyen typistetyn ilmauksen avulla tarkempaa laa- 
dullista analyysia varten. Tarkemman laadullisen analyysin kautta rikostapauksissa il- 
menneistä teonpiirteistä (esimerkiksi uhrin ja tekijän välisestä suhteesta) annetaan 
konkreettisia esimerkkejä. Typistetyissä ilmaisuissa teonpiirre kuvattiin niin, ettei nii- 
den perusteella voida tunnistaa alkuperäisiä rikostapauksia. Analyysiaineiston samaa 
rikostapausta kuvaavia typistettyjä ilmauksia ei myöskään ollut mahdollista yhdistää 
toisiinsa. Laadullisessa analyysissa kuvataan ensin tietyn teonpiirteen esiintyvyyttä 
(%) poliisin tietoon tulleissa seksuaalirikoksissa. Tämän jälkeen teonpiirteiden esiinty- 
mistä kuvataan konkreettisemmin typistettyjen ilmausten avulla. 

Kaytetty tutkimusaineisto asettaa tiettyja rajoituksia tutkimustulosten tulkinnalle. En- 
sinnakin analyysit perustuvat poliisin tietoon tulleisiin seksuaalirikoksiin. Nain ollen 
kaikki tapaukset eivat ole johtaneet syytteeseen tai rikostuomioon. Joissain tapauk- 
sissa poliisi on esimerkiksi todennut, ettei tapauksessa ole syytä epäillä rikosta. Krimi- 
nologisessa tutkimuksessa on kuitenkin yleensä tarkoituksenmukaista hyödyntää ri- 
kosprosessin mahdollisimman varhaisessa vaiheessa syntyvää rekisteriaineistoa (Ki- 
vivuori ym., 2018). Myös tapauksissa esiintyvät rikosnimikkeet ovat voineet myöhem- 
min muuttua. Näin ollen esimerkiksi raiskauksilla tai törkeillä raiskauksilla tarkoitetaan 
poliisille ilmoitettua rikostapausta, joka on kirjattu raiskauksena tai törkeänä raiskauk- 
sena. Toiseksi poliisien kirjaamiskäytännöt ja -tarkkuus vaihtelevat. Tästä syystä ei 
voida varmasti todeta, ettei rikokseen olisi liittynyt tiettyä teonpiirrettä, vaikka sitä ei 
rikoksen selosteosassa mainita. Teonpiirre on joissain tapauksissa voinut jäädä vain 
kirjaamatta. Tuloksiin tulee siis suhtautua tietona siitä, millaisia seksuaalirikosten te- 
onpiirteitä tuodaan esiin poliisin tekemissä rikostapauksia koskevissa kirjauksissa. 


6.1 Teonpiirteiden analyysin tulokset 


Väkivalta. Raiskaustapauksissa (43 %) ja törkeissä raiskaustapauksissa (50 %) noin 
joka toisessa kuvattiin jonkinlaista fyysistä väkivaltaa. Lapsen seksuaalisissa hyväksi- 
käyttötapauksissa (25 %) ja törkeissä lapsen seksuaalisissa hyväksikäyttötapauksissa 
(27 %) fyysistä väkivaltaa kuvattiin joka neljännessä tapauksessa. Tässä yhteydessä 
väkivallalla tarkoitetaan siis muuta kuin seksuaalista väkivaltaa, jota ilmiselvästi ilmeni 
kaikissa kuvatuissa rikoksissa. Väkivalta liittyi usein uhrin riisumiseen (vaatteiden repi- 
minen), vaientamiseen (suun tukkiminen) tai muuhun kontrollointiin (liikkumisen estä- 
minen, maahan kaataminen, väkisin kantaminen tai raahaaminen). Seksuaalirikok- 
sissa käytettiin hyvin usein myös eksessiivistä väkivaltaa, kuten lyömistä, kuristamista 
tai puremista. 


Väkivallasta syntyneitä vammoja kuvattiin 16-20 prosentissa perusmuotoisista tai tör- 
keistä raiskaustapauksista. Lapsen seksuaalisissa hyväksikäytöissä vammoja kuvat- 
tiin 10 prosentissa ja törkeissä lapsen seksuaalisissa hyväksikäytöissä 4 prosentissa. 
Vammoilla viitattiin valtaosassa tapauksista ulkoisesti näkyviin vammoihin, kuten ruh- 
jeisiin, mustelmiin tai haavoihin. Väkivallasta aiheutuneet vammat viittasivat joissain 
tapauksissa myös kipuihin (pään tai raajojen kipeytyminen) tai vakavampiin hoitoa 
vaatineisiin vammoihin (esim. murtumat). Raiskauksista 9 prosentissa kuvattiin väki- 
vallalla uhkaamista, kun taas törkeiksi raiskauksiksi kirjatuissa tapauksissa väkivallalla 
uhkaamista kuvattiin 18 prosentissa tapauksista. Perusmuotoisissa ja törkeissä lap- 
sen seksuaalisissa hyväksikäytöissä uhkaamista kuvattiin 13—15 prosentissa tapauk- 
sista. Väkivallalla uhkaaminen sisälsi joissain tapauksissa sanallisen uhkaamisen ja 
uhkaavan ja aggressiivisen käytöksen lisäksi aseella tai tappamisella uhkaamista. 

Aseella tai tappamisella uhkaaminen oli tyypillisintä törkeissä ja perusmuotoisissa 
raiskauksissa, mutta sitä esiintyi myös törkeissä ja perusmuotoisissa lapsen seksuaa- 
lisissa hyväksikäytöissä. Uhkaamalla oli joko painostettu uhria seksuaalisiin tekoihin 
tai yritetty estää tätä kertomasta väkivallasta jälkeenpäin. Raiskauksissa oli tyypilli- 
sempää painostaminen seksuaalisiin tekoihin, kun taas lapsen seksuaalisissa hyväk- 
sikäytöissä uhkaamalla yritettiin tyypillisemmin estää uhria kertomasta tapahtumista 
teon jälkeen. Uhkaukset kohdistuivat pääasiassa uhreihin mutta myös uhrien läheisiin. 
Etenkin törkeissä raiskauksissa ja lapsen seksuaalisissa hyväksikäytöissä uhkaus 
kohdistui usein uhrin lisäksi tämän läheisiin. 


Painostaminen. Korkeintaan 11 prosentissa seksuaalisen väkivallan tapauksista oli 
uhrin painostamista tai kiristämistä. Yleisintä se oli lapsen seksuaalisessa hyväksikäy- 
tössä (11 %) ja harvinaisempaa raiskauksissa (5 %). Tyypillisimmin painostus oli kiris- 
tystä, jossa uhria uhattiin usein arkaluontoisten kuvien tai tietojen julkaisemisella, jos 
tämä ei suostu tekoihin. Tämä kiristys oli erityisen yleistä lapsen seksuaalisissa hy- 
väksikäytöissä. Raiskauksissa ja törkeissä raiskauksissa esiintyi myös taloudellista 
painostamista, jossa uhria kiristettiin seksuaalisiin tekoihin velan tai tämän rahojen 
kontrolloinnin avulla. Lapsen seksuaalisessa hyväksikäytössä tällainen painostus oli 
harvinaista. Raiskaustapauksissa uhria painostettiin liikkumista rajaamalla (esimer- 
kiksi pitämällä uhria vankina asunnossa tai estämällä tämän poistuminen tekopai- 
kalta). Tämäkin painostus oli harvinaista lapsen seksuaalisissa hyväksikäytöissä. 

Taulukko 6. Seksuaalirikosten teonpiirteet poliisin tietoon tulleissa seksuaalirikoksissa. 


i Törkeät Lapsen seksu- Törkeät lapsen 

Teonpiirteet Raiskaukset raiskaukset aaliset hyväk- seksuaaliset 
sikäytöt hyväksikäytöt 

Väkivalta 43 50 25 27 
Vammat 20 16 10 4 
Väkivallalla uhkaaminen 9 18 15 13 
Painostaminen/kiristäminen 5 6 11 9 
Lahjominen/houkuttelu 4 8 6 9 
Alkoholi (uhri) 57 36 6 25 
Yhteiskäyttö 32 16 2 11 
Uhri ei toimintakykyinen 62 37 11 27 
Uhri huumattu 9 10 1 6 
Uhri tunsi tekijän 45 55 72 68 
Useampi tekija 8 25 10 7 
Muita henkildita paikalla 25 22 25 20 
Tekijä hyödynsi internetiä 5 10 26 11 
Uhri tutustui tekijään verkossa 4 4 4 4 
Sisällön jakamista internetissä 1 3 3 1 
Useampia tekoja 10 24 51 38 
Ei syytä epäillä rikosta 9 6 14 4 
Tekijät ja asianomaiset 
Ulkomaalaisia uhreja 4 7 10 7 
Ulkomaalaisia tekijöitä 20 25 8 14 
n 199 201 200 142 


Lahjominen. Lahjomista kuvattiin useimmiten lapsen seksuaalisen hyväksikäytön ta- 
pauksissa (9 %), ja harvinaisinta se oli raiskaustapauksissa (4%). Törkeissä raiskauk- 
sissa osuus oli 8 prosenttia. Tekoihin liittyvä lahjonta oli kaikissa rikosnimikkeissä 
useimmiten päihteiden, rahan ja erilaisten lahjojen tarjoamista. Joissain tapauksissa 
uhreja lahjottiin myös elintarvikkeilla. Yleensä uhria oli lahjottu lähtemään tekijän mu- 
kaan tai suostumaan seksuaalisiin tekoihin. Uhreja oli myös koitettu jälkeenpäin 
saada lahjomalla vaikenemaan teoista. 


Päihteet. Raiskaustapauksista yli puolet (57 %) oli sellaisia, joissa tekijä kohdisti teon 
päihtyneeseen uhriin. Törkeissä raiskauksissa teko oli kohdistettu paihtyneeseen uh- 
riin noin joka kolmannessa tapauksessa (36 %). Raiskausrikoksissa tekijä oli verrat- 
tain usein käyttänyt päihteitä yhdessä uhrin kanssa (16-32 %). Perusmuotoisissa ja 
törkeissä lapsen seksuaalisissa hyväksikäytöissä yhteiskäyttö oli harvinaisempaa (2— 

11 %). Joissain raiskaustapauksissa ja torkeissa raiskaus- ja lapsen seksuaalisissa 
hyväksikäyttötapauksissa mainittiin, että uhri oli nauttinut myös muita päihteitä (lääk- 
keiden väärinkäyttö, kannabis, amfetamiinijohdannaiset). 


Toimintakyky. Perusmuotoisista raiskaustapauksista valtaosassa (62 %) teko oli koh- 
distettu uhriin, joka ei tekotilanteessa ollut täysin tajuissaan, toimintakykyinen tai ky- 
ennyt jälkikäteen muistamaan mitään tapahtuneesta. Toimintakyvyllä viitataan siis ti- 
laan, jossa uhri on kykenemätön puolustautumaan tai ilmaisemaan tahtoaan. Tör- 
keissä raiskaustapauksissa uhrin toimintakyky oli heikentynyt 37 prosentissa, tör- 
keissä lapsen seksuaalisissa hyväksikäytöissä 27 prosentissa ja lapsen seksuaali- 
sissa hyväksikäytöissä 11 prosentissa kaikissa tapauksista. Tekijät kohdistavat tekoja 
useimmiten päihtyneisiin uhreihin. Alentuneen toimintakyvyn taustalla kuvataan usein 
myös väkivallan ja järkytyksen aiheuttama lamaannus ja joskus myös esimerkiksi uh- 
rin kognitiiviset tai terveydelliset haasteet (kehitysvammaisuus tai sairaus). Uhrin 
myös kuvattiin olleen unessa tekohetkellä. Joka kymmenennessä raiskauksessa 

(9 %) ja törkeässä raiskauksessa (10 %) kuvattiin, että uhri oli huumattu. Huumaami- 
nen oli harvinaisempaa perusmuotoisissa ja törkeissä lapsen seksuaalisissa hyväksi- 
käytöissä (1-6 %). 


Tekijät. Tekijä oli uhrille tuttu noin puolessa raiskauksista (45 %) ja törkeistä raiskauk- 
sista (55 %). Tekijä oli uhrille tuttu vielä useammin perusmuotoisissa ja törkeissä lap- 
sen seksuaalisissa hyväksikäytöissä (68—72 %). Raiskaustapauksissa tekijä oli tyypil- 
lisesti uhrin ystävä tai tuttava tai tämän nykyinen tai entinen puoliso tai seurustelu- 
kumppani. Törkeissä raiskauksissa tekijä oli kuitenkin yleisemmin uhrin perheenjäsen 
kuin nykyinen tai entinen puoliso. Lapsen seksuaalisissa hyväksikäytöissä tekijä oli 
tyypillisesti uhrin perheenjäsen (yleisimmin isä, isäpuoli tai äidin kumppani) tai muu 
sukulainen. Tekijä oli verrattain usein myös nykyinen tai entinen seurustelukumppani 
tai ystävä tai tuttu (joskin tämä oli harvinaisempaa kuin raiskaustapauksissa). Kaikissa 
seksuaalirikoksissa tekijä oli verrattain harvoin uhrille tuttu jonkin institutionaalisen kyt- 
köksen kautta (opettaja tai ohjaaja, työkaveri tai saman laitoksen asukas). Törkeissä 
raiskauksissa epäiltyjä tekijöitä oli useampi kuin yksi joka neljännessä tapauksessa 
(25 %). Raiskauksissa (8 %), lapsen seksuaalisissa hyväksikäytöissä (10 %) ja tör- 
keissä lapsen seksuaalisissa hyväksikäytöissä (7 %) oli useampi tekijä huomattavasti 
harvemmin. Perusmuotoisista raiskauksista ja lapsen seksuaalisista hyväksikäytöistä 
joka neljännessä ja törkeissä raiskauksissa ja lapsen seksuaalisissa hyväksikäytöissä 
joka viidennessä tapahtumapaikalla oli muita henkilöitä uhrin (tai uhrien) ja tekijän (tai 
tekijöiden) lisäksi. Ulkomaalaiset tekijät olivat yleisimpiä törkeissä raiskauksissa 

(25 %) ja raiskauksissa (20 %) kuin perusmuotoisissa tai törkeissä lapsen seksuaali- 
sissa hyväksikäytöissä (8—14 %). 

Internet. Internetin tai sosiaalisen median hyödyntäminen oli yleisempää perusmuo- 
toisissa ja törkeissä lapsen seksuaalisissa hyväksikäytöissä (11-26 %) kuin perus- 
muotoisissa ja törkeissä raiskauksissa (5—10 %). Tyypillisimmin tekijä oli ollut uhriin 
yhteydessä internetin tai sosiaalisen median kautta. Tyypillistä seksuaalirikoksille oli 
myös, että tekijä oli tallentanut uhrista arkaluontoista materiaalia itselleen tai kiristänyt 
uhria arkaluontoisella materiaalilla tai sen jakamisella. Kiristystapauksissa uhri oli joko 
houkuteltu lähettämään itsestään seksuaalista materiaalia internetin välityksellä tai te- 
kijä oli itse kuvannut materiaalin. Materiaalia oli kuitenkin kuvausten perusteella jaettu 
vain harvoin. Tekijät hyödynsivät teknologiaa myös altistaakseen uhreja seksuaalisille 
sisällöille kuten seksuaalissävytteisille viesteille tai pornografialle. Arkaluontoisella 
materiaalilla kiristäminen ja seksuaaliselle materiaalille altistaminen oli yleisempää 
lasten seksuaalisissa hyväksikäytöissä, kun taas raiskauksissa tekojen kuvaaminen 
oli hieman yleisempää. Uhrit olivat vain harvoin tutustuneet tekijään verkossa. 


Puolet lapsen seksuaalisista hyväksikäytöistä käsitti useamman kuin yhden tekoker- 
ran. Vastaava osuus oli 38 prosenttia törkeissä lapsen seksuaalisissa hyväksikäy- 
töissä, 24 prosenttia törkeissä raiskauksissa ja 10 prosenttia raiskauksissa. Noin puo- 
lessa seksuaalirikoksista teon tapahtumapaikka oli yksityisasunto. Seuraavaksi ylei- 
simpiä tapahtumapaikkoja olivat muut yksityiset paikat (esim. hotellihuone tai mökki) 
ja muut julkiset tilat kuin ravintolat tai yleiset tilaisuudet (esim. puistot, metsät ja lenk- 
kipolut). Tutkitut seksuaalirikokset olivat tapahtuneet vain harvoin ravintoloissa tai ylei- 
sissä tilaisuuksissa. Neljä prosenttia seksuaalirikoksista oli tapahtunut vähintään osit- 
tain internetin tai sosiaalisen median välityksellä. Lapsen seksuaaliset hyväksikäytöt 
tapahtuivat kuitenkin verrattain usein (15 % tapauksista) ainakin osittain internetin tai 
sosiaalisen median välityksellä. Muuten erot tapahtumapaikoissa olivat pieniä rikosni- 
mikkeiden välillä. 


6.2 Yhteenveto ja johtopäätökset 
teonpiirteiden tarkastelusta 


Raiskauksissa kuvattu väkivallan kirjo oli laaja. Perusmuotoisissa ja törkeissä rais- 
kauksissa (muuta kuin seksuaalista) fyysistä väkivaltaa kuvattiin noin puolessa ta- 
pauksista. Perusmuotoisissa ja törkeissä lapsen seksuaalisissa hyväksikäytöissä vä- 
kivaltaa kuvattiin noin joka neljännessä tapauksessa. Tämä tulos voi johtua myös 
siitä, että lapsen seksuaaliset hyväksikäyttörikokset sisälsivät yleisemmin useampia 
tekokertoja, jotka olivat jatkuneet ajallisesti pidempään. Näin on mahdollista, ettei ta- 
pahtumiin mahdollisesti liittyvä väkivalta tullut samalla tavalla ilmi rikosta tutkittaessa. 
Seksuaalirikoksissa väkivalta liittyi usein esimerkiksi uhrin väkisin riisumiseen tai uhrin 
liikuttamiseen tai liikkumisen estämiseen ja hiljentämiseen. Tämän lisäksi kuvattiin ku- 
tenkin eksessiivistä väkivaltaa, kuten lyömistä ja puremista. 

Seksuaalirikosten tekijat pyrkivat vakivallan lisaksi kontrolloimaan uhreja uhkailun ja 
painostamisen avulla, vaikka näitä teonpiirteitä kuvattiin väkivaltaa harvemmin. Uh- 
kailu kohdistui yleensä uhreihin itseensä mutta myös näiden läheisiin. Painostami- 
sessa usein uhattiin arkaluontoisten kuvien tai tietojen levittämisellä, jos uhri ei suostu 
tekoon tai kertoo siitä. Tämän lisäksi esiintyi jossain määrin taloudellista painosta- 
mista ja liikkuvuuden estämisellä painostamista (uhria ei esimerkiksi päästetty poistu- 
maan tekopaikalta). Painostamisen lisäksi joissain tapauksissa esiintyi lahjomista 
päihteillä ja taloudellisilla hyödykkeillä (raha tai lahjat). Nämä teonpiirteet siis kohdis- 
tuivat yleensä uhreihin, jotka olivat tekijään nähden heikommassa asemassa tai lah- 
jottavissa tai painostettavissa päihteiden avulla. 


Seksuaalirikosten tekijät kohdistavat usein tekoja päihtyneisiin uhreihin. Tämä oli 
muita harvinaisempaa perusmuotoisissa lapsen seksuaalisissa hyväksikäytöissä. Li- 
säksi etenkin raiskausrikoksissa tekijät kohdistivat teot usein uhreihin, jotka eivät ol- 
leet täysin tai lainkaan toimintakykyisiä (eivät kyenneet vastustamaan tekoa tai ilmai- 
semaan suostumustaan). Alkoholi ei ollut ainoa syy alentuneelle toimintakykyisyy- 
delle. Osassa tapauksista uhri oli huumattu, ja joskus toimintakykyä heikensi itse ta- 
pahtuman aiheuttama järkytys. Seksuaalirikos voikin kokemuksena olla itsessään la- 
maannuttava ja estää uhria puolustautumasta tai ilmaisemasta tahtoaan. 


Seksuaalirikosten tekijät olivat tyypillisesti uhreille ennestään tuttuja. Tämä oli erityi- 
sen yleistä perusmuotoisissa ja törkeissä lapsen seksuaalisissa hyväksikäytöissä. 
Raiskausrikoksissa tuntemattomien tai ei tiedossa olleiden tekijöiden osuus oli kuiten- 
kin verrattain korkea (noin puolet; vrt. Oikeusministeriö, 2012). Useampia tekijöitä oli 
harvemmin (törkeissä raiskauksissa kuitenkin joka neljännessä tapauksessa). Rais- 
kausrikoksissa tekijä oli tyypillisesti uhrin ystävä tai tuttava, nykyinen tai entinen puo- 
liso tai seurustelukumppani tai (yleisemmin törkeissä tekomuodoissa) perheenjäsen. 
Lapsen seksuaalisissa hyväksikäytöissä tekijä oli yleisesti perheenjäsen mutta myös 
entinen tai nykyinen puoliso. 


Nuoriin kohdistuvissa seksuaalirikoksissa tuntemattomat tekijät vaikuttavat olevan 
tässä analysoituja tapauksia yleisempiä, kun tarkastellaan itse ilmoitettuja seksuaaliri- 
koskokemuksia ja myös muuta seksuaalirikollisuutta kuin raiskaus- ja lapsen seksuaa- 
linen hyväksikäyttörikoksia (ks. esim. luku 3.2 Seksuaalirikosten tekijät nuorisorikolli- 
suuskyselyssä). Tuntemattomien tekijöiden nuoriin kohdistamat teot vaikuttivat kysely- 
tutkimuksen perusteella myös olevan laadultaan erilaisia (esimerkiksi sisältävät vä- 
hemmän seksuaalisia tekoja tai häiritsevää koskettelua). Onkin siis mahdollista, että 
uhrin tuntemat tekijät ovat tyypillisempiä nimenomaan tässä analyysissa tarkastel- 
luissa vakavammissa seksuaalirikoksissa. 

Seksuaalirikokset olivat tapahtuneet valtaosin yksityisasunnoissa tai muissa yksityi- 
sissä tiloissa. Sen sijaan rikokset tapahtuivat huomattavasti harvemmin julkisilla pai- 
koilla. Etenkin lapsen seksuaalisissa hyväksikäytöissä teoissa hyödynnettiin myös in- 
ternetiä ja sosiaalista mediaa. Tyypillisimmin tekijä käytti jotain sosiaalisen median so- 
vellusta pitääkseen yhteyttä uhriin. Lähes yhtä yleistä oli, että tekijä kiristi uhria hallus- 
saan olevalla arkaluotoisella materiaalilla. Uhri oli usein ensin jakanut sisältöä vapaa- 
ehtoisesti, mutta joutunut sitten tekijän kiristämäksi. Tämä korostaa sitä aiemman tut- 
kimuksen esiin nostamaa seikkaa, että ihmissuhteiden ja henkilökohtaisten sisältöjen 
jakamisen säätelyyn liittyvät taidot ovat keskeisiä nuorten turvallisen sosiaalisen me- 
dian käytön kannalta (Kaakinen & Koivula, 2021). Olisi myös keskeisen tärkeää, että 
etenkin nuoret kokisivat turvalliseksi kertoa mahdollisesti kohtaamastaan kiristämi- 
sestä jollekin taholle. Näin voitaisiin välttää kielteinen kehä, josta uhrin on yhä vaike- 
ampi päästä pois. On myös syytä huomata, että tekijät jakoivat uhreista arkaluontoista 
materiaalia harvoin. 


Tämän analyysin tulokset viittaavat yhdessä aiemman tutkimuskirjallisuuden kanssa 
(esim. Lehti ym., 2014; Oikeusministeriö, 2012) siihen, että seksuaalirikoksiin liittyviä 
myyttejä tulisi Suomessakin käsitellä kriittisesti. Seksuaalirikosmyytit viittaavat laajalti 
levinneisiin käsityksiin siitä, millaisia seksuaalirikokset tyypillisesti ovat (esim. Water- 
house ym., 2016). Myyteissä korostuvat yleensä teonpiirteinä tuntemattoman tekijän 
ulkona tai julkisella paikalla tekemät vakavaa väkivaltaa sisältävät teot. Tämä ei tar- 
koita, etteikö tällaisiakin rikoksia tapahtuisi, mutta ne eivät sovi valtaosaan poliisin tie- 
toon tulleesta seksuaalirikollisuudesta. Käsityksiä seksuaalirikoksista tuleekin päivit- 
tää jatkuvasti, jotta ne vastaisivat rikollisuuden moninaisuutta. Seksuaalirikokset ta- 
pahtuvat usein uhreille tai tekijöille tutuissa ympäristöissä ja ovat läheis- tai tuttava- 
suhteissa tapahtuvaa väkivaltaa. Harhaanjohtavilla käsityksillä voi olla monenlaisia 
kielteisiä seurauksia. Ensinnäkin ne voivat vaikuttaa siihen, miten ihmiset tunnistavat 
seksuaalirikollisuutta tai ilmoittavat niistä poliisille (Waterhouse ym., 2016). Toisaalta 
aikaisempi tutkimus on osoittanut, että raiskausmyytit voivat myös vaikuttaa poliisin ja 
oikeusjärjestelmän toimintaan (ks. esim. Waterhouse ym., 2016). 


Tuloksista on myös syytä huomata, että tietyt teonpiirteet vaikuttavat siihen, tutki- 
taanko tiettyä epäiltyä seksuaalirikosta perusmuotoisena vai törkeänä rikoksena. 
Tämä on syytä huomioida, kun teonpiirteitä vertaillaan eri rikosnimikkeiden välillä. Esi- 
merkiksi raiskaus on määritelty rikoslaissa törkeäksi, jos siinä aiheutetaan toiselle vai- 
kea ruumiinvamma, vakava sairaus tai hengenvaarallinen tila, rikoksen tekevät useat 
tai siinä aiheutetaan erityisen tuntuvaa henkistä tai ruumiillista kärsimystä, kohteena 
on kahdeksaatoista vuotta nuorempi lapsi, rikos tehdään erityisen raa'alla, julmalla tai 
nöyryyttävällä tavalla tai käytetään ampuma- tai teräasetta tai muuta hengenvaaral- 
lista välinettä taikka muuten uhataan vakavalla väkivallalla (RL 20:2). Näin törkeät te- 
komuodot sisältävät jo määritelmällisesti tiettyjä teonpiirteitä. Tämä näkyy esimerkiksi 

siinä, että useampi tekijä oli erityisen tyypillistä torkeille raiskauksille. Lisäksi torkeissa 
raiskauksissa oli huomattavan paljon (noin 40 %) alaikäisiin kohdistuneita tekoja. 


54 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


7 — Seksuaalirikosten tekijät ja 
tekotilanteet nuorten ilmoittamina 


Tässä kappaleessa tarkastelemme nuorten ilmoittamia kokemuksia seksuaaliväkival- 
lasta ja sen tekijöistä. Edellä käytetyt tiedot seksuaalirikoksista, niin rikosilmoitusrekis- 
terissä kuin paneeliaineistossakin, kattavat vain poliisin tietoon tulleen seksuaalirikolli- 
suuden. Väestökyselyillä voidaan arvioida seksuaalirikollisuutta riippumatta siitä, tu- 
leeko se poliisin tietoon. Suuren osan seksuaalirikoksista tiedetään olevan piilorikolli- 
suutta. 


7.4 — Nuorisorikollisuuskyselyaineiston 
analyysin menetelmät 


Tutkimusaineistona käytettiin kevään 2020 nuorisorikollisuuskyselyä (Kaakinen & 
Näsi, 2021). Tässä analyysissa tarkastellaan kyselyyn vastanneiden nuorten koke- 
muksia aikuisen ja toisten nuorten tekemästä seksuaalisesta väkivallasta. Aikuisen te- 
kemää seksuaalista väkivaltaa mitattiin seuraavalla kysymyksellä: ”Oletko koskaan 
kokenut sukupuolista lähentelyä tai kanssakäymistä aikuisten tai tapahtumahetkellä 
vähintään 5 vuotta itseäsi vanhemman ihmisen kanssa?”. Seksuaalista väkivaltaa ai- 
kuisen taholta joskus elämänsä aikana kokeneilta kysyttiin myös, oliko näin tapahtu- 
nut edellisen 12 kuukauden aikana. Tämän lisäksi kysyttiin vielä tarkentavia kysymyk- 
siä nuoren itsensä pahimmaksi (elämän aikana) kokemaan tekoon liittyvistä piirteistä. 
Toisen nuoren tekemää seksuaalista väkivaltaa mitattiin seuraavalla kysymyksellä: 
”Onko kukaan nuori kohdistanut sinuun seksuaalista häirintää, ahdistelua tai väkival- 
taa?”. Myös toisen nuoren tekemien tekojen kohdalla kysyttiin seksuaalisen väkivallan 
kokemuksista edellisen 12 kuukauden aikana sekä tarkentavia jatkokysymyksiä pa- 
himmaksi koetusta teosta (elämän aikana). 


Tutkimusaineiston analyyseista raportoimme seksuaalista väkivaltaa elämänsä tai 
edellisen vuoden aikana kokeneiden nuorten osuuden yhteensä ja sukupuolittain (% 
kaikista nuorista; taulukko 7). Lisäksi raportoimme nuorten pahimpina pitämien teko- 
jen erilaisten teonpiirteiden jakaumat (% pahimmaksi koetuista tapauksista; taulukko 
8). Analyysissa käytetään Tilastokeskuksen laskemia otanta-asetelman ja vastauska- 
don huomioivia analyysipainoja (Kaakinen & Näsi, 2021). Analyysin lopussa tes- 
taamme vielä tilastollisesti, eroavatko nuorten kokeman seksuaalisen väkivallan teon- 
piirteet sen mukaan, onko tekijä uhrille ennestään tuttu. Testauksessa käytetään chi2- 
testiä 95 prosentin luottamustasolla. Testissä käytetään yllä kuvattuja analyysipainoja 

sekä huomioidaan vastaajien ryvästyminen kouluihin (otantayksiköihin) ja otannan 
alueellinen osittaminen (ks. Kaakinen & Näsi, 2021). 


Analyysien kohdalla on syytä huomioida aikuisen ja nuoren tekemän seksuaalisen vä- 
kivallan erilainen operationalisointi. Aikuisen tekemässä seksuaalisessa väkivallassa 
painottuu seksuaalisen lähentelyn lisäksi seksuaalinen kanssakäyminen aikuisen tai 
vastaajaa vähintään viisi vuotta vanhemman henkilön kanssa. Samankaltaista opera- 
tionalisointia on käytetty aiemmin esimerkiksi lapsiuhritutkimuksissa (Ellonen ym., 
2008). Nuorten tekemässä seksuaalisessa väkivallassa taas mainitaan suoremmin 
seksuaalinen häirintä, ahdistelu ja väkivalta. Operationalisointien ero on perusteltu, 
sillä tutkittavassa joukossa kokemukset seksuaalisesta kanssakäymisestä aikuisen tai 
itseään vähintään viisi vuotta vanhempien henkilöiden kanssa tulkitaan lähtökohtai- 
sesti seksuaaliseksi väkivallaksi (vaikka nuori ei näin itse kokisikaan). Nuorten seksu- 
aalinen kanssakäyminen ei itsessään ole seksuaalista väkivaltaa, joten operationali- 
soinnissa korostuu häirintä, ahdistelu ja väkivalta. Erilaiset operationalisoinnit ovat siis 
perusteltuja, mutta ne voivat osaltaan vaikuttaa myös tutkimustuloksiin. 


7.1.1 Nuorisorikollisuuskyselyaineistolla tehtyjen 
analyysien tulokset 


Nuoriin kohdistaa seksuaalista väkivaltaa useimmin toinen nuori (taulukko 7). Kai- 
kista nuorista 14 prosenttia oli kokenut joskus toisen nuoren tekemää seksuaalista vä- 
kivaltaa. Aikuisten tekemää seksuaalista väkivaltaa oli elämänsä aikana kokenut 7 
prosenttia nuorista. Viimeksi kuluneen vuoden aikana toisen nuoren tekemää seksu- 
aalista väkivaltaa oli kokenut 9 prosenttia kaikista nuorista. Aikuisen tekemää seksu- 
aalista väkivaltaa oli kokenut viimeisten 12 kuukauden aikana 4 prosenttia. 


Seksuaalirikoskokemukset ovat kuitenkin vahvasti sukupuolittuneet. Erityisesti aikui- 
set kohdistavat seksuaalista väkivaltaa pääasiassa tyttöihin ja muunsukupuolisiin, 
vaikkakin sukupuolierot ovat selkeät myös nuorten tekemässä seksuaalisessa väkival- 
lassa. Noin joka viides tytöistä (21 %) ja muunsukupuolisista (19 %) oli joskus kokenut 
seksuaalista väkivaltaa toisen nuoren tekemänä. Pojilla osuus oli 6 prosenttia. Aikui- 
sen tekemää seksuaalista väkivaltaa oli joskus elämänsä aikana kokenut 12 prosent- 
tia tytöistä ja 16 prosenttia muunsukupuolisista. Pojilla osuus oli 2 prosenttia. 

Taulukko 7. Seksuaalisen vakivallan kokemusten yleisyys nuorten keskuudessa (% nuorista). 


Kaikki Tytot Pojat Muu 
Elinaikana — 12 kk Elinaikana 12kk — Elinaikana —12kk — Elinaikana — 12 kk 
Seksuaalinen väkivalta 7 4 12 7 2 1 16 11 
aikuinen 
Seksuaalinen väkivalta 14 9 21 14 6 4 19 12 
toinen nuori 


n 5,674 2,751 2,811 112 


Kun tarkastellaan nuorten itsensä pahimmaksi kokemia tapauksia, on tekijä yleensä 
mies tai poika sekä aikuisten (90 %) että toisen nuoren (86 %) tekemässä seksuaali- 
sessa väkivallassa. Pahimmaksi koetuissa tapauksissa tekijöitä oli yleensä yksi. Use- 
ampi tekijä oli 11 prosentissa aikuisten tekemistä teoista ja 15 prosentissa toisten 
nuorten tekemistä teoista. Uhrien mukaan tekijät olivat pääasiassa suomalaisia. Aikui- 
sen tekemässä seksuaalisessa väkivallassa tekijän kansallinen tausta oli uhrien mu- 
kaan jokin muu kuin Suomi 17 prosentissa tapauksista. Toisen nuoren tekemissä ta- 
pauksissa tekijän kansallisuus oli muu kuin suomalainen kymmenessä prosentissa. 


Aikuisten tekemässä seksuaalisessa väkivallassa painottuvat tuntemattomat tekijät, 
kun taas nuorten tekemissä teoissa tekijä on selvästi useammin ystävä tai tuttu. Aikui- 
sen tekemässä seksuaalisessa väkivallassa noin puolessa tapauksista (52 %) tekijä 
oli joko nuorelle tuntematon tai henkilö, johon nuori oli tutustunut samana päivänä. 
Tuntemattomien osuus oli huomattavasti pienempi toisen nuoren tekemissä tapauk- 
sissa (23 %). Sen sijaan toisen nuoren tekemissä teoissa korostuivat ystävät tai tutut 
(50 %). Aikuisten tekemissä teoissa tekijä oli uhrin tuttu tai ystävä 18 prosentissa ta- 
pauksista. Sekä aikuisen (5 %) että nuoren (6 %) tekemässä seksuaalisessa väkival- 
lassa tekijänä oli vain harvoin henkilö, jonka uhri oli aiemmin tavannut vain verkon vä- 
lityksellä. Nuoren tekemässä seksuaalisessa väkivallassa tekijä oli nykyinen tai enti- 
nen seurustelukumppani noin joka kymmenennessä tapauksessa (9 %), mutta huo- 
mattavasti harvemmin aikuisen tekemässä seksuaalisessa väkivallassa (3 %). Aikui- 
sen tekemässä seksuaalisessa väkivallassa taas tekijä oli noin joka kymmenennessä 
tapauksessa perheenjäsen tai sukulainen (9 %). Nuorten tekemissä teoissa vain kol- 
messa prosentissa tapauksista tekijä oli perheenjäsen tai sukulainen. Aikuisista teki- 
jöistä 15 prosenttia oli jokin muu kuin yllä mainittu (vanhempien ystävä, opettaja, har- 
rastuksen ohjaaja tai valmentaja tai jokin muu aikuinen). Nuorten teoissa tekijä oli jo- 
kin muu kuin yllä mainittu joka kymmenennessä tapauksessa (10 %; vanhempien ys- 
tävä, harrastuksen ohjaaja tai valmentaja, muu). 

Taulukko 8. Seksuaalisen vakivallan kokemusten teonpiirteet (% pahimmaksi koetuista ta- 


pauksista). 
Aikuinen Toinen nuori 
Tekija Useampi kuin yksi tekija 11 15 
Tekija mies / poika 90 86 
Tekija ulkomaalainen 17 10 
Tekija tuntematon* 52 23 
Tavannut vain verkossa 5 6 
Ystävä tai tuttu 18 50 
Entinen tai nykyinen seurustelukumppani 3 9 
Perheenjäsen tai sukulainen 9 3 
Muu aikuinen / nuori 15 10 
Teonpiirteet Seksuaalissavytteinen kommentointi 49 42 
Ahdistelevat tai seksuaaliset viestit 24 33 
Kuvien tai juorujen levittäminen 5 11 
Koskettelu 44 42 
Suostutteli koskettelemaan itseään 14 13 
Suostutteli seksiin 14 12 
Uhkaili tai painosti koskettelemaan 9 7 
Uhkaili tai painosti seksiin 7 6 
Fyysinen väkivalta 8 13 
Väkivallasta aiheutui vamma 3 6 
ekijä antoi rahaa tai palkkion 3 1 
n 431 779 


* = tekijä oli uhrille tuntematon tai henkilö, johon tämä oli tutustunut samana päivänä. 


Toisten nuorten tekemä seksuaalinen väkivalta sisältää hieman aikuisten tekoja use- 
ammin seksuaalissävytteisten viestien lähettämistä, seksuaalissävytteisten kuvien tai 
juorujen levittämistä tai fyysistä väkivaltaa. Aikuisten nuoriin kohdistamassa seksuaa- 
lisessa väkivallassa taas seksuaaliset teot tai niihin suostuttelu tai painostus ovat hie- 
man yleisempiä. Aikuisen tekemässä seksuaalisessa väkivallassa yleisin piirre oli ul- 
konäön seksuaalissävytteinen kommentointi (49 %). Nuorten tekemissä teoissa sek- 
suaalissävytteinen kommentointi oli lähes yhtä yleistä (42 %). Häiritsevältä tuntuvaa 
koskettelua liittyi 44 prosenttiin aikuisen tekemistä ja 42 prosenttiin nuorten tekemistä 
teoista. Ahdistelevat tai seksuaaliset viestit olivat kolmanneksi yleisin teonpiirre sekä 
aikuisten (24 %) että toisten nuorten (33 %) tekemissä teoissa. Sen sijaan seksuaalis- 
ten kuvien tai juorujen levittäminen oli harvinaisempaa, joskin yleisempää nuorten 

(11 %) kuin aikuisten (5 %) tekemässä seksuaalisessa väkivallassa. Aikuisten teke- 
mässä vakivallassa 14 prosenttia tapauksista tekijä oli suostutellut koskettelemaan it- 

seaan. Nuorten tekemissa teoissa osuus oli 13 prosenttia. Aikuiset tekijat olivat suos- 
tutelleet uhria suuseksiin tai yhdyntään 14 prosentissa tapauksista ja nuoret 12 pro- 
sentissa tapauksista. Uhkailu tai painostaminen olivat harvinaisempia. Yhdeksässä 
prosentissa tapauksista aikuinen tekijä oli suostutellut koskettelemaan itseään. Nuor- 
ten tekemissä teoissa osuus oli 7 prosenttia. Uhkailemista tai painostamista seksiin 
sisälsi 7 prosenttia aikuisten ja 6 prosenttia toisten nuorten tekemistä teoista. Nuorten 
tekemistä teoista 13 prosenttia sisälsi fyysistä väkivaltaa ja 6 prosentissa tapauksista 
väkivallasta oli aiheutunut fyysinen vamma. Aikuisten tekemissä teoissa fyysistä väki- 
valtaa liittyi 8 prosenttiin tapauksista ja väkivallasta seurasi vamma 3 prosentissa ta- 
pauksista. Aikuinen tekijä tarjosi uhrille rahaa tai muun palkkion 3 prosentissa tapauk- 
sista, kun taas toisten nuorten tekemissä teoissa rahaa tai palkkiota tarjottiin 1 pro- 
sentissa kaikista tapauksista. 


Aikuisen tekemässä seksuaalisessa väkivallassa tuntemattoman tekijän tekemät teot 
sisälsivät yleisemmin seksuaalissävytteistä kommentointia (tutut 34 %, tuntematon 

64 %, p < ,001) ja harvemmin suostuttelua koskettelemaan tekijää (tuttu 19 %, tunte- 
maton 9 %, p = ,004), suostuttelua suuseksiin tai yhdyntään (tutut 19 %, tuntematto- 
mat 10 %, p = ,005). Toisen nuoren tekemässä seksuaalisessa väkivallassa tuntemat- 
tomien tekemät teot sisälsivät useammin ahdistelevien seksuaalisten viestien lähettä- 
mistä (tutut 30 %, tuntemattomat 44 %, p = 0,017) ja harvemmin häiritsevältä tuntuvaa 
koskettelua (tutut = 45 %, tuntemattomat 31 %, p = ,005) ja fyysistä väkivaltaa (tutut = 
14 %, tuntemattomat 9 %, p = ,025). 


7.1.2 Yhteenveto ja johtopäätökset 
nuorisorikollisuuskyselyaineistolla tehdyistä 
analyyseista 


Nuorista 14 prosenttia oli joskus kokenut toisen nuoren tekemää seksuaalista väkival- 
taa. Aikuisen tekemää seksuaalista väkivaltaa oli kokenut 7 prosenttia nuorista. Koke- 
mukset ovat vahvasti sukupuolittuneet (yleisimpiä tytöillä ja muunsukupuolisilla). Ku- 
ten muussakin väkivallassa, nuoriin kohdistavat seksuaalista väkivaltaa useammin toi- 
set nuoret kuin aikuiset (ks. väkivallan jakautuminen Kaakinen & Näsi, 2021). Toi- 
saalta seksuaalista väkivaltaa myös mitattiin hieman eri tavoin. 


Tekijöitä oli yleensä yksi. Nuorten tekemässä seksuaalisessa väkivallassa tekijöitä oli 
useampi kuin yksi aikuisten tekemiä tekoja useammin. Tekijä oli uhrin mukaan 
yleensä taustaltaan suomalainen, mutta aikuisten tekemässä seksuaalisessa väkival- 
lassa tekijä oli hieman useammin ulkomaalainen kuin nuorten tekemässä vakival- 
lassa. Seksuaalisen väkivallan tekijät ovat usein nuorille tuttuja henkilöitä. Tekijä on 
useammin tuntematon aikuisen kuin toisen nuoren tekemässä seksuaalisessa vakival- 

lassa. Tekijä on vain harvoin henkilö, joka on tavattu vain verkossa. Tämä tulos on lin- 
jassa aiemman tutkimuksen kanssa, joka on osoittanut, että seksuaalisessa vakival- 
lassa uhri ja tekijä tuntevat usein toisensa (Waterhouse, Reynolds & Egan, 2016). 
Myös nuoriin kohdistuvan seksuaalisen väkivallan ehkäisyssä tulisi ottaa huomioon 
se, että väkivalta tapahtuu yleisesti nuorten ja toisensa tuntemien henkilöiden välillä. 


Teonpiirteet olivat pääasiassa varsin samankaltaisia sekä aikuisten että toisten nuor- 
ten tekemässä seksuaalisessa väkivallassa. Aikuisten tekemissä teoissa seksuaali- 
nen kommentointi ja seksuaaliset teot sekä niihin suostutteleminen tai painostaminen 
olivat yleisempiä kuin toisten nuorten tekemässä väkivallassa. Toisten nuorten teot si- 
sälsivät yleisemmin ahdistelevia viestejä, kuvien tai juorujen levittämistä ja fyysistä vä- 
kivaltaa. Tuntemattoman tekijän seksuaalinen väkivalta oli yleisemmin seksuaalissä- 
vytteistä kommentointia ja sisälsi harvemmin suostuttelua seksuaaliseen tekoon. Tun- 
temattoman nuoren tekemä seksuaalinen väkivalta taas käsitti useammin ahdistele- 
vien viestien lähettelyä ja harvemmin häiritsevää koskettelua tai fyysistä väkivaltaa. 
Myös nämä tulokset tukevat sitä, että etenkin kaikkein vakavimman seksuaalisen vä- 
kivallan ehkäisyn tulisi kyetä puuttumaan läheissuhteissa tapahtuvaan kaltoinkohte- 
luun. 

8 Seksuaalirikosten tekijöiden 
kokemukset 


Määrällisen analyysin ohella tutkimuksen tavoitteena oli selvittää eri seksuaalirikoksia 
tehneiden henkilöiden subjektiivisten kokemusten yhteyttä seksuaalirikoksiin. Subjek- 
tiiviset kokemukset voivat liittyä esimerkiksi henkilön omaan impulsiivisuuteen, kogni- 
tiivisiin vaikeuksiin, ihmissuhdeongelmiin tai parafilioihin, mutta myös mihin tahansa 
muuhun elämänkulussa koettuun. Niin ikään kokemusavaruus ei rajoittunut mihinkään 
yksittäisiin tekijöihin, mutta haastatteluaineistoa kerätessä huomiota kohdennettiin ke- 
vyesti traumoihin, itseymmärrykseen sekä seksuaalirikokseen liittyviin ajatusmalleihin 
ja tuntemuksiin. Tavoitteena oli saada esiin seksuaalirikoksiin liittyviä logiikoita, psyko- 
logisia ja sosiaalisia kulkuja tekijän kokemusmaailmassa, jotka mahdollistivat normin 
ylittämisen ja seksuaalirikoksen. 


8.1 Laadullinen aineisto ja sen analyysissa 
käytetyt menetelmät 


Menetelmätriangulaation (O’Donoghue & Punch, 2003) ideaa seuraten tässä tutki- 
muksessa rekisteri- ja kyselyaineistosta saatuja tietoja täydennettiin seksuaalirikoksen 
tekijöiltä ja heidän kanssaan työskenteleviltä ammattilaisilta kerätyn laadullisen haas- 
tatteluaineiston avulla. Tutkimusstrategiana oli monitapaustutkimus, jossa tutkimuk- 
sen kohteena olevaa ilmiötä kuvaavia tapauksia ja niiden piirteitä puretaan osiin ja 
kootaan uudestaan ylemmällä abstraktion tasolla (ks. Pauwels & Matthyssens, 2004). 
Tapaustutkimus on käyttökelpoinen lähestymistapa silloin, kun aiheesta on tehty vain 
vähän empiiristä tutkimusta (Aaltola & Valli, 2007), kuten on asia suomalaisten seksu- 
aalirikosten tekijöiden kokemusten osalta. Tapaustutkimuksessa korostuu yksittäisen 
tutkimuksen merkitys osana muuta ilmiötä koskevaa kumuloituvaa tutkimustietoa. Ta- 
paustutkimuksella voidaan tuottaa hypoteeseja laajemmilla, mutta karkeammin käsi- 
tellyillä aineistolla tehtävään tutkimukseen. 


Seksuaalirikosten tekijöiden kokemuksia on tutkittu vain vähän. Aiemmassa tutkimuk- 
sessa tekijät ovat kuvanneet tekojensa motivaatioina olleen niin vihan, vallankäytön, 
nöyryyttämisen kuin myös seksuaalisen tyydytyksen ja läheisyyden kaipuun (Mann & 
Hollin, 2007; Mann & Hollin, 2010). Lapsiin kohdistuvissa seksuaalirikoksissa moti- 
vaatiotekijöinä on korostunut läheisyyden kaipuu ja seksuaalinen halu, jotka esiintyvät 
usein yhdessä (Ward ym., 1993; Phelan, 1995). Rikostilanteeseen liittyvät selitysmallit 
ovat yleisempiä toiseen aikuiseen kuin lapseen kohdistuneen seksuaalirikoksen teki- 
jöillä (McKay, 1996). 

Seksuaalirikosten tekijöiden antamia selityksiä tutkittaessa on kuitenkin muistettava, 
että ne ovat puheessa tuotettuja malleja, joiden on tarkoitus tehdä kertoja ymmärre- 
tyksi, eivätkä ne sinällään oikeuta tutkijaa syypäätelmien tekoon. Sama pätee myös 
muihin haastateltavien antamiin kuvauksiin toiminnastaan ja sen vaikuttimista. Esi- 
merkiksi antropologiassa, jossa painotetaan osallistuvan havainnoinnin merkitystä, on 
muistutettu usein siitä, että pelkästään haastatteluaineistosta vedetyt liian pitkälle me- 
nevät päätelmät voivat olla harhaanjohtavia, koska ihmisten kuvaukset omasta toimin- 
nastaan eivät useinkaan vastaa toimintaa havainnoimalla saatua tietoa. (Ks. Kivivuori 
2008.) Lisäksi rikoksentekijät usein pyrkivät verbaalisesti neutralisoimaan tekoaan. Se 
voi tapahtua esimerkiksi vastuun kieltamisena ("en voinut itselleni mitään”), vahingon 
kieltämisenä (”kukaan ei vahingoittunut”), uhrin kieltämisenä ("han tiesi kyllä”) (Sykes 
& Matza. 1957). 


8.2 Lähestymistapa kvalitatiivisessa 
analyysissa 


Eskolan ja Suorannan (1996) mukaan kvalitatiivisessa analyysissa ei ole ratkaisevaa 
aineiston koko. Kvalitatiivisen tutkimuksen luotettavuutta pohdittaessa voidaan puhua 
myös pätevyydestä, jolla tutkimuksen tulos vastaa tutkimukselle asetettuja päämääriä 
(Varto, 1992). Aineiston koon riittävyyden yksi kriteeri on saturaatio eli kyllääntyminen, 
jolla tarkoitetaan rajaa, jonka jälkeen uudet haastattelut eivät tuota enää lisää tietoa 
tutkimusongelman kannalta (Eskola & Suoranta, 2008). Saturaatiopiste ei ole mikään 
objektiivinen aineiston riittävän määrän mittari, mutta selkeästi rajatussa tutkimuson- 
gelmassa kvalitatiivisen aineiston keruu todella saavuttaa sen pisteen. Toisin sanoen 
kvalitatiivisen tutkimuksen voidaan ajatella tavoittelevan omalla tavallaan ilmiön vaih- 
telun haltuunottoa sen yksityiskohtaisissa vivahteissa, ei vaihtelun määrällistä ja- 
kaumaa. 


Kvalitatiivinen analyysi kuitenkin on parhaimmillaan, kun tutkitaan kielen käyttöä, mi- 
ten asiat elävät puheessa. Sosiologisessa tutkimuksessa kvalitatiivisen analyysin 
taustateoria on usein sosiaalinen konstruktivismi (vrt. esim. faktanäkökulma, Mäkelä, 
1990), joka keskittyy sosiaalisen todellisuuden kielelliseen rakentumiseen. Toisin sa- 
noen huomio kiinnitetään objektiivisten havaintojen sijaan siihen, miten niitä muoka- 
taan kielessä. Sosiaalinen konstruktivismi on ymmärrettävä yhdeksi lähestymistavaksi 
sosiaaliseen todellisuuteen, ei miksikään poissulkevaksi ontologiseksi kuvaukseksi 
sosiaalisista ilmiöistä. Toisin sanoen, sosiaaliset ilmiöt ovat myös sosiaalisesti raken- 
tuneita, mutta eivät ainoastaan sitä. Esimerkiksi ”seksuaalirikos” on kielellinen kon- 
struktio, joka määritelmänä tuottaa itse ilmiötä siten kuin se ymmärretään. Samalla 
”seksuaalirikos” viittaa todellisiin tekoihin, jotka koetaan moraalin vastaisiksi ja joilla 
on todellisia seurauksia, kielellisistä määritelmistä riippumatta. 

8.2.1 Seksuaalirikosten tekijöiden 
elämäntarinahaastattelut 


Seksuaalirikosten tekijöiden haastatteluissa käytettiin niin kutsuttua elämäntarina- 
haastattelun (life story interview) menetelmää (Atkinson, 2002; Hoikkala, 1999). Ela- 
mäntarinan kertominen on luontainen tapa konstruoida oma elämä (ks. Bruner, 1986). 
Elämäntarinansa kautta seksuaalirikosten tekijät esittävät elämänkulkuansa siitä nä- 
kökulmasta, että se sisältää sen juonenkulun, joka johti heidät vankilaan seksuaaliri- 
koksesta. Elämäntarinansa kautta seksuaalirikosten tekijät arvioivat sitä, millainen 
rooli seksuaalirikoksella on haastateltavien elämänkulussa sekä sitä, mikä kaikki elä- 
mänkulussa on yhteydessä seksuaalirikoksen tapahtumiseen. Niin toiset ihmiset kuin 
eri tilanteet ja tapahtumat saavat roolit elämänkulun kokonaisuudessa (Ks. Sakki ym. 
2012). 


Elämäntarinahaastattelun periaatteena on saada haastateltava ensin kertomaan omin 
sanoin, rehellisesti ja valitsemallaan tavalla elämänkertansa lapsuudesta nykyhetkeen 
(Atkinson, 2002, 125—126). Tämän jälkeen haastateltavalta kysyttiin tarkentavia kysy- 
myksiä seksuaalirikokseen liittyviltä teema-alueilta, kuten perhetaustasta ja mahdolli- 
sista uhrikokemuksista, seksuaalisista taipumuksista, ihmissuhteista ja elämäntilan- 
teesta tekoaikaan sekä itse siitä tilanteesta, jossa seksuaalirikos tapahtui. Tarkentavia 
kysymyksiä esitettiin kuitenkin myös haastattelun alussa haastateltavan auttamiseksi 
tarinansa liikkeelle saamisessa. Samat kysymykset pyrittiin toistamaan jokaiselle 
haastateltavalle, jotta aineistosta tulisi keskeisten teemojen osalta yhteismitallista. 
Suurin osa kysymyksistä kuitenkin oli kunkin haastateltavan kertomaan tarinaan liitty- 
viä tarkennuksia. 


Seksuaalirikosten tekijöiden elämäntarinassa rekonstruoidaan rikostilanteet ja muut 
teeman kannalta keskeiset elämäntapahtumat. Haastattelumenetelmää on arvosteltu 
esimeriksi tapahtumien yksityiskohtien muistamisen epätarkkuudesta ja puutteelli- 
sesta tapahtumien ajoittamisesta. Tällaiset haastattelututkimuksen ongelmat kuitenkin 
voivat kärjistyä lähinnä tutkimuksissa, joissa pyritään käyttämään tekijän muistia fak- 
tapohjaisen tai määrällisesti mitattavan tiedon lähteenä (Atkinson, 2002). Seksuaaliri- 
kosten tekijöiden haastatteluissa, joissa on aina kyse subjektiivisista kokemuksista, 
keskitytään tapahtumakulkujen kerronnan enonsiaation ulottuvuuteen eli siihen, miten 
tekijä kertoo tapahtumat. 


Elämäntarinahaastattelun keinoin kerättyyn haastatteluaineistoon kertyy ajateltua, ko- 
ettua ja merkityksellisenä pidettyä tietoa seksuaalirikosten tekijöiden elämästä. Tutki- 
muksessa seksuaalirikoksen tekijöiden haastatteluja tulkitaan ja tutkitaan haastattelu- 
hetken elämänvaiheessa tuotettuina näkökulmina omaan elämään. Samojen asioiden 

muistelu esimerkiksi kymmenen vuotta myöhemmin olisi todennäköisesti toisenlaista 
(Piispa & Salasuo, 2014). 


Ihmisen muisti ei tallenna tapahtumia juuri sellaisina kuin ne ovat tapahtuneet. Tästä 
syystä suulliset lähteet eivät koskaan tuota sellaista objektiivista tietoa kuin hallinnolli- 
set rekisterit, vaan ne ovat aina tavalla tai toisella vaillinaisia. Tällainen epätarkkuus ja 
subjektiivisuus koskee jokaisen ihmisen tapaa nähdä, ymmärtää ja jäsentää omaa 
menneisyyttään. (Ks. Roos, 1987.) 


Eri tutkimuksissa haastatteluaineistojen keruun myötä niissä kumuloituvat havainnot 
paikkaavat yksittäisen haastatteluaineiston puutteita. Toivottavaa on, että seksuaaliri- 
kosten tekijöiden ja heihin rinnasteisten ryhmien tutkimus Suomessa jatkuu tämän tut- 
kimuksen jälkeenkin myös kvalitatiivisella otteella. Tilastollinen tutkimus tuottaa yleis- 
tettävää tietoa ilmiöiden mekanismeista ja toimenpiteiden vaikuttavuudesta, mutta ih- 
misten omilla selonteoilla on paikkansa tuoda esiin aiemmin tuntemattomia asioita, 
joita ei ole tiedetty mitata. 


Monitapaustutkimuksessa hyödynnettiin yhdeksää seksuaalirikoksesta tuomitun mie- 
hen haastattelua. Tuomiot vaihtelivat toiseen aikuiseen kohdistuneesta seksuaaliri- 
koksesta lapsen seksuaaliseen hyväksikäyttöön ja sukupuolisiveellisyyttä loukkaavan 
lasta esittävän seksuaalisen materiaalin hallussapitoon ja levittämiseen. Osalla haas- 
tatelluista oli taustallaan tuomioita muistakin rikoksista, ja osa kärsi seksuaalirikok- 
sesta saamansa tuomion ohella rangaistusta myös muista rikoksista. Tekijöiden yksi- 
tyisyyden suojelemiseksi haastatteluissa on muutettu yksityiskohtia, joista haastatelta- 
vat voitaisiin tunnistaa, mutta kuitenkin niin, ettei tekojen ja tapahtumien luonne 
muutu. 


Haastatellut seksuaalirikoksen tekijät vaikuttivat useimmiten ennalta orientoituneen 
tarinansa kertomiseen ja useimmiten aloittivat sen kertomisen itsenäisesti heti haas- 
tattelun alettua. Haastatellut tekijät olivat ryhmä- tai yksilöterapiaistuntojen kautta 
myös tottuneet kertomaan itsestään ja rikoksistaan avoimesti. Muutama oli varautu- 
neempi ja vältteli puhumasta suoraan tapahtumista, mikä on ymmärrettävää, ja se sal- 
littiin. Ainoastaan yksi haastateltu seksuaalirikoksen tekijä kieltäytyi kategorisesti ker- 
tomasta yksityiskohtia, kuten edes saamansa tuomion rikosnimikettä. Haastattelujen 
pituudet vaihtelivat haastateltavan mukaan noin 45 minuutista puoleentoista tuntiin. 
Parin haastateltavan kohdalla mentiin heti tarkentaviin kysymyksiin, koska he eivät 
syystä tai toisesta saaneet tarinaansa liikkeelle. Avustuksen myötä hekin kuitenkin al- 
koivat kuljettaa tarinaansa melko autonomisesti. 


Haastattelun alussa keskusteltiin lyhyesti myös tutkimuksen merkityksestä ja motivaa- 


tiosta osallistua haastatteluun. Haastattelija esitti myös ajatuksen siitä, että haastatte- 
luun osallistumalla on mukana ehkäisemässä seksuaalirikoksia. Vaikka henkilö on 

menneisyydessä tehnyt seksuaalirikoksen, hän voi olla nyt ja tulevaisuudessa henkilö, 
joka ehkäisee rikoksia. Tässä kohtaa haastattelija hieman ohjaili haastateltavia, mutta 
sillä tuntui olevan inspiroiva vaikutus. Yksi haastatelluista ilmaisi asian näin: 


"ma ilmiannan kyllä kaikki, et mä en halua et kukaan kokee mitään vastaavaa, mitä 
mä oon ite kokenu.” 


Haastatteluissa seksuaalirikosten tekijät ottivat toisinaan myös muistelijan ja raportoi- 
jan roolin rinnalle myös informantin roolin. Haastateltavat olivat tutustuneet toisiin sek- 
suaalirikoksen tekijöihin vankilassa ollessaan ja erityisesti ryhmäterapiassa. He kertoi- 
vat siten myös muista seksuaalirikosten tekijöistä sekä saamastaan hoidosta. Muu- 
tama haastateltava tunsi seksuaalisen mieltymyksensä osalta vertaisiaan myös sivii- 
listä, joskaan he eivät välttämättä olleet seksuaalirikosten tekijöitä. Tutustumisen kon- 
teksteista tuli esiin ainakin internetin foorumit. 


Usein seksuaalirikosten tekijöiden haastatteluissa korostuivat vaikeudet lapsuudessa 
sekä siinä elämäntilanteessa, jossa seksuaalirikos tapahtui. Lapsuudesta seksuaaliri- 
kokseen kulkee kuitenkin juonne, joka yhdistää nämä toisiinsa. Juonteen muodosta- 
vat tekijän henkilökohtaiset vaikeudet, neurologiset ja psykososiaaliset ongelmat ja 
parafiliat. Ne muodostavat ikään kuin tukirakenteen, joille seksuaalirikosten tekijöiden 
elämänkulku rakentui tässä näytteessä. Esimerkiksi yksi haastateltu kuvasi neurologi- 
sia ongelmiaan, tarkkailuluokalle joutumista, koulukiusatuksi ja opettajien hampaisiin 
joutumista, kouluajan jälkeen kehittyneitä päihde-, mielenterveys- ja parisuhdeongel- 
mia, työttömyyttä sekä lopulta tässä ketjussa tapahtunutta seksuaalirikosta. Lapsiin 
seksuaalista mieltymystä kokevat puolestaan kuvasivat poikkeavuudestaan tietoiseksi 
tulemista sekä sitä, miten poikkeavuus lopulta alkoi suunnata heidän käyttäytymistään 
ja johti seksuaalirikokseen. 


Laadullista tutkimusta tekevä haastattelija matkaa yhdessä haastateltavan kanssa tä- 
män menneisyyteen kuin etsien sieltä merkityksellisiä asioita (Ks. Warren, 2001). Tut- 
kijan tehtävänä on olla opastaja, joka auttaa haastateltavaa itse löytämään merkityk- 
sellisiä tapahtumia (Atkinson, 2002). Menetelmä on myös tutkijalle haastava, sillä 
omat tavat antaa asioille merkityksiä tulisi jättää haastattelun ulkopuolelle, ja tutkijan 
tulisi toimia lähinnä haastateltavan tukena tämän omassa menneisyydessä (Atkinson, 
2002). 


Tarkentavien kysymysten myötä haastatteluihin tuli mukaan myös piirteitä perintei- 
sestä teemahaastattelusta. Teemojen osalta on huomioitava, etteivät haastatteluissa 
käytetyt teemat ole samoja kuin analyysin tuloksena syntyneet teemat (ks. Hirsjärvi & 
Hurme, 2015). Mikäli tutkija jäsentäisi analyysinsa teemoja samojen teemojen mu- 
kaan, joita hän on haastattelussa käyttänyt, ilmeisenä riskinä olisi se, ettei tutkija an- 

taisi aineistolle tarvittavaa tilaa ja tutkijan ennakkokasitykset ohjaisivat analyysia lii- 
aksi. Aineistoa herkästi kuuntelevassa analyysissa todennäköisesti nousevat muunlai- 
set jäsennysperiaatteet ja teemat kuin mitä tutkija on etukäteen muodostanut. Tär- 
keää on toisin sanoen se, että teemat syntyvät analyysin tuloksena, eivät niin, että tut- 
kijalla on ennalta mielessään ne teemat, joihin hän sitten sijoittelee aineiston palasia. 
(Alasuutari, 2019.) Poikkeuksen tästä muodostivat vain karkeat elämänvaiheita jäsen- 
tävät teemat: lapsuus/nuoruus, elämäntilanne rikoksenteon aikaan ja tekotilanne. 


Analyysin tuloksena syntyneiden teemojen osalta puolestaan tutkimuksessa tultiin 
paikoin lähelle diskurssianalyysia, jossa tarkastellaan kielen käyttöä ja siihen liittyviä 
konteksteja, toimintaa, funktioita ja merkityksen tuottamisen tapoja. Kieliasultaan sa- 
manlainen väittämä, lause tai sana voidaan tulkita eri tavoin riippuen siitä asiayhtey- 
destä, missä se esiintyy. Samasta asiasta voidaan puhua monin eri tavoin eli monin 
eri diskurssein. (Suoninen, 1999a, 18; Suoninen, 1997.) 


8.3 Tulokset seksuaalirikosten tekijöiden 
elämäntarinahaastatteluista 


Esitämme seuraavaksi laadullisesta haastatteluaineistosta luomamme typologiat ja 
mallit. Tekijöiden typologia koostuu kuudesta eri tyypistä, voidaan puhua myös malli- 
tarinoista. Niitä ovat 1) CSAM-addikti?, 2) kaveeraaja, 3) sortunut hyväksikäyttäjä, 4) 
väkivaltaiset seksuaalirikolliset, 5) tilaisuus tekee varkaan ja 6) kiistäjät. Analyysia lu- 
kiessa on muistettava, että tyypit ovat haastateltavan tarinassa konstruoituja identi- 
teettejä, esimerkiksi ”CSAM-addikti” nostaa omassa tarinassaan addiktion käsitteen 
kautta ymmärrettäviksi tulevat tekijät tärkeäksi seksuaalirikoksen kannalta. Mistä ke- 
nenkin ongelmat todellisuudessa juontuvat, sitä ei voida haastattelujen perusteella 
määritellä. Keskeisimmät syitä koskevat konstruktiot olivat ”parafilia? ja ”trauma”. Kah- 
dessa ensimmäisessä tarinassa tarinan liikkeelle lähettävä tekijä on ”parafilia”. 


8.3.1 CSAM-addikti 


Paneeliaineistosta tehdyssä analyysissa huomasimme avo- tai avioliitossa olon ole- 
van melko harvinaista seksuaalirikoksesta tuomituilla. Naimattomuus oli statuksista 
selvästi yleisin. Siviilisäädyn jakauma on seurausta paitsi seksuaalirikosten tekijöiden 
nuoresta ikärakenteesta, todennäköisesti myös heidän muista yksilökohtaisista omi- 
naisuuksistaan. Aikaisemmista tutkimuksista tiedämme, että seksuaalirikosten teki- 
jöillä, ja erityisesti lapsiin suuntautuneilla tekijöillä, on usein vaikeuksia muodostaa 


2 CSAM = lapseen kohdistuvaa seksuaaliväkivaltaa kuvaavaa aineistoa (Child Sexual Abuse Ma- 
terial) 

tyydyttavia inmissuhteita toisiin aikuisiin. Tama voi osaltaan selittaa avo- tai avioliiton 
ulkopuolella oloa ja yksin asumista seksuaalirikosten tekijdilla. Lisaksi lapsikohteisen 
seksuaalisen mieltymyksen osalta yksin asuminen mahdollistaa paremmin parafilian 
mukaisen kayttaytymisen. 


Seksuaalirikosten tekijöiden elämäntarinoissa tyypillisesti kronologisesti ensimmäinen 
vaihe oli oman kielteisen poikkeavuuden tiedostaminen. Haastateltavat aloittivat tari- 
nansa nuoruudesta, jos eivät kokeneet tiedostamista lapsuudessa. Vaiheella oli tari- 
nan liikkeelle lähettävä merkitys niin lapsiin seksuaalisesti mieltyneillä haastatelluilla 
kuin muunlaisen taustan omaavilla seksuaalirikokseen päätyneillä haastateltavilla, 
pois lukien ilmi tulleiden asioiden valossa pääasiassa tilannetekijöihin palautuvat sek- 
suaalirikolliset ja seksuaalirikoksen kiistäjät. Aloitamme elämäntarinoiden tarkastelun 
lapsiin seksuaalisesti mieltyneistä haastateltavista. 


Seksuaalirikosten tekijöiden elämäntarinoissa, joissa lapsikohteinen mieltymys oli 
seksuaalirikoksen taustalla, tietoisuus mieltymyksestä syntyi teini-iässä, mikä vastaa 
myös tutkimustietoa parafilian ilmenemisesta. Mieltymyksen mukaisen toiminnan alka- 
minen edellyttää myös muita yksilötason tekijöitä ja/tai olosuhdetekijöitä. Muita yksilö- 
tason tekijöitä ovat esimerkiksi itsekontrollia madaltavat tekijät (ks. Gottfredson & Hir- 
schi, 1990) ja elämäntilanteeseen liittyvät tekijät, erilaisia painetekijöitä (ks. Agnew, 
1992) sekä sosiaalisen kontrollin (Nye, 1958) tai valvonnan (ks. Felson, 1994) puute. 
Haastateltujen lapsikohteisen parafilian omaavien miesten olennaisia olosuhdeteki- 
jöitä olivat kaksi viimeksi mainittua. 


Haastateltava 1 kertoi teini-iässä huomanneensa seksuaalisen mieltymyksensä 
suuntautuvan itseään vähän nuorempiin poikiin. Kun ikää tuli lisää, seksuaalisen miel- 
tymyksen kohteet eivät muuttuneetkaan siitä. Seksuaalinen mieltymys alaikäisiin poi- 
kiin ei aluksi hallinnut hänen elämäänsä. Hän muutti kotoaan kommuuniin kavereit- 
tensa kanssa, eikä se kimppakämpässä asuessakaan vielä ollut mitenkään hallitseva. 
Siitä tuli hallitseva osa hänen elämäänsä siinä vaiheessa, kun hän muutti kommuu- 
nista omaan asuntoon ja osti tietokoneen. 


”Se lataaminen alko aika myöhään kun mä asuin kämppisten kanssa, mutta sitten kun 
mä ostin oman kämpän niin oli pakko hommata tietokone, niin se lataaminen alkoi sit- 
ten siitä ja...sitten se lohkas aika ison osan arkea, et se alko mennä ihan päivit- 
täiseks. Mä pyrin välttelemään sitä tietotekniikan ostamista kun se saattoi mennä sii- 
hen, mihin se sitten meni. Siitä tuli riippuvuus sitten ja alko elämä pyöriin sen materi- 
aalin ympärillä.” 


Asuminen yksin, tietokone ja internet olivat tarinassa ne ratkaisevat palaset, joiden 


myötä lapsikohteisen seksuaalisen mieltymyksen mukainen käyttäytyminen tuli osaksi 
hänen elämäänsä. Hänelle syntyi rutiini istua joka päivä töiden jälkeen koneelle, juoda 


67 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


olutta ja katsoa internetista koneelle latautunutta lapsia esittavaa seksuaalista materi- 
aalia, jota hän myös välitti verkossa eteenpäin. Se homma toimi niin, että hän oli osa 
digitaalista verkostoa, jossa koneelle latautui jatkuvasti tuota materiaalia ja koneelta 
sitä siirtyi verkostossa eteenpäin. Hän ei koskaan saanut tietää, ketä muita verkos- 
tossa oli, kaikki oli täysin anonyymia. Häntä pelotti kiinni jääminen. Hän kertoi joskus 
kurkistelleensa parvekkeelta, näkyykö alhaalla poliisiautoa. Mutta kun lasta esittävän 
seksuaalisen materiaalin kuluttamista oli kestänyt kauan ilman kiinni jäämistä ja koska 
siitä oli tullut rutiininomaista, pelko jäi taka-alalle. Mutta ei täysin: 


”No kyllä kun sitä materiaalia latas niin hirveen pitkään, että se anto vähän jo odottaa- 
kin, milloin joku tulee ja jää kiinni. Eli se oli 24/7 se tietokone käynnissä niin kyllä se 
alkoi olla sitä, että alkoi miettiä, milloin poliisit tulee ja jää kiinni. No, sitten niin kävi- 
kin.” 


Kun tietokone latasi ja jakoi lasta esittävää seksuaalista materiaalia jatkuvasti, haas- 
tateltava 1 tiesi ylittäneensä kynnyksen, jonka jälkeen kiinni jäämisen riski on iso, 
eikä tekoa olisi enää pystynyt selittämään millään vahingolla tms. Haastateltava jäi 
kiinni materiaalin hallussapidosta ja levittämisestä, ja kiinni jäämisen yhteydessä pal- 
jastui, että hän oli tavannut myös reaalimaailmassa yhden alaikäisen nuoren, johon 
hän oli tutustunut internetissä. 


8.3.2 Kaveeraaja 


Toinen näyte lapsiin kohdistuvasta seksuaalisesta mieltymyksestä tietoiseksi tulemi- 
sesta tulee pikkukaupungissa varttuneelta, sittemmin kaupunkiin muuttaneelta mie- 
heltä, haastateltavalta 2. Hänkin tuli tietoiseksi seksuaalisesta mieltymyksestä lapsiin 
teini-ikäisenä. 


”Mä oon ollu sen kanssa niinku sinut, koska ei se tuu niinku yhtäkkiä sellanen niinku 
havahtuminen siihen vaan. Ekaks se nyt oli niinku kaikilla kun alkaa asioista tajua- 
maan vähän enemmän niin sellaista niinku mielenkiintosta ja kyllähän sitä ehkä niinku 
aluks ajatteli et tämä on niinku ohimenevää, et muuttuu niinku valtavirran mukaiseksi 
viel joskus, mut kun sitä ei sit tapahdu niin sitä on ehtiny olla jo niin monta vuotta siinä 
niin se on niin syvä osa itseä, että se tuntuu niin luonnolliselta itelle kun siinä on niinku 
eläny, et kun on eläny seksuaalisuudessa niin on koko ajan ollu itelle niinku maailman 
luonnollisin asia” 


Haastateltava 2 kuvasi, kuinka hän oli vain havainnut seksuaalisen mieltymyksensä 


kohdistuvan lapsiin ilman muistikuvaa minkäänlaisesta havahtumisesta asiaan. Haas- 
tateltava kuvasi mieltymyksen tuntuvan luonnolliselta, koska se on koko ajan ollut osa 


68 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


itseä. Samalla kokemukset ulkopuolisuudesta, hylätyksi tulemisesta ja yksinäisyy- 
destä ovat yleisiä lapsikohteisen seksuaalisen mieltymyksen omaavilla henkilöillä, 
eikä haastateltu henkilö tehnyt tässä poikkeusta, vaikka ei sitä erityisemmin korosta- 
nutkaan. Tässä haastatellun tekijän tarinassa ulkopuolisuus liittyi temaattisesti pikku- 
paikkakunnalla asumiseen. 


”kyllä se oli tää seksuaalisuus ja se ulkopuolisuus mitä nyt tuollaisella pienellä paikka- 
kunnalla joutuu kokemaan niinku seksuaalisuudesta niin se on tietenkin siinä syynä 
että...isossa kaupungissa sä pystyt oleen sillai anonyymisti, että kun eihän sua siel 
kukaan tunne niinku kotipaikkakunnalla” 


Lapsikohteisen seksuaalisen mieltymyksen mukaista käyttäytymistä rajoittavista olo- 
suhteista vapautumista nämä kaksi menneisyyksiinsä katsovaa miestä arvioivat eri ta- 
voin. Ensimmäisessä tarinassa kimppakämpästä omaan asuntoon muuttaminen näyt- 
täytyi väylänä seksuaalirikoksen tekijäksi. Pikkukaupungissa varttuneen miehen tari- 
nassa yhteisön epäsuora kontrolli näyttäytyy pikemminkin haastateltavan autenttista 
seksuaalisuutta repressoivana olosuhteena, vaikka tarinan kontekstina ovatkin seksu- 
aalirikokseen johtaneet kehityskulut. Mahdollisesti kertoja viittaa myös homoseksuaa- 
lisuuteensa puhuessaan seksuaalisuutensa vuoksi itsensä ulkopuoliseksi tuntemiseen 
pikkukaupungissa. 


Lapsikohteisen seksuaalisen mieltymyksen mukaista käyttäytymistä pikkukaupun- 
gissa asuminen ei kuitenkaan estänyt, vaikka se merkitsikin hänelle salaisuutensa 
tarkkaa varjelua. Hän ei kuvaile lähestyneensä alaikäisiä poikia määrätietoisesti vaan 
opportunistisesti. Hän hengaili paikoissa, joissa alaikäiset pojatkin hengailivat, jutteli 
pojille, tarkkaili vastareaktioita ja toimi sen mukaan. 


”...se tutustuminen voi tapahtua vaikka jossain huoltoaseman pihalla tai pelikoneella, 
mis nyt nuoriso kiertää siinä pelikoneitten ympärillä kun silloin sai pelatakin vapaam- 
min ku mitä nykyään. No se tais ollakin sellanen et siinä se tapahtu se ensi kohtaami- 
nen. Ja sit ku samaa henkilöö näkee ni sit sitä ollaan vaan tutumpia ja tutumpia. Ei se 
ikinään oo et heti kun jonku näkee ni tuon kans mä haluan tehä jotain seksuaalista. 
Kyl siinä pitää saada jotain takas et toinen on helposti lähestyttävä tyyppi.” 


Hän onnistui muodostamaan salasuhteen itseään yli 10 vuotta nuoremman alaikäisen 
pojan kanssa. Suhde ehti kestää muutaman kuukauden, kunnes asia tuli poliisin tie- 
toon, eikä hän vieläkään tiennyt, miten se asia päätyi poliisille. ”Poliisi tuli ottamaan 
kiinni...se tuli kotoa hakeen mutta olin jossain kylillä ja otti kiinni ja vei putkaan ja ne 
piti mua putkassa sen ku ne pysty pitämään, eli sen 3 yötä... Jouduinhan mä sit kotiin 
kuitenkin soittamaan et juuri nyt en tule kotiin.” 


69 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


Tapaus ei kuitenkaan tullut paikkakunnalla yleiseen tietoon. Kotona tapaus tiedettiin, 
pitihän hänen soittaa, miksei tule kotiin, mutta asiasta ei sen jälkeen koskaan puhuttu. 


Haastateltavalle muutto pikkupaikkakunnalta kaupunkiin merkitsi vapautumista, joka 
kuitenkin hänen kertomansa mukaan osoittautui valheelliseksi. 


"Joo kyllä siinä oli sitä ja semmosta häpeää varsinkin tommosella pienemmällä paik- 
kakunnalla, sitähän siinä pelkäs. Kyl se tuntu autuaalta niinku isompaan kaupunkiin 
muuttaa kun pysty karistaa ne sitten kaikki ne jotka tuntee ja pysty sulautuun kaupun- 
kiin ihmisten joukkoon niin se antaa vähän sellaisen valheellisenkin vapauden, että on 
niinku vapaa tekemään mitä vaan, että se niinku altisti muakin tekemään, ja se meni 
kyllä lakikirjan mukaan et syyllistyin kyl rikoksiin toisin kuin nyt.” 


Alaikäisiä etsivillä seksuaalirikosten tekijöillä ilmenee pyrkimys neutralisoida tekojensa 
moraalista vakavuutta (ks. Matza, 1964; Sykes & Matza, 1957). Yksi tapa neutrali- 
soida oli eräänlainen pyrkimys häivyttää tekojen intentionaalinen luonne niistä kerrot- 
taessa. Esimerkiksi haastateltu seksuaalirikoksentekijä 2 viittasi kaikkiin sosiaalisiin 
kontakteihinsa sanalla ”kaveri”. 


Lähtökohtana tekijän tarinassa oli se, että hänellä oli kavereita, joiden kanssa ei ollut 
tarkoituskaan ”tehdä mitään seksuaalista”. Hänen puheessaan kavereita olivat niin 
toiset aikuiset, joiden kanssa hän harrasti liikuntaa ja jotka eivät tienneet hänen sek- 
suaalisesta mieltymyksestään, kuin suojaikärajan alittavat lapsetkin, joiden kanssa 
hänellä oli seksuaalista kanssakäymistä, kaikki olivat ”kavereita”. Kavereita olivat 
myös hänen internetkontaktinsa: ne, joiden kanssa hän keskusteli netissä ei-seksuaa- 
lisista aiheista, alaikäiset nuoret, joiden kanssa hän keskusteli yhteisistä mielenkiin- 
non kohteista, harrastuksista, sekä ne alaikäiset nuoret, joiden kanssa hän jutteli sek- 
suaalisessa kontekstissa. Toisin sanoen hän pyrki kuvaamaan heitä kaikkia samassa 
kaveridiskurssissa, joka häivytti sosiaalisten suhteiden toisistaan poikkeavan luon- 
teen. Kaveridiskurssissa seksin harrastaminen lapsen kanssa ei näyttäydy minään eri- 
tyisenä. 


*En mä niinku netin kautta, tai olihan mulla nettikeskustelukavereita ja tuli niistäkin kyl 
sit tuomioita. Sit oli myös ihan elävästä elämästä bongattuja tuttuja ja kavereita, mutta 
ongelmana oli kun oli vähän liian nuoria osa niin karahtaa kiville” 


Tässä katkelmassa tekijä viittaa ”kavereilla” nuoriin, joita hän on kohdannut interne- 
tissä ja fyysisissä ympäristöissä. Vaikka tekijä kertoo seksuaalisen mieltymyksensä 
kohdistuvan (liian) nuoriin, puheesta saa vaikutelman, että osa nuorista on ollut vahin- 
gossa liian nuoria. Niin ikään tekijä kuvaa alaikäisten lähestymistä kadulla ”tuttujen ja 
kavereiden bongaamiseksi elävästä elämästä”. Ikään kuin normaalissa elämässä ja 

sosiaalisissa suhteissa ajautuisi tilanteisiin, jotka ovat seksuaalirikoksia koskevien la- 
kien väärällä puolella. Haastateltava suhtautuikin hyvin kriittisesti seksuaalirikoksia 
koskevaan lainsäädäntöön. 


Seksuaaliseen hyväksikäyttöön pyrkivän toiminnan hämärtäminen kaverikonseptin 
laajentamisella ei kuitenkaan liity vain tekijän tapaan kuvata toimintaansa, vaan myös 
hänen konkreettiseen tapaansa toimia tilanteissa, joissa on seksuaalisen kanssakäy- 
misen mahdollisuus. Alaikäisten kanssa hän kertoo keskustelevansa kaverillisesti yh- 
teisistä kiinnostuksen kohteista, mutta tilanteen salliessa keskustelu voi kääntyä sek- 
suaaliseksi. Keskustelu on hänelle siten rutiinitoimintaa, jossa voi avautua mahdolli- 
suus seksuaaliseen vuorovaikutukseen, johon hän tarttuu. Käyttäytymismallia voisi 
kuvata myös manipulatiiviseksi. Henkilöllä on taustatavoite, josta hän on tietoinen, 
mutta vuorovaikutuksen toiset osapuolet eivät tiedä sellaisesta mitään. 


”No mä olin tutustunu kaupungilla missä lie kauppakeskuksissa asemilla tutustunu 
ja... no joo on voinu tutustua jossain urheilu- tai uimahallissa tai punttisalilla tai kaup- 
pakeskuksissa tai asemilla tai missä vaan. No tottakai se on niinku meikäläisestä läh- 
töistä, että eihän tuollainen nuorempi henkilö niin... Tai voihan ne, yleensä ne on niitä 
kaljojen tai röökien pyytäjät ja ”voisitko hakea”, niitähän nyt isossa kaupungissa on 
että sellainen voi olla se kontakti tai aloitus joka tulee niinku toiselta puolelta, mutta 
kyllähän se muuten on aina aikuisesta lähtöistä se” 


”Olihan mulla kavereita urheilusta, mutta kyllä se oli mulle selvää millaisten ihmisten 
kans mä viihdyn. Kun ei ne tienny mikä mä oikeasti oon, niin olihan se vähän pinnal- 
lista, mutta ei se ollu mulle sillai ongelma” (H2) 


Katkelmassa kaverit ovat vertaisia harrastustoiminnasta. Vaikka kaveruus on erilaisia 
sosiaalisia suhteita samaistava juonne, tekijä tarkastelee siinä itseään seksuaalirikolli- 
sen identiteetin diskurssissa ikään kuin toisten ihmisten silmin sanomalla, että ” kave- 
rit eivät tienneet, mikä minä oikeasti olen”. Hän ei voi kertoa tästä salaisuudestaan 
näille kavereilleen. Tekijä kuvaa lapsiin suuntautuvan seksuaalisen mieltymyksensä 
kuitenkin niin tärkeäksi osaksi itseään, että sanoo näiden kaverisuhteiden jäävän pin- 
nallisiksi, koska nämä kaverit eivät tienneet tätä puolta hänessä. 


“ei se mullakaan ollu se, et tuolta mä haluaisin jotain seksuaalista keskustelua tai jo- 
tain muuta enemmän. Kyllä niitä on paljon sellasia, et jos on niinku jotain yhteisiä mie- 
lenkiinnon kohteita, esimerkiksi joidenkin harrastusten tiimoilta. Et on ollu paljon niitä 
keskusteluja et ei oo ollu mitään seksuaalista keskustelua.” 


Avoimeksi jää, miksi tekijä keskustelee alaikäisten nuorten kanssa yhteisistä kiinnos- 
tuksen kohteista ilman seksuaalista kontekstia, onko tämäntyyppinen vuorovaikutus 

itsessaan palkitsevaa vai onko pyrkimys muuttaa keskustelu jossain vaiheessa seksu- 
aaliseksi. Tutkimuskirjallisuuden mukaan monia lapsiin kohdistuvien seksuaalirikosten 
tekijöitä kuitenkin yhdistää emotionaalinen samaistuminen lapseen (Hanson & Mor- 
ton-Bourgon, 2005; Mann, Hanson ja Thornton, 2010; McPhail, Hermann & Nunes, 
2013), joka voi ilmetä esimerkiksi runsaana vapaa-ajanviettona lasten kanssa ilman 
seksuaalista kontekstia (Fernandez, Harris, Hanson & Sparks, 2014; Knight, Carter & 
Prentky, 1989; McPhail ym., 2013; Wilson, 1999). 


Haastattelujen mukaan alustoilla, kuten Kuvake.net, Facebook ja IRC-galleria lähesty- 
minen on varovaisempaa. Näillä foorumeilla hengaillaan ja osallistutaan tavanomaisiin 
keskusteluihin, joiden yhteydessä alaikäisiä lähestytään ikään kuin kokeilemalla ke- 
pillä jäätä. 


"Ei se siinä vaiheessa (jännitä), koska sehän lähtee ihan normikeskusteluista. Et sitä 
voi johonki harrastuksiin tai tämmösiin jotain kommentoida jotain neutraalia, et sitähän 
se et riippuu siitä mikä on se vastaus tai vastakaiku”. 


Edellä kuvatussa katkelmassa seksuaalirikoksen tekijä kertoo, että hän vie keskuste- 
lun seksuaaliseen kontekstiin keskustelukumppanista riippuen. Keskustelun kääntämi- 
nen seksuaaliseksi riippuu siitä, millaista vastakaikua hän saa. Aluksi myönteinen 
vastakaiku on sitä, että kohde ylipäätään suostuu keskusteluun tekijän kanssa. Myö- 
hemmässä vaiheessa tekijä saattaa esimerkiksi kehaista uhrin ulkonäköä jossakin ku- 
vassa. Uhrin reaktio toimii tekijälle merkkinä, jatkaako keskustelun seksualisoimista 
vai pidättäytyäkö siitä. 


Sen sijaan seksuaalivähemmistöille suunnatuilla foorumeilla ”mennään suoraan asi- 
aan”. Tällöin toimitaan täysin anonyymisti, ja foorumeilla on jatkuvasti alaikäisiä. Toi- 
saalta nimimerkistä ei useinkaan selviä ikä, ja moni alaikäinen saattaa esiintyä täysi- 
ikäisenä ja päinvastoin. 


”Sitten on nää gay-foorumit, siellähän on ihan kaikenikäisiä, koska siellä voi olla ihan 
millä tahansa nimimerkillä. Kyllähän jotkut laitto siihen nimimerkkiin ikänsä tai vuosilu- 
vun mutta se voi olla mitä tahansa. Siel 14-vuotias voi esiintyä 20-vuotiaana tai päin- 
vastoin.” 


Haastateltava 1 (huom. haastateltava vaihtuu) kertoi tämänkaltaisilla alustoilla käy- 
mistään keskusteluista. Suurimmaksi osaksi hän kertoo keskustelleensa foorumilla 
toisten aikuisten miesten kanssa, joilla oli samankaltaisia mieltymyksiä kuin hänellä 
itsellään. Lapsiin mieltyneiden löytämistä foorumilta hän kuvaili ”melkoiseksi hakuam- 

munnaksi”. Toisensa löydettyään he ”fantasioivat seksuaalisten mieltymystensä mu- 
kaisesti, *mitä kaikkea voisi tehdä”. Fantasiointi oli itsetarkoituksellista ilman suoraa 
pyrkimystä löytää mieltymyksen mukaista seksikumppania. 


Foorumilla hän kuitenkin kohtasi alaikäisiä poikia. Heidän kanssaan jutellessaan 
häntä kuitenkin vaivasi, ettei hän voinut todella tietää, keitä anonyymien nimimerkkien 
takana oli. Pitkäaikaisten keskustelukumppanien kanssa hän siirtyi jossain vaiheessa 
Skypeen, jossa selvisi, millainen henkilö nimimerkin takana todella oli. Hän myös ta- 
pasi yhden alaikäisen pojan, johon hän oli tutustunut foorumilla. Hän sai siitä myö- 
hemmin tuomion nimikkeellä ”perusmuotoinen lapsen seksuaalinen hyväksikäyttö”. 
Hän kuitenkin jatkoi rikollista toimintaa tuomion jälkeen. 


Kokonaisuudessaan hänen rikollista toimintaansa internetissä kesti noin kymmenen 
vuotta. Sinä aikana hän tapasi myös toisen alaikäisen pojan, jonka kanssa hän oli 
keskustellut verkossa jo vuoden ajan. Tekijä kertoi vehdanneensa tavatun kanssa, 
mutta hänen mukaansa toinen osapuoli oli niin innokas, että hän suostui. 


”Mä sitä tapaamista itekin hirveen kauan himmailin ja mietin et uskallanko lähteä kun 
tiedän mitkä seuraukset saattaa sitten olla, mutta sitten kun tää toinen osapuoli oli sen 
tapaamisen suhteen innokkaampi niin mä kans punnitsin hirveen pitkään että näh- 
däkö vai eikö nähdä. Näin sen kerran ja näin kävi.” 


Tapaaminen oli tekijälle kuitenkin pettymys, se ei vain vastannut yhtään hänen fanta- 
siaansa. Tapaamisen jälkeen he viestittelivät muutaman kerran, ja sitten se jäi. 


Vähän myöhemmin poliisi pääsi hänen jäljilleen ja teki kotietsinnän asuntoon. Tässä 
yhteydessä poliisi sai myös tiedon siitä, että hän oli tavannut alaikäisen pojan. Hänelle 
soviteltiin ehdonalaista tuomiota ja yhdyskuntapalvelua. Yllätyksekseen hän saikin eh- 
dottoman vankeusrangaistusta lapsen törkeästä hyväksikäytöstä, ja hänet vangittiin 
saman tien. Hän piti nopeaa vangitsemistaan siinä mielessä hyvänä asiana, ettei hän 
ehtinyt stressata asiaa, mutta toisaalta hän ei saanut mahdollisuutta järjestellä käytän- 
nön asioita ennen vangitsemista. Vankeusrangaistuksessa hänelle oli merkityksellistä 
se, että hän menetti puhelimensa, tietokoneensa ja alkoholin. Hän kutsui vankeusran- 
gaistusta katkaisuhoidoksi. Aiemmin hän ei ollut kiinnostunut ikäisistään, mutta nyt 
vankilassa ilman internetiä hän alkoi pitää mahdollisena suhteiden muodostamista 
omanikäisiinsä. 


”Mun mielestä se vaan oli se kun sai oman tietokoneen niin se lataaminen kävi niin 
helpoksi. Se materiaali ruokkii sitä kiinnostusta enemmän ja enemmän ja...kyllä sen 
huomaa kun ei ole saanut alkoholia eikä oo päässy nettiin niin on alkanut suhtautua 

vähän eri tavalla asioihin. Alkoholilla on myös osuutta toisen lähestymiseen ver- 
kossa.” 


Edellä haastateltujen miesten elämäntarinoissa keskeistä oli muutos, jonka myötä lap- 
sikohteisen seksuaalisen mieltymyksen mukainen elämä kävi helpommaksi. Ensim- 
mäisessä tarinassa se oli omaan asuntoon muuttaminen ja tietokone, toisessa pikku- 
kunnasta kaupunkiin muutto. Jälkimmäisessä mieltymyksen mukaista käyttäytymistä 
esiintyi jo ennen kaupunkiin muuttoa, mutta silti haastateltu tekijä korostaa muuton 
merkitystä, sen tuomia vapauksia sekä toisaalta rikoksia. Kaupunkiin muuttaneella 
miehellä oli enemmän rajankäyntiä siitä, mitkä kaikki teot, joista hänet tuomittiin, olivat 
”rikoksia”. Joidenkin hän sanoi olleen ”lakikirjan mukaan rikoksia”, toisten taas ei. 
Kummatkaan haastatelluista miehistä eivät kuitenkaan kokeneet vahingoittaneensa 
uhrejaan. Se, että haastatellut miehet sanoivat, etteivät he koe vahingoittaneensa uh- 
rejaan, voi olla sekä heidän todellinen käsityksensä asiasta että pyrkimys neutrali- 
soida tekojaan. 


8.3.3 Sortunut hyväksikäyttäjä 


Sekä lapseen kohdistuneen seksuaalirikoksen tehneiden miesten että heidän kans- 
saan työskentelevien asiantuntijoiden näkökulmasta sekä läheisyyden kaipuu että 
seksuaalinen halu ovat keskeiset motivaatiot lapsiin kohdistuvien seksuaalirikosten 
taustalla (Ward ym., 1993; Phelan, 1995). Lapsiin kohdistuvissa seksuaalirikoksissa 
käytetään harvoin fyysistä väkivaltaa. Tekijöiden taustasta löytyy usein psykososiaali- 
sia ongelmia ja kyvyttömyyttä hallita tunteita ja muita impulsseja. (Yates, 2013) Yh- 
teistä seksuaalirikosten tekijöille on myös se, että useimmiten elämä on ollut vaikeaa 
ja traumaattista. 


Haastateltavalla 3 ei ollut lapsena juurikaan kavereita, ei ainakaan sellaisia, että ku- 
kaan olisi koskaan käynyt hänen kotonaan. Siskojen ja serkkujen kanssa hän kuiten- 
kin vietti aikaa. Ala-asteaika oli tekijälle niin rankkaa, ettei hän halua muistella sitä. 
Hän kertoi, ettei oppinut lukemaan ja kirjoittamaan eikä ”tekemään mitään muuta- 
kaan” ennen kuin kuudennella luokalla. Kiusaaminen, johon osallistui myös hänen 
opettajansa, niin ikään jatkui kuudennelle luokalle asti. Silloin hänellä ”paloi kiinni”, ja 
hän sanoi lyhytsanaisesti vain, että hän vahingoitti tuolloin joitain. Onneksi ei käynyt 
pahemmin, koska hän oli ottanut teräaseen mukaan. Kertoja siirrettiin sisäoppilaitok- 
seen, ja opettaja sai varoituksen kiusaamisesta. Joskus myöhemmin, kun kertoja oli jo 
aikuinen, häntä kiusannut opettaja tuli käytävällä vastaan. Kertoja ei pystynyt sano- 
maan mitään, vaan säntäsi ovesta ulos: ”ne muistot tulee niin voimakkaina pintaan.” 


Haastateltava 3 sanoo olleensa sillä tavalla seksuaalisesti poikkeava, että oli jo päi- 
väkoti-ikäisenä kiinnostunut tytöistä ja seksistä. Hänen isänsä katsoi usein pornoa, ja 


74 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


hän pääsi näkemään sitä. Haastateltavan vuode oli pikkulapsena huoneessaan par- 
vella, josta hän oven raosta pystyi näkemään, kun isä katseli pornoa. Hän alkoi kat- 
soa noita videoita myös omin päin. Hän myös löysi isänsä pornolehdet ja luki van- 
hempien poissa ollessa salaa niitäkin. 


Haastateltavan 3 mukaan hänen isänsä ei koskaan hyväksynyt häntä lukihäiriön ja 
muiden puutteiden takia: ”... et mä oon ihan erilainen ku normaalit pojat, et se on 
isälle semmonen paikka et se on niinku hävennyt sitä.” Haastateltavan mukaan isä on 
kohdellut häntä ”jälkeenjääneenä”. Edelleen hän sanoo isänsä kertovan hänelle asiat 
liioitellun yksityiskohtaisesti, ikään kuin hän ei ymmärtäisi muuten. Hän kuitenkin ku- 
vailee isäänsä "kaksipersoonaiseks/’, ja selvinpäin olevaa isää hän sanoo isäkseen ja 
kännissä olevaa isäänsä hän kutsuu etunimellään. Hän kertoo isänsä olevan alkoho- 
listi, juovan paljon ja haukkuvan häntä kännissä yleensä vertaillen häntä toisiin ihmi- 
siin. 


Vasta sisäoppilaitoksessa tekijä sai dysfasiadiagnoosin. Uudessa ympäristössä elämä 
muuttui. Haastateltava pääsi tyttöjen suosioon, ja hänellä oli seksi- ja seurustelusuh- 
teita. Hän koki itsensä laitoksen muita lapsia kokeneemmaksi monissa asioissa, eikä 
pelännyt rikkoa laitoksen sääntöjä niin kuin muut lapset, koska ”mä olin niinku tottunu 
siihen et mua haukuttiin”. Samalla hän huomasi, ettei laitoksessa sääntöjen rikkomi- 
sesta seurannut mitään. Jos tekijä esimerkiksi jäi kiinni ”jostain seksuaalijutusta”, niin 
se pidettiin salassa, koskaan niistä ei kerrottu edes vanhemmille. Silloin se oli hänestä 
hyvä juttu siksi, että hän pelkäsi vanhempiaan, koska ”remmistäkin on tullut”. Myö- 
hemmin hän on ajatellut, että siitä olisi voinut olla apua, jos laitoksessa olisi pidetty ra- 
joista kiinni. 


Sisäoppilaitoksen jälkeen hän meni kolmeksi vuodeksi ammattikouluun. Sisäoppilai- 
toksen aika oli niin mukavaa, että hän kertoo muistelevansa sitä vankilassa usein. Te- 
rapeutit kuitenkin ovat kehottaneet häntä olemaan haikailematta noita aikoja, vaan 
miettimään mieluummin sitä, mikä on vielä toteutettavissa. 


Kertoja perheellistyi ammattikoulun aikana naisen kanssa, johon oli tutustunut sisäop- 
pilaitoksessa. Hän kuvaa tuota aikaa näin: ”Sitten se yhtäkkiä niinku loppu. Sitten oli 
oma puoliso ja sitten oli lapset, mutta ei ollu enää ketään niinku siinä ympärillä, tuli 
niinku sellainen hiljainen olo.” Hän alkoi tuntea kaipuuta menneeseen ja tarvetta ”säpi- 
naan’. Kertoja kuvailee puolisoaan hyvin kiinnipitäväksi, ja ettei tämä päästänyt haas- 
tateltavaa juuri minnekään. Hän kertoo kaverisuhteidensa kärsineen: koska hän ei 
saanut lähteä mihinkään, pian kukaan ei enää kysynytkään. Tekijä kuitenkin myöntää, 
että hänellä oli tuolloin myös irtosuhteita. 


Siihen aikaan, kun kertoja teki ensimmäisen seksuaalirikoksensa, hän käytti paljon al- 
koholia. Hän oli työttömänä, tai tarkemmin sanottuna erikseen työhön kutsuttavana, 

mutta käytännössä työtä ei ollut. Käynnissä oli avioero 17 vuoden yhdessäolon jal- 
keen, ja haastateltava mietti iisemurhaa. Vaikka suhde oli ollut riitaisa ja väkivaltai- 
nenkin, siitä oli vaikea irrottautua. Hän kertoo saaneensa puolisoltaan ristiriitaisia vies- 
tejä siitä, onko nyt erottu vai yritetäänkö vielä. Oli joulunaika, joka oli kertojalle herk- 
kää aikaa. Vielä vankilassa ollessaankin joulunaikaan hänen mielialansa on matalalla. 


Haastateltava oli humalassa ainakin ensimmäisen seksuaalirikoksen tehdessään. Uhri 
oli hänen oma tyttärensä. Hän oli riidellyt puolisonsa kanssa aiemmin päivällä. Riita 
koski sitä, että hän oli vienyt uimahallissa tyttären miesten puolelle, miesten katselta- 
vaksi, puolison mukaan. ”Et se syytti et mä oon hyväksikäyttäjä ennen ku mä oon 
tehny mitään.” Seksuaalirikoksen kertoja kokee teon liittyneen yksinäisyyteen ja kai- 
puuseen puolisoa ja muita ihmisiä kohtaan. Hän kutsuu tekemäänsä seksuaalirikosta 
tilanteessa syntyneeksi ”välähdykseksi”, joka oli yllätys hänelle itselleenkin. 


”Mä en vaan sitä yksinäisyyttä ja miten mä sen sanoisin, se läheisyyden kaipuu... Mä 
en saanu mistään niinku positiivista energiaa ittelle että... mun vanhemmatkaan eivät 
pystyneet mua auttamaan, koska heilläkin oli sitä painetta.. ja velkaa mitä mulla oli, 
sen takia ne oli mulle vähän vihaisia...ei ollu oikeen muutakaan semmosta mistä ha- 
kea lohtua ja se on varmaan yks semmonen mikä laukas, tuli vaan semmonen mieli 
niinku hyväillä heitä... että kun tietää että rakastaa, niin rakkaudesta niinku hyväilee. 
Se vähän levahti siitä, tai se meni liian pitkälle se hyväilyasia...Enhän mä niinku yh- 
dyntöjä oo tehny kenenkään kanssa et se on ollu sitä lääppimistä vaan ja sitten 
niinku...mutta tota noin niin. Sitten ku sitä teki siinä niin tuli jotenkin mieleen ne ex- 
puoliso-tuntemukset, ollaan kuitenkin nuorena oltu, niin ne muistot sieltä sitten aktivoi- 
tuu.” 


Lopusta kay ilmi, etta seksuaalinen kanssakayminen lapsen kanssa edusti hanelle 
menneitä hyviä asioita, kuten ex-puolison kanssa yhdessäoloa nuorena. Haastatel- 
tava 3 jatkaa: 


”tuli semmonen hetkellinen hyvänolontunne. Semmonen turvallinen tunne itelle ja ei 
se toinen osapuolikaan sitä pahalla kokenu. Se oli yllättävää niinku molemmille taval- 
laan se. Mut toki jo sitten seuraavana päivänä mä kärsin jo siitä asiasta. Mä kävin 
ihan jo lukemassa noita artikkeleita et mitä tämmösen kaa voi tehdä, koska mut vangi- 
taan ja muuta vastaavaa, että mikä tää nyt oli että tämmösen teki ja...sitten siitä ...tuli 
sellainen oravanpyörä et kävin siel maissa ja sit alko taas.. ja erilaiset tunnetilat ja toi- 
sen puolen tunnetilat, et se tilanne oli semmosta lohduttamista puolin ja toisin.” 


Haastateltava 3 kuvaa muuttuneensa eri ihmiseksi hyväksikäyttäessään. ”Se tulee et 
mä en niinku pysty hallitteen tunteitani. Ja sen tunnehallinnan vuoksi mä koitan ko- 
vasti tehdä töitä täällä. Mä oon tosi tunteellinen ihminen muuten tota, mä oon aina ollu 
semmonen et menee tippa linssiin koko ajan ja nytkin oon siinä rajoilla.” 


76 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


Tekijä kuvaa uhrin aktiiviseksi seksuaalirikoksessa. Esimerkiksi yhdessä tapauk- 
sessa, jossa lapsi nukkui samassa vuoteessa, yöllä herättyään ...* kun mä kylkee 
käänsin niin se oli iteki hereillä siinä, niin se otti vaan mun kädestä kiinni ja ohjas mun 
käden sinne pöksyihin”. Tekijä sanoo, ottaneensa käden pois, mutta että uhri olisi oh- 
jannut käden takaisin sinne. Tekijä kuvaa toisenkin vastaavanlaisen tilanteen, joka ta- 
pahtui saunassa. Tekoa kuvatessaan lapsi näyttäytyy subjektina, joka hallitsee tilan- 
netta aloitteellisuudellaan. Tekijä kuvaa itseään lähinnä ambivalenttina, lähes passiivi- 
sena kohteena, joka tulee uhrin valloittamaksi. Samankaltainen neutralisointi, jossa 
uhri on ollut aktiivinen ja halunnut ja ollut aloitteellinen, toistuu muissakin haastatte- 
luissa. 


8.3.4 Väkivaltaiset seksuaalirikoksen tekijät 


Lapsiin kohdistuvissa seksuaalirikoksissa fyysisen väkivallan käyttö on harvinaista, 
eikä aikuisiinkaan kohdistuvissa seksuaalirikoksissa kokonaisuudessaan fyysisen vä- 
kivallan käyttö ole tyypillistä. Haastatteluaineistoon valikoitui kuitenkin kaksi vakivaltai- 
seen seksuaalirikokseen syyllistynyttä miestä. Molemmilla miehillä seksuaalirikos on 
osa pidempää rikoshistoriaa. Molemmilla psykososiaaliset ongelmat ilmenivät varhain 
kouluiässä ja pahenivat peruskoulun jälkeen. 


Toinen miehistä, haastateltava 4, kertoi väkivaltaisten fantasioiden olleen osa hänen 
persoonaansa jo lapsesta lähtien. Kertomansa mukaan väkivaltaiset fantasiat valtasi- 
vat hänen mielensä päivittäin. Väkivaltaiset elokuvat ja tietokonepelit vahvistivat fanta- 
sioita. Hän kertoi tavallisesti väkivaltaisen elokuvan jälkeen kuvitelleensa itsensä teke- 
mässä elokuvassa nähtyä väkivaltaa. Koulussa oli huomattu myös hänen kuvaamatai- 
don työnsä olevan varsin väkivaltaisia. Väkivaltafantasiointiin liittyen tai ei, ulospäin 
näkyvän käyttäytymisen perusteella hän oli saanut lapsena ADHD-diagnoosin, mutta 
sanoi sen olleen väärä diagnoosi. 


”No ei, se kuulu mun sen aikaiseen diagnoosiin. Mikä oli sitten diagnosoitu väärin 
mutta...mulla oli diagnosoitu ADHD-piirteitä, ettei niinku pysy paikallaan ja tekee het- 
ken mielijohteesta asioita.” 


Väkivallan ihannointi sinänsä ei välttämättä ole harvinaista kouluikäisillä pojilla, mutta 
haastateltavan uppoutuminen väkivaltaisiin fantasioihin sai uuden merkityksen myö- 
hemmässä elämänvaiheessa, jolloin hän teki väkivaltaisen seksuaalirikoksen. Silloin 
psykiatrit ja muut asiantuntijat katsoivat väkivaltafantasioita uusin silmin, ja ne liitettiin 
osaksi hänen rikostarinaansa. 


77 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


”No ne fantasiat et pääsis puhumaan niistä. Ku huomasin kun olin ex-tyttöystävän 
kanssa ja minä aattelin että minä voin luottaa siihen ja aloin puhumaan sille näitä niin 
se oli ihan kauhuissaan.” 


Haastattelija: ”Minkälaisia fantasioita kerroit hänelle”? 


”No vaikka, että tekis mieli mennä ampumaan varsijousella joku tai puukottaa jotain 
tai hakata jotain. Se oli ihan kauhuissaan et miten sä ees ajattelet tollasia asioita.” 


Haastateltavaa 4 myös kiusattiin koulussa, ja hän oli tosi ahdistunut. Väkivaltafanta- 
siat eivät hänen mukaansa kuitenkaan johtuneet kiusaamisesta, vaan ne olivat olleet 
osa hänen persoonaansa niin kauan kuin hän muistaa. Hän ei saanut lapsuudessaan 
minkäänlaista apua, sitä ei tarjottu, eikä hän sitä olisi halunnutkaan. Hän pelkäsi, että 
siitä seuraisi ikävyyksiä, jos hän menisi puhumaan huolistaan jollekin. Kerran kun 
häntä pahiten ahdisti, hän kertoi siitä äidilleen, joka ei kuitenkaan ottanut asiaa to- 
desta. 


”No siis päivittäisiä, mä olin hirveen ahdistunut ja masentunut, ja minä yritin äidillekin 
kertoa , että ahdistaa ja masentaa, niin se sano ”eeei sua mikään masenna”. Kun 
minä huomasin, ettei sitä apua tuu vaikka sitä kuinka pyytää niin turha sitä on pyytää 
enää jos sitä ei tuu” 


Yhtenä koulupäivänä hän joutui menemään mielenterveyshoitajan puheille, jonne hä- 
net lähetettiin hänen tökättyään luokkakaveriaan harpilla. Mielenterveyshoitajan ta- 
paamisesta hänellä ei ollut mitään sanottavaa, siitä ei ollut jäänyt oikein mitään mie- 
leen. Lisäksi kerran kotitaloustunnilla hän yritti lyödä luokkatoveriaan saksilla, mutta 
opettaja ehti tilanteeseen. Sen verran hänen asioihinsa yläasteella kuitenkin puutut- 
tiin, että opettajat olivat sanoneet hänen olevan ikäistään nuoremman oloinen, millä 
he tarkoittivat sitä, ettei hän ollut niin kehittynyt kuin hänen iässään olisi pitänyt olla. 


”...etten minä ole 16-vuotiaan tasolla henkisesti, että olin niinku 13-vuotias poika, et 
niin paljon ajatukset pyöri tuolla, sun käytös on niin nuorekasta. Ne katto vähän huo- 
nolla sitä, ei pysty tää jätkä yhtään.” 


Haastateltava 4 kertoi ammattikouluun siirtymisen myötä päässeensä uuteen sosiaa- 
liseen ympäristöön, jossa häntä ei kiusattu. Kääntöpuolena uudessa sosiaalisessa 
ympäristössä oli rikollisuus. Ollakseen hyväksytty ja vahvistaakseen omaa paikkaansa 
ryhmässä hän osallistui rikoksiin. Omien sanojensa mukaan ”mitä enemmän hölmöi- 
lin, sitä vahvemmin kuuluin porukkaan”. Hän huomasi myös pystyvänsä manipuloi- 
maan ystäviään niissä tilanteissa ja kokoonpanoissa, joissa hän itse pystyi olemaan 


78 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


auktoriteettiasemassa. Hän kertoi saaneensa ideoita, kuten ”haetaanpas tuosta Si- 
vasta juoksukalja? ja saamaan kaverit idean taakse. Ja sitten kun kaveri haki ”juoksu- 
kaljat”, hän vain piti kaverille kioskin ovea auki. Jos porukassa kuitenkin oli joku vah- 
vemman auktoriteetin omaava, hän alistui ja seurasi tätä ”kuin ankanpoika”. Esimer- 
kiksi hänellä oli kaveri, joka oli harrastanut paljon jenkkifutista, ja jos se sitten sanoi, 
että käydään ”kääntämässä” kesämökki, hän lähti kiltisti mukaan. 


Noihin aikoihin hän oli sanojensa mukaan myös ”seuranhakuisella tuulella”. Hän koki 
seuranhakuisuudessaan olevan myös sitä, että hänellä oli huono itsetunto. Häntä oli 
kiusattu koko peruskoulun ajan, eikä hän ollut sanojensa mukaan saanut ikinä hel- 
lyyttä osakseen. Hän oli 17-vuotias, kun alkoi seurustella 13-vuotiaan tytön kanssa. 
Hän koki, ettei saanut vastakaikua omanikäisiltään naisilta, mutta nuoremmat tytöt 
osoittivat kiinnostusta. Tyttö, jonka kanssa hän alkoi seurustella, oli osa hänen uutta 
kaveripiiriään, johon kuului 13—18-vuotiaita poikia ja tyttöjä. Porukan poikia luonnehti 
hänen mukaansa halu jäädä elämään tiettyä nuoruuden vaihetta muita pidempään, 
mikä näkyi esimerkiksi työhön joutumisen välttelynä. Porukassa ei koettu heidän seu- 
rusteluaan mitenkään epätavallisena. Seurustelu päättyi, kun hän joutui vankilaan. 


”Se oli helpompaa (olla itseä nuoremman kanssa). Minulla on vähän taipumus olla 
niinku itseäni nuorempi. 3—4 vuotta nuorempi. Silloin on helpompi asettua 16—17-vuo- 
tiaan tasolle. Ehkä minä en halunnut siihen aikaan aikuistua vielä. Niin en halunnu 
tehdä töitä tai tän tyyppistä, ei vain kiinnostanut. Halus vaan olla nuori, se oli helpoin 
olla nuori silloin. Ei tarvinnu tehä mitään.” 


Haastateltava 4 oli ryypännyt yksin kotonaan. Hän lähti ”kylille” etsimään” seuraa. 
Matkalla hän tapasi uhrin, joka oli matkalla kotiin kaverinsa luota. Uhri lähti tekijän mu- 
kaan tämän kotiin. Yritys harrastaa seksiä ei kuitenkaan onnistunut, mikä sai tekijän 
raivostumaan. Hän kuristi ja hakkasi uhria, kunnes tämä ei enää hengittänyt. Sen jäl- 
keen hän kävi suihkussa ja meni nukkumaan. Aamulla tekijä laittoi ruumiin makuupus- 
siin ja kantoi sen olallaan läheisen rakennustyömaan jätelavalle. Kun uhrin katoami- 
nen huomattiin, pääsi poliisi nopeasti tekijän jäljille, koska moni oli nähnyt yhdessä kä- 
velemisen ja naapurit kiinnittäneet huomiota makuupussin kantamiseen. Aluksi tekijä 
kiisti teon, mutta myönsi sen pian. Mielentilatutkimuksessa hän sai psykopaattidiag- 
noosin. 


”Se on ihan (...) tutkittu (diagnoosi). Se on sellainen DNA-muutos, joka aiheuttaa im- 
pulssikontrollin menetystä ja sit tota psykopatiaa. Et se oli yks niinku, se ei ole niinku 
syy siihen tekoon vaan ennemminkin niinku riskitekijä. Se olis pitäny ottaa huomioon 
mulla se, että pitää varoa alkoholin käyttöä. En juo sitä enää ikinä.” 


Psykopaateille ominaisia piirteitä elämäntavassa ovat vastuuttomuus, impulsiivisuus, 
sääntöjen ja normien rikkominen sekä taipumus rikkoa sosiaalisia tapoja (Neumann, 

ym., 2007). Haastatellun tarinasta saa vaikutelman, etta haastateltava kayttaa psyko- 
patiadiagnoosia selitystapana rikokselleen ja osin koko menneisyydelleen. Syyksi 
henkirikokseen han sanoi, etta koki miehuutensa kyseenalaistumisen. Hanen koke- 
muksessaan tama liittyi suoraan koulukiusaamiseen. 


Toisella vakivaltaisen seksuaalirikoksen tehneella miehella, haastateltavalla 5, oli jo 
hyvin nuorena alkanut vakava väkivaltatausta. Ongelmat alkoivat teini-iässä päihtei- 
den käytöllä, masennuksella ja muilla mielialaongelmilla. ”En mä ikinä oo ollu pakko- 
hoidossa, en mä ikinä oo ollu psykoottinen, mulla on ollu vaan pakko-oireita, ahdistu- 
neisuushäiriö”. 


Hän näkee ongelmiensa liittyvän kaltoinkohteluun koulussa: 


”Kyl ne oli niinku kytköksissä siihen koulukiusaamiseen ja päihteet vaan pahensi sitä 
oloa. Kiusaamista oli ala-asteella ja yläasteellakin vähän, ja oli tuntenu ittensä sillai ul- 
kopuoliseks. Kännissä oli sit itsevarma ja iloinen. Oon mä niinku pilveeki poltellu ja jo- 
tain muutakin sillei, mutta enimmäkseen oon juonu, se oli se mun lempiaine. Sitä tuli 
käytettyä päivittäin. Ja sitten kun pääsi eka kertaa vankilasta niin se lisäänty ja li- 
säänty. Mutta kyllä mä sitä ennenkin join paljon, perättäisinä päivinä ja ihan liikaa hu- 
malahakuisesti.” 


Olleessaan 17-vuotias hän löi kaveriaan vasaralla päähän ja sai tuomion taposta. 
Vankilasta vapauduttuaan päihteiden käyttö ja rikosten teko jatkui ja hän joutui uudel- 
leen vankilaan vakavasta rikoksesta, joskaan ei henkirikoksesta. Jälleen vankilasta 
vapauduttuaan päihteiden käyttö jatkui, ja hän syyllistyi ensimmäistä kertaa seksuaali- 
rikokseen. Hän tutustui uhriin baarissa, jossa hänellä oli tapana käydä juomassa. Nai- 
nen oli hymyillyt hänelle, mikä oli merkki mennä juttelemaan. Ilta baarissa jatkui yh- 
dessä, minkä jälkeen he lähtivät tekijän asunnolle. Asunto oli kuitenkin niin sotkuinen, 
ettei uhri halunnut jäädä sinne. Tekijä pyysi uhria jäämään edes katselemaan televi- 
siota, mutta uhri kieltäytyi siitäkin. Tekijä raivostui, otti keittiöveitsen esiin ja pakotti 
uhrin jäämään. Jossain vaiheessa tapahtumaketjua tapahtui teko, jonka vuoksi hänet 
myöhemmin tuomittiin raiskauksen yrityksestä vapauden riiston lisäksi. Tapahtumiin 
liittyi huutoa ja meteliä, minkä vuoksi naapuri soitti poliisin. Kun poliisi saapui paikalle, 
tekijä avasi rapun oven. Uhri säntäsi ovenraosta ja pyysi poliiseilta apua. Poliisi laittoi 
tekijän käsirautoihin ja vei mukanaan. 


Molemmissa jokin henkilökohtainen loukkaus näyttäisi laukaisseen teon. Loukkauksen 
ei tarvinnut olla uhrin intentionaalinen teko, vaan tekijän reaktio tilanteeseen. Tekijöi- 
den tarinoissa teoilla oli yhtymäkohta menneisyyteen, toisella pitkään väkivalta- ja 
omaisuusrikollisuustaustaan, toisella väkivaltafantasioihin ja molempien mukaan kou- 
lukiusaamiseen. 

8.3.5 Tilaisuus tekee varkaan 


Lapseen kohdistuvaan seksuaalirikokseen voi syyllistyä myös ilman, että taustalla 
olisi lapsiin kohdistuvaa seksuaalista mieltymystä tai että henkilön ominaisuudet vai- 
keuttaisivat suhteiden muodostamista ikätasoisiin henkilöihin. Alaikäisiin kohdistuvat 
seksuaalirikokset voivat olla myös sellaisia, joissa tekijä ei tiedä uhrin olevan alaikäi- 
nen, tai uhri paljastuu alaikäiseksi, mutta tekijä ei välitä taikka muusta syystä kuitenkin 
ryhtyy seksiin alaikäisen kanssa. 


Haastateltava 6 oli laittanut ilmoituksen deittipalstalle. Ilmoitukseen vastasi nainen, 
joka ilmoitti myyvänsä seksiä. Haastateltavan tavattua naisen tämä paljastui ala- 
ikäiseksi. Tekijä ei hänet tavattuaan harrastanut tämän kanssa kuitenkaan seksiä. Yh- 
teydenpito kuitenkin jatkui, ja haastateltava meni uudelleen hänen luokseen ja sillä 
kertaa harrasti seksiä. Hän oli tuonut kertomansa mukaan mukanaan uhrin pyynnöstä 
alkoholia, jota juotuaan uhri päihtyi nopeasti.” 


Hän oli kuitenkin liian päihtynyt, mä lopetin sen kesken vaik siinä oli menny jo jonkin 
verran aikaa, käytin sen puhelinta ja soitin sen kaverille et tulevat hakemaan sen, ne 
oli sit vissiin vieneet hänet sairaalaan. Hän oli siellä sanonut, että hänet oli raiskattu. 
Ja mun mielestä tietenki, jos on päihtynyt, niin ei pysty antamaan suostumusta. Vaik 
ei olis päihtynyt, ehkä hän koki sen raiskauksena, ja ehkä hän pelkäs liikaa sanoo 
mulle jotakin niin se on raiskaus, ja kun on alaikäinen niin pystyis sanoon, kunnolla 
antaan suostumusta niin mä oon ite hyväksynyt sen et hän koki sen raiskauksena 
vaikka oli siinä ainakin aluksi mukana niin 


Haastattelija: ”koitko siinä tilanteessa, et hän oli antanut suostumuksen?” 

”No hän koko ajan sano et ”pane mua” 

Haastattelija: ”Koitko tekeväsi väärin siinä tilanteessa?” 

”Mä tiedän, et mä tein väärin. Mä tein sen päätöksen et mä menin tapaamaan ala- 
ikäistä vaik mä tiesin et se on väärin. Mä viel annoin siinä alkoholia, mikä oli vielä pa- 
hempi, ei kannata harrastaa seksiä kenenkään kanssa, joka on päihtynyt. Ja hän oli 
tosi päihtynyt.” 

Haastattelija: ”Mtä ajattelit silloin kun kuulit hänen olevan alaikäinen?” 

Mä sanoin ettei meidän kannata varmaan jatkaa, mutta hän sano ”oo-joo, jatketaan 


vaan, mä tosi paljon haluan tätä rahaa ja haluan nähdä sut taas”. Mä en muuten sitä 
hirveesti ajatellu, et mä oon vähän niinku sulkenu sen pois mielestä. 


81 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


H: Mista sa tiesit et se on hanen kaverinsa, kelle sa soitit? 


V: En mä tienny hänen kontaktejaan, ja hän oli sanonu et en soittais hänen äidilleen 
tai, mut kun siihen oli tullut tekstiviestejä niin mä vaan vastasin siihen et tietsä kuka 
Minnan paras kaveri on. Ja sitten ne laitto mulle jonku puhelinnumeron ja mä laitoin 
siihen viestin et ”hei tää tyttö on tosi päihtynyt, se tarvii et joku tulee hakemaan sen, 
mä en tiedä kuka sen paras kaveri on, voitteko tulla noutaan häntä.” 


Tämäkin tapaus on versio "uhri oli halukas seksiin” -selitysmallista mutta sillä tavoin 
poikkeava, että haastateltava otti vastuun teostaan. 


8.3.6 Seksuaalirikoksen kiistäjät 


Mennään lyhyesti asioiden edelle, seuraavassa kappaleessa käsiteltäviin asiantuntija- 
haastatteluihin. Asiantuntijan 1 mukaan seksuaalirikosten tekijöiden yleisin reaktio 
kiinni jäädessään on asiantuntijan 1 mukaan ”kiviseinä-kiistäminen”: tekijä sanoo, ettei 
muista tällaista viestittelyä, ja osoittaa olevansa ihmeissään, että tällaisia juttuja on 
hänen laitteeltaan löytynyt. Toinen tapa kiistää on, ettei ollut tiennyt uhrin olevan ala- 
ikäinen tai ettei ollut tiennyt teon olevan rikos. Viestittelystä saadaan hyvin aukotonta 
todistusaineistoa, minkä myötä näissä tilanteissa teko myönnetään helpommin, mutta 
niin sanotuissa ”pimeissä teoissa” sekä teoissa, joiden tapahtuminen on riidanalaista, 
tulee vähemmän myöntöjä. 


Haastatelluista seksuaalirikoksen tekijöistä kolme tai neljä kiisti syyllistyneensä seksu- 
aalirikokseen. Kolme ilmoitti, ettei koko seksuaalista kanssakäymistä ollut tapahtunut, 
yksi sanoi harrastaneensa seksiä uhrin kanssa molemminpuolisessa yhteisymmärryk- 
sessä, mutta uhrin sitten suuttuneen muusta asiasta, jolloin tämä oli sanonut tulleensa 
raiskatuksi ja joku muu oli sen vuoksi ilmoittanut siitä poliisille hänen puolestaan. Kiis- 
täjien haastattelut avaavat erityisen kiinnostavia näkökulmia ilmiöön, joita ei ole tämän 
tutkimuksen raameissa mahdollista käydä läpi. Niiden analyysi ei myöskään erityisesti 
palvele tämän tutkimuksen tarkoitusta, joten ne raportoidaan tarkemmin toisessa yh- 
teydessä. 


Kiistäjistä lyhyesti. Seksuaalirikoksen kiistäjien tarinoissa tuomiota edelsi konflikti 
läheisen ihmisen — naisystävän, vaimon tai oman lapsen — kanssa. Kaikissa näissä 
uhrina ja todistajana oli lapsi. Ensimmäisessä tapauksessa (tapaus 1) miehellä oli ol- 
lut vaikeuksia tyttärensä kanssa jo pitkään. Hän koki, että tytär käyttäytyi itsetuhoisesti 
ja muutoin itselleen haitallisesti, eikä isällä ollut keinoja muuttaa tyttärensä käyttäyty- 
mistä. Isällä oli muitakin vastoinkäymisiä, hänet oli irtisanottu työstään perättömäksi 
väittämänsä ilmiannon takia. Aurinkoisena kesäpäivänä isä pyysi tytärtään pihatöihin. 
Isä ei pitänyt siitä, että tytär oli sisällä aurinkoisena kesäpäivänä. Tytär hangoitteli 

vastaan, pukeutui isan mukaan liioitellun hitaasti. Tilanne eskaloitui niin, etta isa kaa- 
toi tyttaren sangylleen ja piti hanta aloillaan siina. Tilanteen vahan rauhoituttua isa 
lähti ulos maalaamaan. Isän lähdettyä tytär soitti poliisin. 


Tapaus 2. Nuori oli tutustunut naiseen netissä ja tullut hänen lastensa isäpuoleksi. 
Hän kuitenkin välttää kuvailemasta suhdetta parisuhteeksi. Suhde kuitenkin oli riitaisa 
ja väkivaltainen molemmin puolin. Nainen ja hänen tyttärensä tekivät lopulta ilmoituk- 
sen tyttären seksuaalisesta hyväksikäytöstä. Tapaus 3. Mies oli tuomittu lapsen sek- 
suaalisesta hyväksikäytöstä ja kiisti teon. Hän kuitenkin kävi terapiassa siltä varalta, 
jos teko olisi sittenkin tapahtunut, mitä hän ei kuitenkaan uskonut. Ihan pienen mah- 
dollisuuden mies jätti sille, että teko on saattanut tapahtua. Lisäksi hän koki tarvitse- 
vansa terapiaa siksi, ettei hän kokenut omaavansa luonnollista suhdetta lapsiin, vaan 
aina kaikki sylissä pitäminen ja hellyyden osoittaminen lapsille oli tuntunut hänestä 
vieraalta. 


8.3.7 Yhteenveto ja johtopäätökset seksuaalirikosten 
tekijöiden haastatteluista 


Sekä ”sortuneella hyväksikäyttäjällä” että ”väkivaltaisilla seksuaalirikosten tekijöillä? 
korostuivat tarinoissaan traumaattinen lapsuus tai nuoruus sekä kognitiiviset tai psy- 
kososiaaliset ongelmat. Koulukiusaamisen muistot olivat vielä kipeänä mielessä, ja 
elämänhallinnan kanssa oli ollut pitkään ongelmia. Tie vankilaan kuvattiin pitkäksi on- 
gelmien jatkumoksi lapsuudesta seksuaalirikokseen. 


Sortuneella hyväksikäyttäjällä sekä väkivaltaisilla hyväksikäyttäjillä oli tarinoissaan 
selvät käännekohdat, joiden jälkeen he tarinoissaan muuttuivat aktiivisemmiksi sub- 
jekteiksi. Sortuneella hyväksikäyttäjällä käännekohta oli sisäoppilaitokseen pääsy, 
jonka myötä hänestä uudessa sosiaalisessa ympäristössä tuli suosittu. Edellisessä 
koulussa häntä kiusattiin. Myös toisella väkivaltaisella seksuaalirikoksen tekijöistä 
käännekohta oli pääsy uuteen sosiaaliseen ympäristöön, jossa häntä ei kiusattu. Mo- 
lemmilla muutos liittyi kuitenkin antisosiaalisen ja/tai rikollisen käyttäytymisen lisäänty- 
miseen. Toisella väkivaltaisen seksuaalirikoksen tekijöistä (haastateltava 5), jota niin 
ikään oli kiusattu koulussa, muutos oli alkoholiin käytön aloittaminen. Tarinassa alko- 
holismi vei hänet kuitenkin esimerkiksi henki-, omaisuus- ja seksuaalirikokseen. Myös 
seksuaalisesti mieltyneilla, ”CSAM-addiktilla? ja ”kaveeraajalla? oli tällainen käänne- 
kohta, ensiksi mainitulla omaan kotiin muuttaminen ja tietokoneen osto, josta alkoi 
materiaalin lataaminen. ”Kaveeraajalla” se oli muutto isompaan kaupunkiin, olkoonkin, 
että hän oli tehnyt seksuaalirikoksen jo pikkukaupungissa asuessaankin. Karkeasti 
abstrahoiden kaikkien tekijöiden pyrkimyksenä oli saada mielihyvää tilanteessa, jossa 
heidän oli vaikea saada sitä konventionaalisia kanavia pitkin tai sitten siksi, että hei- 
dän omat halunsa eivät olleet konventionaaliset. 

Haastatteluissa korostuu uhrin aktiivisuuden korostaminen. Haastateltava 1, ” CSAM- 
addikti”, kertoi vehdanneensa tapaamansa nuoren kanssa, mutta hänen mukaansa, 
”koska toinen osapuoli oli niin innokas, hän suostui”. ”Kaveeraajan” haastattelu ei tuo- 
nut esiin mitään tiettyä esimerkkitapausta, mutta hänen kuvaamat alaikäiset poikays- 
tävät, ”kaverit”, olivat hänen nähdäkseen omasta halustaan mukana. Hän myös kertoi, 
että hänen ”pitää saada” vastakaikua ennen kuin hän alkaa mitään. Sortuneen hyväk- 
sikäyttäjän tapauksessa jopa uhrina ollut pieni lapsi kuvattiin tapahtumakulussa aktii- 
viseksi. 


Yhdeksästä haastattelusta ei voi tehdä määrällisiä yleistyksiä, mutta haastattelut 
edustivat niin hyvin tutkimuskirjallisuudessa kuvattuja seksuaalirikosten tekijöiden 
taustoja, että jos haastatteluista olisi tehnyt yleistyksiä vastoin tutkimuksen periaat- 
teita, ne olisivat menneet varsin oikein. Asiantuntijahaastattelut eivät tuota metodolo- 
gisessa mielessä yleistettävää tietoa, mutta asiantuntijatieto on kuitenkin vakavasti 
otettavaa tietoa, joka tässä tapauksessa perustuu pitkään kokemukseen seksuaaliri- 
kosten tekijöiden kanssa työskentelystä. Lähestymistapa tulee lähelle faktanäkökul- 
maa, koska ollaan kiinnostuneita niistä tiedoista, joita käytettävät lähteet välittävät ker- 
tomastaan asiasta (ks. Alasuutari, 2019). 

9 Asiantuntijoiden näkemykset 
seksuaalirikosten tekijöistä ja 
tekotilanteista 


Asiantuntijoiden selitykset ja seksuaalirikosten tekijöiden tarinoissaan teoilleen anta- 
mat selitykset olivat samankaltaisia. Silti puheen tyyppeinä (joku voisi sanoa diskurs- 
seina) asiantuntijoiden puheet erosivat tekijöiden puheesta. Kummatkin tyypit sisälsi- 
vät tekoihin liittyviä selitysmalleja, joita voi analysoida kulttuurisina malleina (Linde, 
1997), kuten tässä tehtiin. Tekijöiden puhe rajautui omaan tilanteeseen ja tekojen ku- 
vaukseen. Oikeuttaminen ja neutralisointi ei ollut harvinaista. Tekijän puhe oli myös 
fragmentaarista, mikä on luonteenomaista yksilöhaastatteluissa. Tekijöiden puheet si- 
sälsivät aiheeseen liittyviä kansanmalleja, joissa niin sanottu arkipäättely ja arkitiedon 
ulottuvuus olivat vahvoja. 


Asiantuntijahaastatteluihin valittiin seksuaalirikosten tekijöiden kanssa työskenteleviä 
ammattilaisia. Asiantuntijat valikoituivat haastatteluihin sillä perusteella, että he työs- 
kentelivät juuri tutkimuksessa haastateltujen seksuaalirikosten tekijöiden kanssa. 
Näitä haastatteluja täydennettiin myös sellaisten asiantuntijoiden haastatteluilla, jotka 
eivät työskennelleet haastateltujen seksuaalirikosten tekijöiden kanssa. Asiantuntijoi- 
den haastattelut sisälsivät yleistettävään tietoon perustuvia asiantuntijamalleja. Ne 
juontuivat tutkimukseen, mutta usein eksplikoimattomalla tavalla. Erityisiä terapiamal- 
leja käsiteltäessä terapiasuuntausten teoria- ja tutkimustraditiot tunnettiin. Eksplikoi- 
maton tutkimustieto limittyi kuitenkin ennen muuta asiantuntijan kliiniseen tietoon ja 
omaan ammatilliseen kokemukseen. Asiantuntijamallit elävät tuollaisen ammatillisen 
kokemuksen mukaan. 


Kaikki haastatellut asiantuntijat eivät esittäneet samalla tavalla kokonaisvaltaisesti ja 
kiteytyneesti seksuaalirikollisuuden problematiikkaa. Ilmiötä lähestyttiin eri puolilta. 
Yksi saattoi keskittyä tekijöiden taustoihin ja lapsuuteen, toinen terapiaprosessiin ja 
ohjelman kulkuun, kolmas tekijöiden elämäntilanteisiin. Yksi pitkän ammatillisen koke- 
muksen asiantuntija esitti myös seksuaalirikosten tekijöiden kokemukseensa perustu- 
van tekijöiden tyypittelyn. Yleiskatsauksellisuudessaan tyypittelyn voidaan katsoa tul- 
kinneen asiantuntijoiden työn kohdetta eräänlaisesta seksuaalirikosten erityisasian- 
tuntijan asemasta käsin. Kyseessä oli ammatillinen tulkki, joka tulkitsi yleistettävästi 
kentän toimijoiden ammatillista kokemusta. 

9.1 Teemahaastattelun menetelmästä 


Seksuaalirikosten tekijöiden kanssa työskentelevien asiantuntijoiden haastatteluja 
analysoitiin tyypittelyksi kutsutun menetelmän avulla. Tyypittelyssä analysoidaan ai- 
neiston erilaisia ilmiöitä ja luokitellaan niitä tiettyjen yhteisten piirteiden tai ominai- 
suuksien perusteella informatiivisiksi tyypeiksi. Tyypit ovat tutkijoiden itsensä muodos- 
tamia, mutta niiden tulisi kuitenkin antaa ”nousta” aineistosta ilman pakottamista. (Ala- 
suutari, 1999; Eskola ym., 2008) Tyypittelyn lisäksi aineistosta luodaan malleja. Mal- 
leja koskeva teoreettismetodologinen traditio liittyy tässä yhteydessä kognitiivisen ant- 
ropologian kulttuuristen mallien (ml. selitysmallit) tutkimusperinteeseen (D Andrade, 
2012). 


9.2 Asiantuntijahaastattelujen analyysin 
tulokset 


Asiantuntijat fokusoituivat haastatteluissa eniten lapsiin kohdistuviin seksuaalirikok- 
siin. Asiantuntijahaastattelujen mukaan tärkeä tekijä lapsiin kohdistuvissa seksuaaliri- 
koksissa on tekijän emotionaalinen samaistuminen lapseen. Emotionaalinen samais- 
tuminen lapsiin määritellään liioitelluksi emotionaaliseksi ja kognitiiviseksi yhteenkuu- 
luvuudeksi lasten kanssa (Fernandez ym., 2014). Haastateltujen asiantuntijoiden mu- 
kaan seksuaalirikoksen tekijä ei useinkaan tunnista tätä piirrettä itsessään. Asiantunti- 
jat kuvailivat emotionaalisen samaistumisen lapseen olevan sitä, että tekijä kokee lap- 
sen tasavertaiseksi itsensä kanssa, kokee olevansa ”samalla aaltopituudella? lapsen 
kanssa. ”Esimerkiksi 49-vuotias mies saattaa kokea 14-vuotiaan tytön olevan sellai- 
nen henkilö, jonka kanssa hän kokee löytävänsä syvän yhteyden. Kokemus syvästä 
ymmärryksestä voi olla molemminpuolista. He voivat kokea suhteensa tasavertaisena, 
ja kun heidän välillään on seksiä, he eivät koe siinä olevan väärää, koska se olisi 
sama, jos seksiä harrastaisi kaksi 49-vuotiasta keskenään.” (A2). Tämänkaltaiset ti- 
lanteet esiintyvät tilanteissa, joissa uhri on tyypillisesti 12—16-vuotias (A3). 


Asiantuntijahaastattelujen mukaan joillain lapsiin emotionaalisesti samaistuvilla mie- 
hillä on fantasia siitä, että he itsekin voisivat elää huoletonta ja vastuutonta elämää il- 
man arkisia huolia, ikään kuin ei tarvitsisi olla aikuinen. Nuorelta he ”voivat saada hy- 
väksyntää itselleen sellaisena kuin he ovat, mikä tuottaa pönkitystä itsetunnolle”(A2). 
”Nuorelta he saavat hyväksyntää, jota he eivät saa ikätasoisessa seurassa” (A3). 
”Kypsymättömän persoonallisuuden tematiikka tulee lähelle tämänkaltaista lapseen 
samaistumista” (A2). Lapsiin ja nuoriin emotionaalisesti samaistumisen teema on tun- 
nistettavissa myös osasta tekijöiden haastatteluja (tyypit 1, 3 ja 4). Aihe siis rimmaa 
tekijäpuheen ja asiantuntijapuheen välillä. 

Asiantuntijahaastattelujen mukaan lapseen kohdistuvaan emotionaaliseen samaistu- 
miseen ei valttamatta liity lapsikohteista seksuaalista mieltymysta (A3). Haastateltujen 
asiantuntijoiden mukaan on ylipäätään niin, että alaikäisistä nuorista seuraa hakevat 
henkilöt tavoittelevat hyväksyntää itselleen (A4). Heidän uhrinsa ovat tavallisesti teini- 
ikäisiä tyttöjä, ja ”Vastaavasti tilastot ovat osoittaneet lapsiin kohdistuvien seksuaaliri- 
kosten uhrien olevan suurimmaksi osaksi heitä” (A2). Joillain seksuaalirikosten teki- 
jöistä hyväksynnän hakemisessa voi olla kyse teon neutralisointipyrkimyksiä, mutta 
asiantuntijat olivat yhtä mieltä siitä, että emotionaalinen samaistuminen lapseen on 
pääasiassa aitoa. 


Esitämme seuraavaksi asiantuntijahaastatteluista rakennetun tulkintamallin. Nime- 
simme sen elämänkriisin laukaisemaksi vyyhtimalliksi. Se konstruoitiin viiden eri asi- 
antuntijahaastattelun aineksista. Yhteensä asiantuntijahaastatteluja aineistokoos- 
teessa on yhdeksän kappaletta. Malli on abstraktio ja tapa esittää yhteenveto aineis- 
tosta. Seuraavaksi esitettävä malli tiivistettiin myös kahdeksi kuvioksi. 


9.2.1 Elämänkriisin laukaisema vyyhtimalli 


”Mikään yksittäinen asia ei selitä seksuaalirikosta, vaan taustalla on aina monia teki- 
jöitä” (A2). Esimerkiksi kaikki lapsiin seksuaalista mielihalua tuntevat eivät tee seksu- 
aalirikosta, vaan rikoksen tapahtuminen edellyttää myös muita ominaisuuksia tai olo- 
suhteita. Vastaavasti paneeliaineiston analyysissa huomasimme, että varhaiset riski- 
tekijät voivat lisätä sosiaalisen huono-osaisuuden riskiä nuoruudessa ja aikuisuu- 
dessa, mutta sosiaalinen huono-osaisuus, kuten työttömyys ja talousvaikeudet voivat 
itsessään lisätä seksuaalirikoksen riskiä. Asiantuntijahaastatteluissa korostettiin sekä 
varhaisia riskitekijöitä että elämäntilanteessa esiintyviä sosiaaliseen huono-osaisuu- 
teen kytkeytyviä painetekijöitä: 


”Se ei ole mikään yksittäinen tapahtuma, vaan se voi olla vaikka parin kolmen vuoden 
aikana tapahtunut kriisiytyminen, jossa voi tulla vaikka isompia velkoja ja stressi alkaa 
kasvaa ja vaikka yritys menee nurin ja jää sitten vaille työtä ja parisuhde alkaa ra- 
koilla, tuntuu, ettei saa yhteyttä siihen kumppaniin ja siihen saattaa liittyä jonkin nä- 
köistä päihteiden käyttöä, mielialan laskua, et se voi olla tosi iso vyyhti.” (A2) 


Elämäntilanteen stressi- tai painetekijät toimivat laukaisimena. Taustalla on pitkä krii- 
sinomainen prosessi. Tekijän kuvattiin toimivan paineessa, myös yksinäisyys mainit- 
tiin asiantuntijakuvauksissa usein. Esiin nousivat myös varhaisiin riskitekijöihin lähei- 
sesti liittyvät piirteet. Asiantuntijat puhuivat kognitiivisista taidoista ja tekijöiden tuntei- 
den sääntelytaidoista, jotka ovat puutteelliset. Tunteet vievät. Syntyy vyyhti, jossa te- 
kijä ikään kuin ajautuu hakemaan imaginaarista ratkaisua ahdinkoonsa seksin sävyt- 
tämistä suhteista. 


87 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


”Yleensä ihmiset kokee suurta yksinäisyyttä näissä tilanteissa ja tulee sellainen kurja 
elämäntilanne, niin vaikka sitten semmonen 14—15-vuotias tyttö tulee siihen niinku 
sellaiseen elämäntilanteeseen yksittäiseen tilanteeseen, jossa on sitten tapahtunut 
tällainen lähentyminen, niin se helposti sitten alkaa saamaan seksuaalisia sävyjä 
näillä meidän miehillä. Niin sitä haetaan ehkä semmosta mielihyvää, mielihyvä on 
voinu olla kauan kateissa. Ei ole mitään sellaista, mikä tuottaisi mielihyvää niin tällai- 
sessa tilanteessa sitä lähdetään hakeen sen seksin avulla. Tullaan taas tähän et joku 
hyväksyy, kun kaikki muu menee perseelleen.” (A3) 


Tulkinta näyttäisi muodostavan eräänlaista teoriaa lohdusta, hyväksynnän saamisesta 
ja mielihyvästä. Tekijä hakee yhteyttä, hyväksyntää, lohtua ja mielihyvää uudesta suh- 
teesta. Tuoreimmissa seksuaalirikosten tekijöiden hoidollisissa lähestymistavoissa ko- 
rostetaan sitä, ettei seksuaalirikosten tekijöiden toiminnan perimmäisissä tavoitteissa, 
kuten läheisyyden saamisessa, ole väärää, mutta keinot sen saavuttamiseksi ovat 
vääränlaiset. Tätä käsittelemme lähemmin luvussa 10.1.5. 


Tekijä voi myös vedota nuoreen, jos nuori on siihen otollisessa tilanteessa. Nuori voi 
kokea olevansa tekijälle tärkeä, ja nuoren ja tekijän välille voi muodostua suhde. 


”Ja nuorillakin elämä aika turbulenttia, niin saa kokee, että on jollain lailla niinku tär- 
kee, että on se joka voi auttaa ja se kuuntelee mua ja sit se yhteys niinku löytyy siinä.” 
(A2) 


Haastattelija: Romanttinen suhde? 


”No siis tavallaan joo. Väkivaltaa näissä ei käytetä.” (A2) 


Haastattelija tekee tarkentavan kysymyksen suhteen laadusta. Haastateltavan (A2) 
vastaus on hieman epämääräinen. Mutta mikä olennaista, haastateltavan mukaan 
noissa suhteissa ja tilanteissa ei käytetä väkivaltaa. Manipulaatiota sen sijaan on. 


” Sitä (manipulaatiota) on itsekin vaikea tunnistaa, kun se etenee pieninä askeleina, 
jossa niinku tehdään aluksi jotain sellaista, joka on ihan ok. Ja sitten seuraavassa het- 
kessä voidaan tehdä jotain sellaista, mikä ei ole ihan ok, mutta ei se laitontakaan ole, 
ja jos se toinen ikään ku näyttää vihreätä valoa, niin tulee se kokemus, että tää onkin 
ihan ok. Se ei-hyväksytyn raja siirtyy pykälää kauemmas. Seuraavassa hetkessä voi- 
daan kokeilla jo vähän sitä harmaata aluetta, ja jos vieläkin vihreätä valoa niin taas se 
raja siirtyy. Hirmu harvoin siinä on niinku pakottamista tai väkivaltaa.” (A2) 


Haastateltava asiantuntija 2 jatkoi ja tarkensi väkivallan teemaa. Hän toisti, ettei ole 
kyse suoranaisesta pakottamisesta tai väkivallasta. Sen sijaan haastateltava viittasi 

manipulointiin. Mutta sekin oli haastateltavan kuvauksessa jotenkin ehdollisena ja re- 
lativoituna teon tyyppina. Haastateltavan mukaan tekija ei tunnista omaa manipulatii- 
visuuttaan. Haastateltava hahmotti manipulaatioketjua ja sen vaiheita harmaine ja vih- 
reine valoineen. Tama oli huomiota herattava. Kuvaus poikkesi kasittaaksemme taval- 
lisen keittiöpsykologian esittämistä manipulaatiotekniikoita koskevista kuvauksista. 
Usein manipulointi käsitetään tekniikkana, jossa tekijä toimii tietoisesti ja käyttää hy- 
väkseen kohteen toimintaa ja reaktiota. Tekijällä on tavoite, johon hän pyrkii, mutta ta- 
voite pidetään piilossa (Edmäller & Wilhelm, 2004, 13). 


Tärkeää olisi ennaltaehkäisyn kannalta nähdä manipuloinnin kaikki aspektit ja tavat ja 
tekniikat. Kysehän on henkisestä väkivallasta ja vallankäytöstä, joka tapahtuu epäta- 
sapainoisissa vuorovaikutussuhteissa. Edellisessä jaksossa esitetty tekijöiden typolo- 
gian toinen tyyppi (”kaveeraaja”) sisältää kuvauksen tekijän manipulatiivisesta toimin- 
nasta nettikeskustelussa ja virtuaalisen tapaamisten muuttumisesta IRL-tapailuksi. 


Lopuksi tiivistimme haastateltavan 2 formuloiman, mutta muiden asiantuntijoiden nä- 
kemysten tukeman mallin tyypillisestä lapseen kohdistuvaan seksuaalirikokseen pää- 
tyvästä prosessista. Ne ovat esitettyinä kuvioissa 5 ja 6. Tyypillisessä tilanteessa teki- 
jällä on taustassaan impulsiivisuutta, heikot ongelmanratkaisukyvyt ja ongelmia tun- 
nesäätelyssä ja itsetunnossa. Tekijä on elämäntilanteessa, jossa on stressiä, painetta 
tai huono-osaisuutta ja subjektiivista onnettomuutta. Tekijällä on vaikeuksia elämän- 
hallinnan kanssa. Jos tekijä tässä tilanteessa kohtaa uhriksi sopivan henkilön ja jos 
heidän välillään tapahtuu lähentymistä, se voi saada seksuaalisia muotoja. Myös uhri 
voi olla haavoittuvassa tilanteessa ja kokea olevansa tekijälle tärkeä. Heidän välilleen 
voi muodostua suhde. (Kuvion nuolet eivät kuvaa faktisia kausaalisuhteita.) 

Painetilanne: sairastuminen, työttömyys, kasautunutta huono-osaisuutta, masennus, pettymys 


parisuhteeseen, jossa on voinut olla pettämistä tai muita konflikteja 


Näihin tilanteisiin liittyy usein 
| myös yksinäisyyden tunne 


| Impulsiivisuutta 
[ Heikot ongelmanratkaisukyvyt =) Elämänhallinta pettää 


Ongelmia tunnesäätelyssä ja itsetunnossa 


Jos elämäntilanteessa kohdalle osuu nuori (tyypillisesti 14—15-vuotias) tyttö, ja jos heidän 
välillään tapahtuu lähentymistä, se voi saada herkästi saada seksuaalisia sävyjä 


SEKSUAALIRIKOS 


Kuvio 5. Tyypillisen lapseen kohdistuvan seksuaalirikoksen etenemisen prosessikuvaus. 


TEKIJÄ NUORI 


Nuorella epävakaa 
elämäntilanne 


Taustalla usein huono- 
osaisuutta ja yksinäisyyttä 


Elämässä ei ole (riittäviä) Tekijä kohtaa nuoren, joka 
yer ae kuuntelee ja ymmärtää. =" SEKSUAALIRIKOS 
mielihyvää tuottavia asioita 
Muodostuu yhteys 


Taustalla aina myös 
tunnesäätelyn, ja itsetunnon 
ongelmia sekä heikot 
ongelmanratkaisukyvyt. Usein 
myös impulsiivisuutta 


Nuori kokee olevansa tekijälle 
tärkeä 


Sekä tekijän että nuoren voi 
olla vaikea irrottautua 
suhteesta 


Kuvio 6. Tyypillisen lapseen kohdistuvan seksuaalirikoksen etenemisen prosessikuvaus. 
Seksuaalirikoksen etenemisen prosessikuvaus. Tekijän ja uhrin lähentyminen. 


90 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


9.2.2 Suostumus ja sosiaalisten tilanteiden 
tulkintataidot 


Asiantuntijatiedon mukaan tekijän ja uhrin vuorovaikutustilanteissa ilmenee kommuni- 
katiivisia häiriöitä, jotka liittyvät tekijöiden kyvyttömyyteen tulkita uhrin selkeitä vies- 
tejä. Suostumus on monelle tekijälle täysin vieras asia, suostumus kaikenlaisen vuo- 
rovaikutuksen perustana. Asian keskeisyyden vuoksi seuraavassa esitetään kymme- 
nen näytettä eri asiantuntijahaastatteluista. Ne kertovat siitä, miten suostumuksen 
teema kehystetään. Näytteissä myös elää kuvaus tekijöiden huonoista emotionaalis- 
kognitiivisista taidoista, mikä selittää sitä, että suostumus eettisenä periaatteena ja 
kohdetta kunnioittavana tasavertaisena käytäntönä ei kuulu tekijöiden vuorovaikutusta 
ohjaavaan käsikirjoitukseen. Suostumuksella ei lapsiin kohdistuvissa seksuaalirikok- 
sissa ole juridista merkitystä, mutta itse rikostilanteessa se on merkityksellinen asia. 


”Toki on myös sellaisia tapauksia, että on tuomio raiskauksesta, mutta tekijä ei itse 
yhtään tiedä, mistä tämä tuomio on tullut. Että hän on ne punaisetkin uhrin kieltäy- 
tymisetkin ymmärtänyt väärin, ja painanut päälle vaikka toinen on sanonutkin, että 
tämä ei ole ok”. (A3) 


(1) ”Suostumus on sellainen, mikä on monilla tekijöillä hirveen vaikee tavoittaa, 
hirveen vaikea ymmärtää mitä suostumus tarkoittaa ja miten sitä ilmaistaan. 
(A2) 


(2) Moni kokee sillai, että ei ole tehnyt mitään väärää ja että olisivat lopettaneet, 
jos se toinen olisi sanonut ei tai lopeta. Mutta siinä kohtaa usein tapahtuu sel- 
lainen niinku sosiaalisen kognition romahdus, siinä voimakkaassa tunneti- 
lassa, et he eivät pysty lukemaan kovin hyvin sitä viestiä, mitä se toinen sa- 
noo siinä tai viestii elekielellä, että jos se toinen ei pysty kaikin voimin pysäyt- 
tämään niin se merkitsee että tää on nyt hyväksyttävää. Jos ajatellaan raa- 
vasta 40-vuotiasta miestä ja 13-vuotiasta tyttöä, niin sen 13-vuotiaan on hir- 
veän vaikea sanoa voimallisesti, että lopeta. Ja se 40-vuotias ei tavoita siinä 
sitä, että me ei olla tässä nyt tasavertaisessa suhteessa tässä, ja hänelle se 
hiljaisuus on merkki myöntymisestä. (A1) 


(3) Moni seksuaalirikoksen tekijä kokee, ettei ole tehnyt mitään väärää, ja ovat 


sitä mieltä, että olisivat keskeyttäneet teon jos uhri olisi pyytänyt. Tilanteessa 
voi kuitenkin tapahtua ns. ”kognitiivinen romahdus”. (A2) 

(4) Uhrilla se pelko voi lamauttaa, mitä taas se tekijä ei siinä kohtaa huomaa. Ja 


(5) 


(6 


<~ 


(7) 


(8 


(9 


~~ 


~~ 


saattaa tulla tällaisia fysiologisia asioita, jotka eivät liity siihen, että toinen oi- 
keasti haluaisi tai olisi seksuaalisesti kiihottunut, mutta siinä tilanteessa niitä 
ei pystytä huomioimaan. (A3) 


Aika monilla meidän miehistä on aika huonot sellaiset metakognitiiviset taidot 
ja itsereflekiotaidot, että he eivät kauhean hyvin tunnista sitä, että miltä he 
näyttävät tai millainen vaikutus heidän käyttäytymisellään voi olla toisiin. Ja 
taas jos ajatellaan se raavas mies ja nuori tyttö, niin heidän on hirveen vaikee 
mieltää, et miltä he ite näyttääkin kiihottuneena taikka vihaisena. Ja sit se on 
heille mysteri, että miten tää näin meni, eihän se ollut peloissaan. Tai että oli- 
sin uhkaillut sitä. (A1) 


Jos ajatellaan näitä hauraita uhreja, vaikka hatkassa olevia, niin meidän teki- 
jöiden on myös vaikea havainnoida, kuinka vaikuttaa valta, että miten se näyt- 
täytyy näille nuorille, että suhteessa heihin. Kun he ottavat luokseen ja anta- 
vat turvaa, niin ne eivät huomaa, miten se valta näyttäytyy siinä. 


He voivat hyvin ymmärtää valtakäsitteen, mutta siinä tilanteessa se hämärtyy 
sitten.. (A3) 


Itse asiassa heillä usein on aika ikäviä kokemuksia erilaisista valta-asetel- 
mista ja he saattavat olla hyvin herkkiä sille, mikä voi olla yksi syy sille miksi 
on ollut niin vaikea solmia ihmissuhteita aikuisten kanssa, koska niihin liittyy 
niin paljon sellaisia uhkakuvia, pelottavia valta-asetelmia. 


No niitä [tekijän orientaatioerot lapsi- ja aikuisuhrien tapauksissa] lähestytään 
samalla tavalla, mutta sieltä puuttuu se emotionaalinen samaistuminen lap- 
seen ja lapsikohteinen seksuaalinen mieltymys. Tai ei tule esille, mutta on 
kyllä itse asiassa miehiä, joille on tullut tuomio molemmista...mutta siellä on 
valtava määrä sitä itsesäätelyn puutosta. Vaikeita löytää sellaisia ongelma- 
alueita elämässä ja ratkaisukeinot ovat hyvin impulsiivisia, välttelyä ja elämä 
on muutenkin aika usein antisosiaalisempaa kuin näillä, jotka ovat kohdista- 
neet rikoksensa lapseen. 


Niillä jotka kohdistaa rikoksensa toiseen aikuiseen on kyllä aika paljon, jos 
mä puhun kiintymyssuhteesta. Molemmilla ryhmillä on kiintymyssuhdevauriota 
siellä, se on vaan vähän erilaista se kiintymyssuhde siellä. Niillä, jotka kohdis- 
tavat rikoksensa lapsiin, niin niillä se on enemmän sellaista takertuvaa, ja 
niillä, jotka kohdistavat rikoksensa aikuisiin, niin niillä se on enemmän välttele- 
vää, ja heitä leimaa enemmän huoli siitä, et ne päästää toisen liian lähelle, 

tunnetasolla liian lähelle niin toinen tekee jotain ikävää, pettää tai satuttaa tai 
muuta vastaavaa. 


Tiivistimme nämä kymmenen haastattelunäytettä seuraavasti: 1) täydellinen igno- 
ranssi, 2) ymmärtämättömyys, 3) tilannekuvaus: sosiaalinen kognitio romahtaa voi- 
makkaassa tunnetilassa, jyrääminen, 4) kyvyttömyys lukea uhrin viestejä & virhetul- 
kinnan aiheuttama kognitiivinen romahdus, 5) uhrin lukkiutuminen, tilanteen virheelli- 
nen tulkitseminen, 6) huonot metakognitiiviset kyvyt ja oman toiminnan reflektiotaidot 
— tekijä ei osaa katsoa omaa toimintaansa uhrin näkökulmasta, 7) sokeus omassa toi- 
minnassa ilmenevään vallankäyttöön, 8) omassa elämässä koetut kielteiset valtakoke- 
mukset, 9) itsesäätelytaitojen puutteet, välttelevä käytös ja antisosiaalisuus ja 10) teki- 
jöiden kiintymyssuhdevauriot. Näytteet piirtävät kuvan tekijöiden puutteellisista sosi- 
aalisten tilanteiden lukutaidosta, kommunikaatiokyvystä ja vaikeuksista tasavertaisten 
suhteiden luomisessa. Tekijöillä ei ole antenneja nähdä vuorovaikutuksessa ilmene- 
vää arkista valtaa, jolloin keskeisperiaate toisen kunnioittamiseen perustuvasta suos- 
tumuksen käytännöstä on täysin pimennossa oleva asia tekijöille. Olennaista on, että 
psykologisesta lähestymisestä tulee helposti (ja ehkä vaiheittain) fyysistä ja mahdolli- 
sesti seksuaalista. Prosesseja on kuvattu formaalisti kuviossa 7. 


Tämä on tulos, joka implikoi suositusta, joka tähdentää suostumuksen juurruttamista 
kaikkien seksuaalikulttuurien (diskursiiviseksi) käytännöksi. 


MANIPULAATIO ETA UHRIN 
Uhrin ja jopa tekijän on vaikea Nuoren ja tekijän välillä yhteys Vaikea tulkita suostumuksen puute 
jaska eet usa Tekohetkellä tekijä ei huomaa uhrin | 
etenee pieninä askelina. antamia sin ma 


Lapsen seksuaalisessa 


hyväksikäytössä Aikuisen ja lapsen välisessä 
Hyväksyttävän raja siirtyy koko ajan tekotilanteissa hyvin harvoin seksuaalisessa kanssakäymisessä 
kauemmas käytetään väkivaltaa lapsen voi olla vaikea osoittaa 


kieltäytymistä selkeästi, tekijä voi 
esim. vaikuttaa tekohetkellä 


l pelottavalta | 


Tekija kokee uhrin olevan halukas Tekijä kokee uhrin olevan halukas | 
eikä siten koe tekevänsä mitään —| mummu SEKSUAALIRIKOS ¢ eikä siten koe tekevänsä mitään 


väärää väärää 


Kuvio 7. Tyypillisen lapseen kohdistuvan seksuaalirikoksen etenemisen prosessikuvaus. 
Tilanteen eteneminen seksuaalirikostilanteessa. 

9.2.3 Asiantuntijan tekemä seksuaalirikosten 
tekijöiden tyypittely 


Kuten sanottu, yksi hankkeeseen haastatelluista asiantuntijoista hahmotteli haastatte- 
lussaan kokemukseensa perustuvan seksuaalirikoksien tekijöiden tyypittelyn. Esitte- 
lemme sen seuraavaksi. Vaikka tulkinta ja tyypittely on yksittäisen ekspertin luoma, 
siinä on sellaista yleiskatsauksellisuutta, jonka voidaan katsoa kommunikoivan ky- 
seessä olevan ammatillisen erityiskentän toimijoiden työn kontekstia ja kohdetta (teki- 
jöitä). Nostamme tyypittelyn esiin, emme problematiikan tyhjentävänä esityksenä vaan 
aineistona, jaotteluna, jota voidaan käyttää dialogisesti keskustelun virittämiseen ja 
seksuaalirikosten ongelmakentän käsittelyyn. Tyypittelyn voi asettaa myös dialogi- 
seen suhteeseen omaan jaotteluumme, joka on esitelty tässä luvussa. 


Tämä asiantuntijatypologia — kutsukaamme sitä myös eksperttitypologiaksi ja sen ra- 
kentajaa ekspertiksi — sisältää kaksi kategoriaa: saalistajat ja luottamussuhteisiin las- 
ten ja nuorten kanssa pyrkivät miehet. Kumpaankin kategoriaan kuuluu alaryhmiä tai 
alatyyppejä. Saalistajat eriytyvät aikuisia etsiviksi saalistajiksi, lapsia etsiviksi saalista- 
jiksi, institutionaaliseen luottamusasemaan pyrkiviksi saalistajiksi, kadulla nuoria lä- 
hestyviksi saalistajiksi ja kuvaexhibitionisteiksi. Toisen kategorian, siis ja luottamus- 
suhteisiin lasten ja nuorten kanssa pyrkivät miehet, alakategoriat koostuvat luottamus- 
suhteisiin hivuttautujista (nimitys tutkijoiden), seksuaalivähemmistöjä väijyviksi, tilai- 
suus tekee varkaan -tyypiksi ja omasta ikätasoisuudestaan poikkeaviksi nuoriksi aikui- 
siksi (nimitys tutkijoiden). 


Saalistajat etsivät ekspertin mukaan haavoittuvia uhreja, joko aikuisia tai lapsia. Aikui- 
sia etsivät saalistajat etsivät uhreja tyypillisesti öisin ravintoloiden läheisyydessä. Hu- 
malaisen naisen poistuessa ravintolasta saalistaja menee juttelemaan hänelle aiko- 
muksenaan lähentyä ja saada häneltä seksiä uhrin humalatilaa hyväksi käyttäen. 
Tällä tavoin toimivien seksuaalirikosten tekijöiden kategoriassa ulkomaalaistaustaiset 
miehet ovat usein näkyvässä osassa. Joskus tekijät pyörivät ravintoloiden läheisyy- 
dessä, ja järjestyksenvalvojilta tulee ilmoituksia heistä. Autolla liikkuvia tekijöitä on vai- 
kea erottaa pimeistä takseista. Joissain tapauksissa nämä kaksi rikosmuotoa myös 
yhdistyvät. 


Ekspertin mukaan lapsia etsivät saalistajat muodostavat oman kategoriansa. He etsi- 
vät alaikäisiä uhreja aktiivisesti internetissä tai fyysisissä ympäristöissä taikka molem- 
missa. Jotkut tekijät saattavat hakeutua harrastustoimintaan, jossa pääsee kontaktiin 
lasten ja nuorten kanssa luottamusasemaa hyväksi käyttäen. Kutsumme tätä tekijä- 
tyyppiä institutionaaliseen luottamusasemaan pyrkiväksi saalistajaksi. Tekijä saattaa 
tällaisessa tapauksessa olla lapsen tai nuoren tukihenkilö tai ohjaaja. Ei kuitenkaan 

ole olemassa tutkimustietoa tamantyyppisen seksuaalirikollisuuden yleisyydesta erik- 
seen, eikä siitä, kuinka usein näillä tekijöillä on ollut seksuaalinen motivaatio hakeutua 
tällaiseen luottamustehtävään, vai syntyykö motivaatio seksuaalirikokseen vasta teh- 
tävässä ollessa. 


Ekspertin mukaan kadulla nuoria lähestyvillä saalistajilla ei useinkaan ole mitään ha- 
vaittavaa strategiaa lähestyessään nuoria. He yksinkertaisesti menevät juttelemaan 
nuorelle tai nuorille, ja jossain vaiheessa vaihtavat nuoren kanssa puhelinnumeroita 
tai jatkavat yhdessä jonnekin, missä tekijä voi toteuttaa seksuaalirikoksen. Joskus tai 
jotkut kadulla nuoria lähestyvät saalistajat tarjoavat nuorelle alkoholia, nuuskaa ja jos- 
kus kannabista. Sitä on heillä kotonaan, mutta houkuttimena voi olla myös pussikaljat 
puistossa. Näissä tapauksissa ei useimmiten ole kyse suoranaisesta kaupankäyn- 
nistä, jossa päihteitä vaihdettaisiin seksiin, vaan lahja on tekijälle keino muodostaa 
seksuaaliseen kanssakäymiseen riittävä kontakti nuoreen. Joskus nuorelle riittävä syy 
lähteä tekijän mukaan on majapaikka ja ruoka. 


Tämäntyyppisestä tekijästä voi olla nuorille hyötyä sikäli, että hän on se, jolle voi an- 
taa rahaa ja hän hakee sillä kaupasta alkoholia ja tupakkaa. Hänen luonaan on myös 
bileitä, joissa hän tarjoaa alkoholia. Hän ei käytä väkivaltaa eikä uhkaile, mutta onnis- 
tuu toisinaan saamaan seksiä joltain nuorista. Myös poliisi on tietoinen hänestä ja hä- 
nen toimintavoistaan, mutta rikoksista on vaikea saada näyttöä. Ekspertin mukaan 
nuoret saattavat kokea olevansa hänen kanssaan tilanteen herra. Joissain tapauk- 
sissa nuoret ovat kertoneet henkilöstä, joka ”on niin daiju, että antaa viisikymppiä 
siitä, että vähän vilauttaa”. 


Ekspertin tiedon mukaan noin 80 prosenttia suomalaisten internetissä tekemistä sek- 
suaalirikoksista tulee poliisin tietoon internetin palveluntarjoajien aloitteesta, loput 
muun tutkinnan yhteydessä, tyypillisesti tilanteissa, joissa lapsiin kohdistuvien seksu- 
aalirikosepäilyjen yhteydessä tutkitaan epäillyn tietotekniset laitteet. Esimerkiksi Face- 
bookilla, Googlella ja Instagramilla on käytössään algoritmeja, jotka pyrkivät paljasta- 
maan tällaista toimintaa. Palveluntarjoajat ilmoittavat havainnoistaan kansainvälisesti 
kansalaisjärjestöille, jotka puolestaan ilmoittavat niistä Europolille ja sitä kautta Suo- 
men poliisille. 


Ekspertti kertoo digitaalisilla alustoilla lähestymisen olevan usein suoraviivaista: ”siinä 
saatetaan muutama repliikki heittää ennen kuin se peniskuva tulee tai jotain muuta”. 
Tämäntyyppisiä seksuaalirikosten tekijöitä voidaan kutsua nimellä kuvaexhibitionisti. 
Yhdessä tapauksessa tekijä poimi postimyynti-ilmoituksista ja harrastuspalstoilta las- 
ten puhelinnumeroita ja lähetti heille satoja tekstiviestejä. Asiantuntijan 1 mukaan täl- 
laisissa tapauksissa motiivina on tekijän tietoisuus siitä, että jossain joku lapsi saa sen 
viestin ja kauhistuu. Tämäntyyppiset tekijät eivät tunnu miettivän kiinnijäämisen riskiä 
tekoa tehdessään. Toiminta on pakonomaista. 


95 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


Toisen kategorian muodostavat miehet, jotka nauttivat siita, etta he pikkuhiljaa saa- 
vuttavat lapsen tai nuoren luottamuksen eivätkä pyrikään heti tapaamaan uhriaan. 
Aina tekijä ei pyri lainkaan pääsemään fyysiseen kontaktiin lapsen tai nuoren kanssa, 
vaan hänen tavoitteenaan voi olla luottamuksen luominen ja siihen liittyvä valta- 
asema suhteessa uhriin. Toisin sanoen se, että tekijä saavuttaa lapsen tai nuoren ko- 
kemusmaailmassa aseman, jossa seksuaalinen hyväksikäyttö olisi mahdollista, voi it- 
sessään olla tekijän tavoite. 


Asiantuntijan mukaan se, että tekijät voivat sitoutua suhteen luomisen prosessiin, joka 
voi kestää yli vuodenkin, osoittaa, että prosessi itsessään on tekijälle palkitsevaa. Tä- 
mänkaltaiset tapaukset eivät tule helposti ilmi, koska tekijän ja uhrin välille on muo- 
dostunut luottamussuhde, yhteinen salaisuus, josta ei kerrota muille. Rikoksen tun- 
nusmerkit kuitenkin täyttyvät jo muutamasta viestistä. Nimesimme tämän alatyypin ni- 
mellä luottamussuhteisiin hivuttautujat. 


Toisentyyppistä seksuaalista vuorovaikutusta ja seksuaaliseen hyväksikäyttöön täh- 
täävää toimintaa esiintyy seksuaalivähemmistöille suunnatuilla foorumeilla. Ekspertin 
mukaan homoseksuaaleille tarkoitettua Gruiser-sovellusta käyttää paljon alaikäisiä 
poikia. Olkoon tämä alakategoria seksuaalivähemmistöjä väijyvät (nimitys tutkijoiden). 
Nämä pojat ovat hänen mukaansa hyvin haavoittuvassa asemassa. He ovat vasta oi- 
valtaneet oman seksuaalisen suuntautumisensa ja hakevat vertaistukea sekä kenties 
seksiseuraa foorumilta. He eivät tiedä, ovatko he ”vääränlaisia vai oikeanlaisia” . Ai- 
kuiset miehet, joita he foorumilla kohtaavat, haluavat seksiä. Näihin tilanteisiin liittyy 
asiantuntijan 1 mukaan hyvin törkeitäkin tapauksia. Näiden poikien vanhemmat eivät 
tiedä heidän seksuaalisesta suuntautumisestaan, ja pojat kokevat syyllisyyttä siitä, 
että ovat hakeutuneet foorumille. Jos he joutuvat seksuaalirikoksen uhriksi, heidän on 
hyvin vaikea kertoa siitä kenellekään. 


Tilaisuuden tarjoavat joskus myös nuoret omalla toiminnallaan esiintymällä ikäistään 
vanhempina. Tällöin he altistuvat ennen muuta seksuaalisille saalistajille, mutta myös 
miehille, jotka eivät etsi nimenomaan alaikäistä seuraa. Asiantuntija 1 kertoo, että 
”aika paljon kohdataan nuoria, jotka erilaisilla palstoilla esiintyy ikäistään vanhem- 
pana, ja se tekijä ei ole hakemassa nuorta. Esiinnytään tyypillisesti vaikka täysikäi- 
senä.” 


Sekä asiantuntijahaastattelut että seksuaalirikosten tekijöiden haastattelut viittaavat 
siihen, että myös lasten seksuaalisessa hyväksikäytössä tekijälle avautuva tilaisuus 
ilman määrätietoista uhrin etsimistä on keskeinen prosessi. Ekspertti mainitsee ”tilai- 
suus tekee varkaan -tyypin” lasten hyväksikäytöissä. Tällaisissa tilanteissa tekijällä ei 
ole erityistä motiivia valita uhrikseen lasta tai nuorta, mutta kun tilaisuus aukeaa, hän 

ei pidättäydy hyödyntämästä tilaisuutta. Ekspertin mukaan joskus tilanteet syntyvät si- 
ten, ettei tekijälle ja uhrille kummallekaan tule suojaikäraja mieleen. Tekijät ovat tyypil- 
lisesti nuoria, kaksikymppisiä tai vähän päälle. 


Ekspertti kertoo saaneensa ammatissaan sellaisen käsityksen, että näissäkin tilan- 
teissa seksuaalirikoksen tekijöiden keskuudessa on myös paljon sellaisia miehiä, joilla 
on sen verran heikot sosiaaliset taidot, että heidän on vaikea menestyä ikätasoisessa 
ryhmässä, ja ”tavallaan niin kuin haetaan pönkitystä sille itsetunnolle, että hakeudu- 
taan vähän nuorempien tai paljonkin nuorempien seuraan ja ollaan ikään kuin kulma- 
kunnan kingejä”. Sellainen on ekspertin mukaan yleinen asetelma, että ”nuori mies, 
joka on hieman rikollisella tiellä ja jolla kuitenkin on asema paikallisen nuorison kes- 
kuudessa, saa ihailua itseään nuoremmilta tytöiltä”, ja päätyy siten seksiin suojaiän 
alittavien tyttöjen kanssa. Myös uhreissa on todennäköisesti valikoituneisuutta: 


Toisena tyyppinä on tilanteet, joissa ikään kuin päädytään samaan seurueeseen, jol- 

loin ”tekijällä ei ole niin paljon merkitystä siinä onko siinä 25-vuotias vai 15-vuotias, et 
hänellä on tarve johonkin seksuaaliseen ja sit se kohde valikoituu sillä, että se uhri on 
siinä saatavilla. Näissäkin ehkä korostuu nää hatkalaiset-tytöt. Ja pojat, etenkin tytöt. 

Mutta poikia unohtamatta, jotka aika usein hakeutuvat itseään vanhempaan seuraan 

tai päätyvät sellaiseen.” 


Tämä viimeinen alakategoria on nimettävissä omasta ikätasoisuudestaan poik- 
keavaksi nuoreksi aikuiseksi (nimitys tutkijoiden). 


9.3 Johtopäätökset 
asiantuntijahaastatteluista 


Haastatellut asiantuntijat fokusoituivat enemmän lapsiin kohdistuvien kuin toisiin aikui- 
siin kohdistuvien seksuaalirikosten käsittelemiseen. Asiantuntijoiden mukaan mikään 
yksittäinen tekijä ei ole seksuaalirikosten taustalla, vaan rikos on aina monien asioi- 
den summa. Yleensä tekijän taustalla ovat heikot ongelmanratkaisutaidot, impulsiivi- 
suutta, ongelmia tunnesäätelyssä ja matala itsetunto. Tämänkaltaiset taustatekijät yh- 
dessä elämäntilanteeseen liittyvien painetekijöiden, kuten sosiaalisen huono-osaisuu- 
den, päihteiden käytön, ihmissuhdeongelmien tai muiden vastoinkäymisten kanssa 
voivat johtaa siihen, että elämänhallinta on heikkoa. Epätyydyttävä elämäntilanne on 
voinut kestää kauan. Jos tässä elämäntilanteessa kohdalle osuu sopiva uhri ja jos 
heidän välillään tapahtuu lähentymistä, se voi saada seksuaalisia piirteitä. 

Seksuaalirikosten ennaltaehkäisyn kannalta manipuloinnin tapojen ja tekniikoiden tun- 
nistaminen on tärkeää. Manipulaatiota tapahtuu niin reaalimaailmassa kuin interne- 
tissä. Lähentyminen alkaa psykologisesta läheisyydestä, joka eksperttitypologiassa 
annetun internetissä tapahtuvan toiminnan kuvauksen mukaan voi kestää hyvinkin 
kauan ja olla toisinaan myös toiminnan päätavoite. Psykologisen lähentymisen jäl- 
keen seuraa fyysinen lähentyminen, sitten seksuaalinen. Internetissä tapahtuvasta 
vuorovaikutuksesta voidaan siirtyä fyysiseen tapaamiseen. Vuorovaikutus lähenee 
kohti seksuaalista kanssakäymistä pikkuhiljaa. Itse rikostilanteessa tekijä ei tunnista 
mahdollista suostumuksen puutetta tai jättää sen huomiotta. 


Edellä esittelemämme eksperttitypologia resonoi kiinnostavasti tekijöiden haastatte- 
luista rakentamamme tekijätypologian ja siis tekijöiden mallitarinoiden kanssa. Erityi- 
sesti kaksi tyyppiä nousee esiin. Typologiamme kaveeraaja puhuttelee ja keskustelee 
eksperttitypologian saalistajan kanssa. Toiseksi typologiamme numero kuusi, tilaisuus 
tekee varkaan, lankeaa suorahkosti yhteen samannimisen eksperttikategorian 
kanssa. On mahdollista, ettei teon rikosluonne suojaikärajan rikkomisena piirry tekijän 
mieleen vasta täysi-ikäistyneen tekijän mielessä, jonka omakin elämäntilanne voi 
muistuttaa teini-iästä aikuisuuteen siirtymistä. Ja kuten edellä arvioimme, riskiä voi li- 
sätä se, että samassa porukassa viettää aikaa täysi-ikäisiä ja alaikäisiä. Tästä ei kui- 
tenkaan ole olemassa tutkimustietoa. 


Ekspertin antamasta seksuaalirikosten tekijöiden tyypittelystä tulee myös esiin sa- 
mankaltaiset seksuaalirikostilanteet kuin ”CSAM-addiktin”? ja ”kaveeraajan” kertomuk- 
sissa, nimittäin seksuaalivähemmistöihin kuuluville aikuisille suunnatut nettifoorumit, 
jonne hakeutuu myös alaikäisiä poikia. Ekspertin mukaan näiden poikien tilanne on 
vaikea myös siksi, ettei heidän ole helppo kertoa ainakaan aikuisille, jos he joutuvat 
seksuaalirikoksen uhriksi. Sekä tekijöiden että asiantuntijoiden antamien haastattelu- 
jen heikoista signaaleista välittyy käsitys, ettei kyse olisi harvinaisesta kuviosta. Mutta 
tähänkin on todettava, että tästä vaikeasti tutkittavasta aiheesta puuttuu tutkimustie- 
toa. Pääasia kuitenkin, että asia on viranomaisten tiedossa. 


Haastatteluaineistot virittelivät myös kiinnostavia jatkotutkimuksen näköaloja, koska 
tässä on kyse laadullisen analyysin tarjoamista ei-yleistettävistä signaaleista. Halu- 
amme myös nostaa manipuloinnin ja suostumuksen kysymykset yleisinä seksuaali- 
kulttuurin teemoina. Asiantuntijahaastatteluiden joukossa oli lisänä myös yksi tasa-ar- 
vokysymyksiin pitkään erikoistunut toimittaja. Hän nosti haastattelussaan systemaatti- 
sesti esiin seksuaalisen häirinnän yleisyyttä eikä halunnut redusoida seksuaalista häi- 
rintää, seksuaalista väkivaltaa eikä seksuaalirikoksia sosiokulttuurisessa katsannossa 
vain tuomion saaneiden henkilöiden tilanteisiin. Hänen retorinen kysymyksensä oli, 
miksi niin iso osa seksuaalirikollisuudesta ja erityisesti raiskauksista jää pimentoon ja 
ilmoittamatta. 

10 Ennaltaehkaisyn mahdollisuudet 


Käsittelemme seuraavaksi seksuaalirikosten ennaltaehkäisemisen mahdollisuuksia 
arvioimalla keskeisimpiä olemassa olevia seksuaalirikosten tekijöihin ja tekotilanteisiin 
liittyviä toimenpiteitä seksuaalirikosten ennaltaehkäisemiseksi. Jaamme seksuaaliri- 
koksia ehkäisevät toimenpiteet primaaritason, sekundaaritason ja tertiaaritason toi- 
menpiteisiin. Määrittelemme nämä tasot primaari- ja sekundaaritason osalta hieman 
eri tavoin kuin esimerkiksi asiantuntijat Nita Taivaloja ja Nina Nurminen (2020a) mää- 
rittelevät ne lapsiin kohdistuvien seksuaalirikosten kontekstissa?. Määrittelemme pri- 
maaritason toimenpiteet sellaisiksi toimenpiteiksi, jotka kohdistuvat henkilöihin, jotka 
eivät ole hakeutumassa tai joita ei olla ohjaamassa hoitoon. Määritelmämme mukaan 
ne ovat siis lähtökohtaisesti koko väestöön kohdistettavia toimenpiteitä seksuaaliri- 
kosten ennaltaehkäisemiseksi, vaikka myös niitä voidaan kohdentaa, ja yleensä koh- 
dennetaan, kulloinkin johonkin tiettyyn populaatioon, kuten opiskelijoihin. Sekundaari- 
tason toimenpiteillä tarkoitamme sellaisia, yleensä tukea ja hoitoa käsittäviä toimenpi- 
teitä, jotka on suunnattu sellaisille henkilöille, joilla on kohonnut riski syyllistyä seksu- 
aalirikokseen, mutta jotka eivät välttämättä vielä ole rikosseuraamusten kohteena. 
Tertiaaritason toimenpiteillä tarkoitamme niitä hoidollisia toimenpiteitä, jotka on suun- 
nattu seksuaalirikoksesta tuomituille henkilöille rikoksen uusimisen ehkäisemiseksi. 


10.1 Seksuaalirikosten uusimisen ehkäisy 


Vakiintuneen aseman seksuaalirikoksen tekijöiden uusintarikollisuuden vähentämi- 
sessä ovat saavuttaneet kognitiivis-behavioraalinen kayttaytymisterapia ja lääkehoito. 
Seksuaalirikosten tekijöiden hoito painottuu selkeästi ensin mainittuun, joskin lääke- 
hoidon tehosta käyttäytymisterapian ohella on saatu hyviäkin kokemuksia. Seksuaali- 
rikosten terapeuttiseen hoitoon liittyviä keskeisiä kirjainyhdistelmiä ovat RNR, CBT, 
RP, SRM ja GLM. 


10.1.1 RNR-periaate 


Nykyisissä seksuaalirikosten tekijöiden uusimisriskin vähentämiseen tähtäävissä hoi- 
doissa noudatetaan lähtökohtaisesti niin sanottua RNR-periaatetta (risk, need & res- 


3 Taivaloja ja Nurminen tarkoittavat primaarisella ehkäisyllä intervention tekemistä vaiheessa, 
jossa henkilön ensisijainen seksuaalinen kiinnostus kohdistuu lapsiin, mutta hän ei ole tehnyt lap- 
seen kohdistuvaa seksuaalirikosta. Sekundaarisella ehkäisyllä he viittaavat intervention tekemi- 
seen vaiheessa, jossa henkilö on joutunut rajapintatilanteisiin ja riski syyllistyä rikokseen on ko- 
honnut suojaavien tekijöiden heikentymisen ja riskitekijöiden vahvistumisen vuoksi. 

ponsivity) tai lähestymistapaa (Andrews & Bonta, 2010). Lähestymistapa on alun pe- 
rin liittynyt kriminaalihuoltoon yleisesti, mutta siitä on tullut pikemminkin rikoksenteki- 
jöiden hoitoa ohjaava lähestymistapa (Yates, 2013). Kirjainyhdistelmällä RNA (risk & 
need assessment) puolestaan tarkoitetaan riskin ja tarpeen arviointia (Taxman & 
Smith, 2021). 


Riskiperiaatteen mukaan hoidon intensiteetti tulisi sovittaa rikoksentekijän riskitasoon, 
eli hoidon tulisi olla sitä pidempikestoisempaa ja intensiivisempää, mitä korkeampi uu- 
simisriski hoidettavalla on (Andrews & Bonta, 2010; Bourgon & Armstrong, 2005; Han- 
son & Yates, 2013). Riskin tarpeen arviointi perustuu hoidettavan staattisiin ja dynaa- 
misiin riskitekijöihin (Taxman & Smith, 2021). Staattisia riskitekijöitä ovat esimerkiksi 
ikä, aiempien seksuaalirikosten ja muiden rikosten määrä, parafiliat, tekijän ja uhrin 
suhde (uhri tuttu/tuntematon/sukulainen/ei-sukulainen). Dynaamisia, eli sellaisia riski- 
tekijöitä, joihin voidaan hoidolla vaikuttaa, ovat esimerkiksi parafiliat, antisosiaalisuus, 
seksuaalirikosmyönteiset arvot ja asenteet, ongelmanratkaisun impulsiivisuus, vaikeu- 
det muodostaa intiimejä ihmissuhteita, tunneperäinen yksinäisyys, tunneperäinen on- 
gelmanratkaisu ja kognitiivisen ongelmanratkaisun puutteet. (Taivaloja & Nurminen, 
2020a.) 


Rajallisten resurssien puitteissa matalimman uusimisriskin omaavat henkilöt eivät pe- 
riaatteen mukaan tarvitse hoitoa lainkaan (Andrews & Bonta, 2010; Hanson & Yates, 
2013). Suurempi seksuaalirikoksia vähentävä kokonaisvaikutus arvioidaan saavutetta- 
van siten, että rajalliset resurssit kohdennetaan niihin hoidettaviin, joiden uusimisriski 
on korkeampi (Yates, 2013). Matalariskisille suunnattuun hoitoon liittyy kokonaisvaiku- 
tuksen näkökulmasta ”hukkavaikutusta”, eli hoidettavat eivät todennäköisesti olisi uu- 
sineet rikosta ilman hoitoakaan. 


Kuitenkin myös itse hoidon tehon arvioidaan eri riskitasoilla olevan parempi, kun hoito 
sovitetaan riskitasoon (Andrews & Bonta, 2010; Gendreau & Goggin, 1996). Korkea- 
riskisten hoidettavien riskiä voidaan pienentää, kunhan hoidon intensiteetti on riittävä, 
mutta tutkimuksessa on havaittu, että matalariskisten hoidettavien riski uusia seksu- 
aalirikos voi itse asiassa nousta liian intensiivisen hoidon myötä (Andrews & Bonta, 
2010; Lowenkamp & Latessa, 2002). 


On helppo ymmärtää, että hoidon on oltava riittävän intensiivistä tavoitteiden saavut- 
tamiseksi ja että korkeamman riskin omaavilla hoidon tulee olla intensiivisempää. 
Andrewsin ja Bontan (1994) tutkimuksessa merkille pantavaa oli kuitenkin se, että 
liian intensiivinen hoito matalan riskin seksuaalirikosten tekijöillä saattoi lisätä heidän 
uusimisriskiään. Mekanismit, joiden kautta liian intensiivisestä hoidosta matalariskisille 
rikoksentekijöille olisi haittaa, näyttävät liittyvän nimenomaan ryhmäterapiaan. Chris- 
topher Lowenkampin ja Edward Latessan (2004) mukaan liian intensiivinen hoito ma- 

talariskisille rikoksentekijöille voi lisätä rikoksen uusimisen riskiä siten, että intensiivi- 
sessä hoidossa matalariskinen henkilö tapaa (enemmän) korkeamman riskin omaavia 
rikoksentekijöitä, mikä voi motivoida heitä rikoksiin. Joissain tapauksissa intensiivi- 
sellä hoidolla heikennetään niitä tekijöitä, jotka tekevät hoidettavasta matalariskisen. 
Terapiaryhmiin valikoiminen ei myöskään usein huomioi hoidettavien älykkyyttä ja 
muuta kognitiivista kapasiteettia, jolloin osa matalariskisistä rikoksentekijöistä voi tulla 
manipuloiduksi sofistikoituneempaan ja saalistavampaan rikollisuuteen. (mt.) 


Kohtalaisen uusimisriskin omaaville hoidettaville on suositeltu kahdestakymmenestä 
(McGrath ym., 2010) sataankahteenkymmeneen (Marshall ym., 2006) hoitotuntia, ja 
joidenkin suositus taas on 160—195 hoitotuntia, ja korkean riskin hoidettaville 300 hoi- 
totuntia. Karl Hanson ja Pamela Yates (2013) eivät suosittele lainkaan hoitoa matala- 
riskisimmille hoidettaville (matalin 10-20 % riskijakaumasta). Keskimääräisen riskin 
omaaville hoidettaville heidän suosituksensa on 100-200 hoitotuntia ja korkean riski- 
tason hoidettaville (korkein 10-20 % riskijakaumasta), joilla on myös useita krimino- 
geenisia tarpeita, vähintään 200 tuntia. Guy Bourgonin ja Barbara Amstrongin (2005) 
mukaan 100 tuntia riitti vähentämään uusimisen riskiä niillä hoidettavilla, joiden uusi- 
misriski arvioitiin kohtalaiseksi ja joilla oli vain vähän kriminogeenisia tarpeita. Hoidet- 
taville, joiden uusimisriski arvioitiin suureksi tai joilla oli paljon kriminogeenisia tar- 
peita, katsottiin riittävän 200 hoitotuntia. Niiden hoidettavien, joilla on suuri rikoksen 
uusimisriski ja paljon kriminogeenisia tarpeita, arvioitiin tarvitsevan vähintään 300 hoi- 
totuntia. 


Tarveperiaatteen mukaan tehokkaan hoidon tulisi keskittyä eksplisiittisesti hoidetta- 
van kriminogeenisiin tarpeisiin, eli niihin dynaamisiin riskitekijöihin, joiden on tutkimuk- 
sella osoitettu olevan yhteydessä rikoksen uusimisen riskiin ja joihin voidaan hoidolla 
vaikuttaa. Tarveperiaatteen mukaan hoidon sen sijaan ei tulisi fokusoitua yleisiin tar- 
peisiin, joiden ei ole kyetty osoittamaan olevan yhteydessä uusintarikollisuuteen (And- 
rews & Bonta, 2010). Tällaisiksi yleisiksi tarpeiksi on tunnistettu esimerkiksi matala it- 
setunto, ahdistuneisuus, uhriempatian puute ja teon kiistäminen (Hanson & Bussiére, 
1998; Hanson & Morton-Bourgon, 2005) Näkemyksen mukaan yleinen mielentervey- 
dellinen hoito kuuluu muulle taholle, ja seksuaalirikoksen tekijöille suunnatun hoidon 
tulee pyrkiä nimenomaan ehkäisemään rikoksen uusimista (Hanson & Yates, 2013). 


Vastaanottavuuden periaatteen (Responsivity Principle) mukaan hoitoa tulisi antaa 
siten, että se mukautuu hoidettavan ominaispiirteisiin, kuten hänen älykkyyteensä ja 
muihin kognitiivisiin kykyihin, ahdistustasoon, oppimistyyliin sekä erilaisiin kulttuurisiin 
piirteisiin. Tämä katsotaan tärkeäksi erityisesti siksi, että sen arvioidaan edesauttavan 
hoidettavan sitoutumista hoitoon. (Andrews & Bonta, 2010) 


RNR-mallin noudattamisen hyödyistä sekä seksuaalirikosten tekijöiden että muiden 
rikosten tekijöiden hoidossa on kertynyt tutkimusnäyttöä. Hansonin ja tutkimusryhmän 

(2009) logistisella regressiolla toteutetun analyysin mukaan RNR-lahestymistavan 
noudattamisesta seksuaalirikoksen tekijöiden uusintarikollisuuden ehkäisemisessä oli 
hyötyä, jos hoito noudatti sen kaikkia kolmea periaatetta (odds ratio, kaikkia periaat- 
teita = OR 1,17, kahta periaatetta: OR = ,64, yhtä periaatetta: OR = ,63 ja ei yhtään 
periaatteista: OR = ,21). Efekti on pieni, mutta kuitenkin tulkinnallisesti selkeä. 


10.1.2 Kognitiivis-behavioraalinen terapia CBT 


CBT (cognitive behavioral therapy) on terapiasuuntaus, jossa käsitellään sitä, miten 
asiakas osallistuu ulkoisiin tapahtumiin ja mielen sisäisiin ilmiöihin, tulkitsee ja ymmär- 
tää niitä. Se kehitettiin 1950-luvulla egoanalyyttisesta psykoterapiasta ja päätyi osaksi 
akateemista psykologiaa. Sitä alettiin tutkia tieteellisin menetelmin 1970-luvulla. (Pa- 
desky, 2004.) Kognitiivisen käyttäytymisterapian on osoitettu toimivan tuloksellisesti 
hyvinkin erilaisten häiriöiden hoidossa (Beck, 2005), erityisesti yksisuuntaisen masen- 
nuksen, yleistyneiden ahdistushäiriöiden, paniikkihäiriöiden, sosiaalisten tilanteiden 
pelon, traumaperäisen stressihäiriön sekä lapsuuden depression ja ahdistuneisuuden 
hoidossa (Kähkönen 2001 ym., 2006). Kognitiivista terapiaa on kuitenkin kritisoitu 
siitä, että se edellyttää potilaalta riittävää kognitiivista kapasiteettia ja motivaatiota asi- 
oiden työstöön (Holmberg & Kähkönen, 2006). 


RP-mallia (relapse prevention) on toisinaan pidetty kognitiivisen käyttäytymisterapian 
synonyymina (Yates, 2013). RP:ssä tarkoitus on auttaa hoidettavaa tunnistamaan, en- 
nakoimaan ja välttämään riskialttiita tilanteita, jotka voivat johtaa hairahtumiseen (re- 
lapse) (Marlatt, 1982). Hoidettava yritetään saada tunnistamaan erilaisia ennakko- 
merkkejä (ajatuksia, tunnetiloja), jotka ovat yhteydessä tekoon. Kun tämänkaltaiset 
varoitusmerkit on opittu, terapian tarkoituksena on hyödyntää niitä itsehallintaa kehit- 
täessä (Beech & Fisher, 2000; Pithers ym.1983). RP:tä on käytetty paljon alkoholis- 
min jälkihoidossa henkilöillä, jotka ovat onnistuneet lopettamaan juomisen, mutta joilla 
on vaikeuksia pysyä raittiina (Marlatt, 1985). Hoitotapaa on sittemmin sovellettu myös 
seksuaalirikoksen tekijöiden hoitoon (Margues ym., 1992), vaikka sen vaikuttavuu- 
desta seksuaalirikosten tekijöiden hoidossa ei ole tutkimusnäyttöä (Laws, 2003; Laws 
& Ward, 2006). 


SRM-malli (The self-regulation model ) puolestaan on kehitetty nimenomaan seksuaa- 
lirikosten tekijöiden hoitoon (Baumeister & Heatherton, 1996; Karoly, 1993), ja sen 
avulla on pyritty täydentämään RP-mallin mukaisen hoidon puutteita. Vaikka seksuaa- 
lirikosten tekijät ovat heterogeeninen ryhmä, RP-mallissa oletettiin heidän kaikkien 
yrittävän pidättäytyä hairahtumasta (relapse) seksuaalirikokseen ja korostettiin kiel- 
teisten tunnetilojen merkitystä hairahduksissa (Ward ym.,1998). On kuitenkin havaittu, 
että seksuaalirikoksen tekijät usein pikemminkin pyrkivät päämääräsuuntautuneesti 

seksuaalirikokseen (Ford ym., 2008). SRM-mallissa katsotaan, etta seksuaalirikok- 
seen on monta ”reittiä”, jotka määrittyvät tekijän itsesäätelyn ja tavoitteiden mukaan 
(Ward & Hudson, 2000). 


GLM-malli (good lives model) on uudempi lähestymistapa seksuaalirikosten tekijöiden 
hoidossa. Se puolestaan pyrkii paikkaamaan RNR-lähestymistapaan liittyviä puutteita. 
(Ward & Brown, 2004; Ward & Gannon, 2006). RNR-lähestymistapaa kriminogeenisiin 
tarpeisiin on kritisoitu riittämättömäksi hoitotehon näkökulmasta, koska se keskittyy 
liikaa riskien hallintaan ja päämäärien välttämiseen. Sen ei ole katsottu motivoivan 
hoidettavaa muuttumaan (Mann ym., 2007; Ward & Gannon, 2006). Seksuaalirikok- 
sen tekijät eivät ole erityisen motivoituneita hoitoon (Thornton, 1997), minkä vuoksi 
ilmeni tarve hoidettavaa motivoivalle lähestymistavalle (Prescott, 2009). GLM-lähesty- 
mistavassa seksuaalirikosten tekijöitä kohdellaan ihmisinä, jotka yleisemmällä tasolla 
tarkasteltuna tavoittelevat elämässä samankaltaisia hyviä asioita kuin muutkin ihmiset 
(Ward & Gannon, 2006). Tällaisia asioita ovat esimerkiksi ihmissuhteet, seksuaalinen 
mielihyvä, mielen tasapaino ja onnellisuus. GLM-näkökulmasta seksuaalirikos johtuu 
huonoista strategioista pyrkimyksissä saavuttaa näitä asioita. Seksuaalirikoksen tekijä 
voi esimerkiksi kaivata läheisyyttä, mutta eri syistä, kuten johtuen esimerkiksi emotio- 
naalisesta samaistumisesta lapseen, lähestyy lapsia täyttääkseen tämän tarpeen. 
GLM-lähestymistavassa ongelmana eivät siis ole tavoitteet vaan huonot keinot pyrkiä 
tavoitteisiin. (Yates, 2013) 


10.1.3 Seksuaalirikosten uusimisen ehkäisy Suomessa 


Suomessa toimivat tällä hetkellä seksuaalirikosten uusimista ehkäisemään pyrkivät 
STEP- ja Uusi Suunta-ohjelmat. STEP-ohjelma on suunnattu niille seksuaalirikoksesta 
tuomituille henkilöille, joiden uusimisriski on korkeampi, Uusi Suunta niille, joiden uusi- 
misriski on matalampi. Jälkimmäistä toteutetaan myös vankilan ulkopuolella. STEP- 
ohjelmaa edeltänyt ohjelma perustui Englannista lähtöisin olevaan SOTP (Sex Offen- 
der Treatment Program) -malliin. Suomen vankiloihin SOTP tuli vuonna 1998. Kirjain- 
ten paikkoja vaihdettiin, ja ohjelma tunnettiin Suomessa nimellä STOP. Ohjelma oli 
Suomessa käytössä vuosina 1999-2018, ja sitä ohjattiin viimeisimmäksi Riihimäen 
vankilan STOP-osastolla. (Ks. Laaksonen & Tyni, 2015; Oikeusministeriö, 2012.) 


STOP-ohjelma suunnattiin raiskausrikoksista ja lapsen seksuaalisesta hyväksikäy- 
töstä tuomituille, joiden arvioitu rikoksen uusimisriski oli suuri tai keskisuuri (Laakso- 
nen & Tyni, 2015). Ohjelmaan osallistuakseen rangaistusaikaa tuli olla riittävän paljon 
jäljellä, jotta sen ehtisi käymään läpi vankeusrangaistuksen aikana (Knuuti, 2014). 
Ohjelma koostui kahdeksan kuukauden ajanjaksolla toteutetuista 170 ryhmämuotoi- 
sesta istunnosta. STOP-ohjelmassa työskenneltiin seksuaalirikoksiin liittyvien usko- 
musten ja ajatusten kanssa, opeteltiin uhrin kokemuksen tiedostamista ja harjoiteltiin 

rikoksettomaan elamaan tarvittavia taitoja. Ohjelman paatavoitteena oli rikoksiin johta- 
neiden ajattelutapojen tietoinen kontrolli, muutokseen motivointi ja taito elaa muita va- 
hingoittamatta. (Oikeusministeriö, 2009.) Ohjelmaa toteutettiin ainoastaan Riihimäen 
vankilassa, mutta vangeilla oli mahdollista hakea ohjelmaan kaikista Suomen vanki- 
loista, mikäli Static-99-muuttujien perusteella heidän riskitasonsa arvioitiin riittävän 
korkeaksi. Osallistuminen oli kuitenkin kaikille vangeille vapaaehtoista (Laaksonen & 
Tyni, 2015). 


Englannissa vuonna 2018 tehdyssä SOTP-mallin vaikuttavuuden analyysissa kaltais- 
tettiin 13 219 seksuaalirikoksesta tuomittua vankia yhteensä 87 indikaattorin avulla, 
mikä on todella suuri indikaattorimäärä. Ohjelman vaikuttavuutta mitattiin rikoksen uu- 
simisella keskimäärin 8 vuoden kuluttua ohjelmaan osallistumisesta. Tutkimuksessa 
havaittiin, että koko tutkimuspopulaatiossa rikokseen syyllistyi 38,3 prosenttia ja sek- 
suaalirikokseen 7,5 prosenttia. Kuitenkin seksuaalirikoksen uusi useammin ohjelmaan 
osallistuneet seksuaalirikoksen tekijät (10 %) verrattuna vertailuryhmän tekijöihin 

(8 %). Niin ikään lasta esittävän seksuaalisen materiaalin hallussapitoon syyllistyi use- 
ampi ohjelmaan osallistunut (4,4 %) kuin vertailuryhmän jäsen (2,9 %). (Craig ym., 
2018.) Tutkimustuloksista uutisoitiin maailmanlaajuisesti, Suomessa Iltalehti uutisoi 
tuloksesta 01.06.2018 näin: ”Seksuaalirikollisten hoito-ohjelma lakkautetaan Suo- 
messa — Karmea riski paljastui: raiskaajat ja lasten hyväksikäyttäjät voineet vaihtaa 
vinkkejä keskenään”. 


Suomalaisessa STOP-ohjelman vaikuttavuuden arviossa puolestaan havaittiin positii- 
vinen efekti. Vaikuttavuustutkimuksessa (Laaksonen & Tyni, 2015) ohjelmaan osallis- 
tuneille vangeille muodostettiin tapausverrokkiasetelmalla kontrolliryhmä laajemmasta 
seksuaalirikosvankien otoksesta. Ohjelman vaikuttavuutta mitattiin vapautumisen jäl- 
keen tehdyillä seksuaalirikoksilla, jotka olivat johtaneet seuranta-ajan kuluessa van- 
keus- tai yhdyskuntaseuraamukseen. Tulosten mukaan Stop-ohjelmaan osallistunei- 
den seksuaalirikoksen uusimisen havaittiin vähenneen noin puoleen suhteessa ver- 
rokkiryhmään. Ryhmien välinen ero ei kuitenkaan ollut tilastollisesti merkitsevä, mikä 
tutkijoiden mukaan saattaa johtua seksuaalirikollisten pienestä määrästä sekä lähtö- 
kohtaisesti matalasta uusimistasosta eikä ohjelman tehottomuudesta sinänsä. 


Syyskuussa 2018 Rikosseuraamuslaitos osti ja akkreditoi STOP-ohjelman tilalle 
STEP-ohjelman (Strength-Based Sex Offender Treatment Program). Ohjelman ovat 
kehittäneet kanadalaiset William ja Lian Marshall (Rockwood Psychological Services). 
Ohjelman nimi STEP viittaa siihen, että ohjelma pyrkii korostamaan vahvuuksia ja uu- 
teen suuntautumista, uusien askelten ottamista tulevaisuuteen. Ohjelman ohjaavina 
periaatteina ovat RNR- ja GLM-periaatteet. Uutta ohjelmaa käytetään ryhmämuotoi- 
sena edelleen ainoastaan Riihimäen vankilan seksuaalirikosten tekijöiden kuntoutuk- 
seen erikoistuneella osastolla. STEP-ohjelma on tarkoitettu erilaisiin seksuaalirikoksiin 
syyllistyneille henkilöille. Ohjelmaan hakevilla vangeilla tulee olla riittävän pitkä jäljellä 

oleva rangaistusaika ohjelman lapikaymiseen. STEP-ohjelmaan hakeudutaan itse, ja 
siihen valitaan ne vangit, joiden uusimisriski on keskikorkea tai korkea. Ohjelmassa 
painotetaan yksilön vahvuuksia ja uudenlaisten rikoksettomien keinojen löytämistä. 
Ohjelmassa pyritään luomaan osallistujalle uudenlaisten tulevaisuuden tavoitteiden 
varaan rakentuvaa identiteettiä ja elämänsuunnitelmaa. Ryhmätyöskentelyn aikana 
ryhmässä voi olla 6—8 osallistujaa ja ryhmää ohjaa kaksi STEP-ohjaajaa. Riihimäen 
vankilassa toteutettavaan STEP-ohjelmaan voi hakea kaikista Suomen vankiloista mil- 
loin tahansa. Suomessa seksuaalirikoksesta tuomitun osallistuminen kuntouttavaan 
ohjelmaan on vapaaehtoista. (Rise.) 


Uusi Suunta -ohjelma on ollut käytössä Rikosseuraamuslaitoksessa vuodesta 2012, ja 
ohjelma on akkreditoitu 2014. Ohjelman oli suorittanut 302 henkilöä (1.1.2020 men- 
nessä). (Taivaloja & Nurminen 2020.) Ohjelmasta on tekeillä vaikuttavuustutkimus. 
Seksuaalirikosten uusiminen on lähtökohtaisesti vähäistä. Vaikuttavuustutkimuksen 
näkökulmasta Uusi Suunta -ohjelmaan osallistuneiden määrän ja ohjelman jälkeisen 
seuranta-ajan tuleekin olla riittävä, jotta ohjelman vaikuttavuutta seksuaalirikosten uu- 
simiseen voidaan luotettavasti tutkia. (Nurminen 2019.) 


10.2 Seksuaalirikosten ehkäisy 
sekundaaritasolla 


Seksuaalirikosten sekundaaritason ennaltaehkäisy tarkoittaa käytännössä hoitoa ja 
tukea henkilöille, joilla on kohonnut riski syyllistyä seksuaalirikokseen, mutta jotka ei- 
vät kuitenkaan (vielä) ole rikosseuraamusten kohteena. Sekundaaritason toimenpiteet 
ovat olennaisesti sellaisia, joihin asiakkaat itse hakeutuvat, vaikka asiakaskunnassa 
saattaa olla myös vankeusrangaistuksensa kärsineitä seksuaalirikoksesta tuomittuja. 
Sekundaaritason ennaltaehkäisylle on kysyntää, ja alustavat tulokset osoittavat, että 
hoitoon hakeutuu henkilöitä, joilla on kohonnut riski syyllistyä seksuaalirikokseen il- 
man oikeusjärjestelmän painostusta (Knack ym., 2019). 


Kansainvälisesti tunnettuja sekundaaritason ohjelmia seksuaalirikosten ehkäise- 
miseksi ovat esimerkiksi saksalainen Prevention Project Dunkelfeld, joka tarjoaa ano- 
nyymia hoitoa ja tukea miehille, jotka ovat tunnistaneet itsessään riskin syyllistyä sek- 
suaalirikokseen tai joilla on lapsikohteista seksuaalista mieltymystä. Tunnettuja ovat 
myös Yhdysvalloissa Help Wanted, joka tarjoaa internetpohjaista apua nuorille, joilla 
on lapsikohteista seksuaalista mieltymystä, ja Stop-it-now!-Helpline, joka tarjoaa luot- 
tamuksellista ennalta ehkäisevää apua Isossa-Britanniassa ja Hollannissa. (Kieran 
ym., 2017.) 

Project Dunkelfeldin arvioidaan olevan menestynyt avun tarjoamisessa omasta seksu- 
aalisuudestaan huolestuneille miehille erityisesti toiminnan luottamuksellisuuden ta- 
kia, Saksassa ei vaadita ammattilaisia raportoimaan seksuaalirikosten tekijöistä viran- 
omaisille (Beier, 2018). Toiminnan vaikuttavuutta Berliinissä koskevan arvion mukaan 
sillä on ollut myönteistä vaikutusta joihinkin seksuaalirikosten riskitekijöihin, kuten yk- 
sinäisyyteen, vihamielisyyteen naisia kohtaan, seksuaalirikosta perusteleviin usko- 
muksiin ja itsesäätelyn puutteisiin (Beier ym., 2015). Hannoverista ja Regensburgista 
saatiin samankaltaisia tuloksia. Ennen hoitojen aloittamista ja niiden jälkeen tehdyissä 
mittauksissa havaittiin useiden riskitekijöiden pienenemistä (Engel ym., 2018). Mokros 
ja Banse (2019) tekivät kuitenkin Baierin ja kumppaneiden (2015) analyysista laajem- 
man kaltaistuksen, jonka tuloksena he saivat korkeintaan heikon efektin useiden eri 
riskitekijöiden oalta. Heidän analyysiinsa mahtui kuitenkin varsin vähän tutkimushenki- 
löitä, ja analyysin heikon tilastollisen voiman vuoksi he tulivat siihen johtopäätökseen, 
ettei ohjelman vaikuttavuudesta voida antaa lopullista arviota. 


Yleisesti ottaen vapaaehtoiset terveyskäyttäytymiseen kohdentuvat palvelut jäävät ali- 
käytetyiksi (Gulliver ym., 2012). Henkilöiden, joilla on potentiaalisesti vahingollisia 
seksuaalisia tendenssejä, on perusteltua arvioida hakeutuvan vielä epätodennäköi- 
semmin avun piiriin (Piché ym., 2016). Parafiilisiin mieltymyksiin, erityisesti pedofili- 
aan, liittyy voimakas stigma (Imhoff, 2015; Jahnke & Hoyer, 2013; Jahnke ym., 2015), 
joka voi estää avun hakemisen (Taivaloja & Nurminen, 2020a). Sekundaaritason toi- 
menpiteet kohdentuvatkin suurimmaksi osaksi lapsiin seksuaalista mieltymystä tunte- 
viin, luultavaksi siksi, että se on sekä asiakkaan itsensä että asiantuntijan identifioita- 
vissa ja diagnosoitavissa. 


10.2.1 Seksuaalirikosten sekundaaritason ehkäisy 
Suomessa 


Suomessa Sexpo-säätiön ja Kriminaalihuollon tukisäätiön yhteisessä SeriE-hank- 
keessa tarjotaan pääkaupunkiseudulla maksutonta, matalan kynnyksen tukea henki- 
löille, joilla on kohonnut riski syyllistyä lapsiin kohdistuviin seksuaalirikoksiin. Hank- 
keessa on sen julkaisemien tietojen mukaan tavoitettu vuosien 2018—2020 aikana yli 
100 kohderyhmään kuuluvaa henkilöä. Syksyyn 2020 mennessä hankkeen tukipalve- 
lussa on ollut yhteensä 70 asiakkuutta ja tapaamisia yhteensä 470 kpl. Osa asiakas- 
prosesseista on ollut lyhyitä (alle viisi tapaamista), osa pitkiä (yli viisi tapaamista). 
(Taivaloja & Nurminen, 2020a). Lisäksi sekundaaritason hoitoa ja tukea tarjoavat SE- 
RITA- ja Välitä-hankkeet. Taivaloja ja Nurminen (2020b) korostavat sitä, että Suo- 
mesta puuttuu hoitopolku lapsikohteista seksuaalista mieltymystä omaaville henkilöille 
rikosseuraamusten ulkopuolella. Palvelut ovat kolmannen sektorin harteilla, eivätkä 
ne ole valtakunnallisesti kattavia. (Mt.) Tämänkaltaisen sekundaaritason hoidon ja 

tuen vaikuttavuudesta ei toistaiseksi ole tutkimusnäyttöä, mutta sekä SeriE- että Uusi 
Suunta -hankkeista ovat vaikuttavuuden arviot tekeillä. 


Edellä kuvatuista tiedoista käy ilmi, että lapseen seksuaalista mieltymystä tuntevien 
kohderyhmää tavoitetaan. Sekundaaritason hoidosta ei voitane poiskäännyttää avun 
hakijoita (vrt. RNR-periaate), eikä niin varmasti pidä tehdäkään. Tämäntyyppistä pal- 
velua tuskin haetaan turhaan, mutta tietoa avun hakijoiden keskimääräisistä riskita- 
soista ei ainakaan toistaiseksi ole. Avun piiriin itse hakeutuvilla voidaan olettaa olevan 
korkeampi motivaatio hoitoon, mikä voi lisätä hoitoon sitoutumista ja olla yhteydessä 
rikoksettomuuteen. Hoidon vaikuttavuutta on kuitenkin vaikea arvioida ilman pätevää 
vertailuasetelmaa, jota on hankala muodostaa. Toisin sanoen ei voida arvioida sitä, 
kuinka suurelta osin mahdollinen rikoksettomuus hoidon jälkeen on hoidon ansiota. 
Mitä matalariskisimpiä hoitoon tulevat ovat, sitä todennäköisemmin he eivät olisi teh- 
neet rikosta ilman hoitoakaan. 


Edellä SRM-mallin käsittelyn yhteydessä todettiin, että seksuaalirikokseen on monia 
reittejä, osa ikään kuin pyrkii poispäin seksuaalirikoksesta, jolloin hoidossa on kyse 
hairahdusten estämisestä. Toisessa polkumallissa seksuaalirikoksen tekijät päämää- 
räsuuntautuneesti pyrkivät tekemään seksuaalirikoksen. Sekundaaritason hoitojen 
vaikuttavuuden parantamisen osalta haasteena voi olla tavoittaa ja motivoida hoidon 
ja tuen piiriin seksuaalirikokseen motivoituneita henkilöitä ennen kuin he tekevät sek- 
suaalirikoksen. Ensin mainittujen, seksuaalirikoksesta poispäin pyrkivien, voitaneen 
arvioida olevan sekundaaritason hoidon ja tuen keskeisin asiakasryhmä. 


Korkea motivaatio voi toki myös liittyä suureen avun tarpeeseen: henkilö voi esimer- 
kiksi kokea olevansa lähellä seksuaalirikoksen toteuttamista ja tarvitsee siksi apua. 
Hoitoon hakeutuminen voi myös kertoa piirteistä, jotka liittyvät matalaan riskitasoon. 
Joka tapauksessa, mitä korkeamman riskin omaavia asiakkaita hoitoon päätyy, sitä 
suurempi intervention seksuaalirikoksia vähentävä potentiaalinen kokonaisvaikutus 
todennäköisesti on. Mahdollisesti sekundaaritason hoitoon ohjaamisella (mitä tapah- 
tunee jollain tasolla tälläkin hetkellä) — vaikka hoitomuoto onkin vapaaehtoinen — voi- 
taisiin todennäköisesti lisätä sen kokonaisvaikuttavuutta, koska silloin hoidon piiriin 
voisi päätyä myös (enemmän) henkilöitä, jotka eivät tulisi omasta aloitteestaan. Li- 
säksi alustavat tulokset Saksasta viittaavat siihen, että sekundaaritason hoidolla pys- 
tyttäisiin vaikuttamaan seksuaalirikosten riskitekijöihin lähinnä niillä hoidettavilla, jotka 
ovat jo tehneet seksuaalirikoksen (Ks. Beier ym. 2015), mutta eivät välttämättä ole 
jääneet teostaan kiinni. 


Stigman hoitoon hakeutumista ehkäisevää vaikutusta vähentänee se, että asiakas voi 
asioida näissä palveluissa myös puhelimitse. Myös tarjotuissa omahoito-ohjelmissa 
stigman ehkäisevä vaikutus voi olla pienempi. Stigman vaikutus avun hakemista eh- 
käisevänä tuskin kuitenkaan on merkityksetön, kun tiedetään, millainen jälki netissä 

liikkumisesta voi tallentua. Mielenterveystalon Seksuaalinen kiinnostus lapsiin -oma- 
hoito-ohjelma on tarkoitettu henkilöille, jotka ovat huolissaan seksuaalisen kiinnostuk- 
sensa kohdistumisesta lapsiin ja kokevat tarvitsevansa tukea siinä, ettei lapsikohtei- 
nen seksuaalinen kiinnostus etene toiminnan tasolle. Ohjelma sisältää tietoa ja erilai- 
sia tehtäviä aiheeseen liittyen. Ohjelmaan pääsee myös täysin anonyymisti Tor-ver- 
kon kautta. Vuonna 2019 sivustolla vierailtiin 215 470 kertaa. Aikaa sivustolla käytet- 
tiin keskimäärin 23 sekuntia per kerta. Välitön poistuminen sivustolta oli alle kahdek- 
san prosenttia. Kahdentoista kuukauden aikana sivustolla oli ollut 89 193 käyttäjää. 
(Taivaloja & Nurminen, 2020a.) 


Myös Suojellaan lapsia ry, Poliisiammattikorkeakoulu, HUS ja RISE ovat käynnistä- 
neet #ReDirection -hankkeen, joka pyrkii estämään lapseen kohdistuvaa seksuaaliva- 
kivaltaa kuvaavan materiaalin käyttöä pimeässä verkossa sen käyttäjille suunnatun 
omahoito-ohjelman avulla. Suojellaan lapsia ry ja RISE kehittävät yhdessä tutkimuk- 
seen perustuvan, kognitiivis-behavioraalisen omahoito-ohjelman henkilöille, jotka etsi- 
vät, käyttävät tai levittävät lapsiin kohdistuvaa seksuaaliväkivaltaa kuvaavaa aineis- 
toa. Ohjelma perustuu Uusi Suunta -yksilökuntoutusohjelmaan ja sitä pyritään muok- 
kaamaan lapseen kohdistuvaa seksuaaliväkivaltaa kuvaavan aineiston käyttäjille sopi- 
vaksi. Kehittämisessä on tiedusteltu myös em. materiaalia verkossa kuluttavien näke- 
myksiä. (Huikuri, 2021.) 


10.3 Seksuaalirikosten primaaritason 
ennaltaehkäisy 


Määrittelemme primaaritason toimenpiteiksi sellaiset interventiot, jotka suuntautuvat 
universaalisti kaikkiin niihin henkilöihin, joiden riskistä tehdä seksuaalirikos (tai joutua 
sen uhriksi) ei voida todeta mitään. Tämänkaltaiset toimenpiteet usein kuitenkin toteu- 
tetaan kouluympäristössä, myös osana muuta seksuaalikasvatusta. Kaikissa tapauk- 
sissa pääfokuksena ei ole vaikutus potentiaalisiin tekijöihin tai uhreihin, vaan tavoit- 
teena voi olla sivullisten seksuaaliväkivaltaan puuttumisen kynnyksen madaltaminen. 
Samalla sekundaaritason hoidon ja tuen saatavuudesta tiedottaminen voidaan ym- 
märtää primaaritason toimenpiteeksi. Myös lainsäädännölliset muutokset voidaan las- 
kea tällaisiksi toimenpiteiksi. 


Primaaritason interventio voi olla pyrkimys vaikuttaa kansalaisten tietoihin ja asentei- 
siin seksuaalikasvatuksen määrää lisäämällä ja sisältöjen kehittämisellä. Esimerkiksi 
kotimaisessa tutkimuksessa (Liinamo ym. 2000, Liinamo, 2004) havaittiin seksuaali- 
kasvatuksen lisäämisen ja kehittämisen (Väestöliiton ” Varmasti rakkaudella” -kam- 
panja, Stakesin organisoimat ”Hedelmällisyysfestarit” ja STM:n tiedotekampanja) pa- 
rantaneen koululaisten seksuaalisuutta ja seksiä koskevia tietoja. Pojilla positiivinen 

yhteys tietoihin havaittiin myös silloin, kun seksuaalinen kokemus ja koulumenestys 
olivat vakioitu. 


Osmo Kontulan (2007) arviossa seksuaalivalistuksen vaikuttavuudesta havaittiin, että 
miesten antama opetus tuotti keskimäärin parempia oppimistuloksia kuin naisten an- 
tama opetus. Havaintoa näytti selittävän se, että miehet olivat opettaneet monipuoli- 
sempia opetussisältöjä ja myös hieman useampia oppitunteja. Myös Yhdysvalloissa 
on todettu, että miesopettajat olivat käsitelleet seksuaaliopetuksessa monipuolisempia 
opetussisältöjä (Yarber ym., 1997). Lisäksi miehet olivat huomioineet opetuksessa pa- 
remmin poikien erityiset tiedontarpeet (Kontula ym., 2007). 


Kansainvälisesti seksuaalikasvatus ja -valistus ovat paljon käytettyjä keinoja myös 
seksuaaliväkivallan ennaltaehkäisemisessä, niin uhrin, sivustakatsojien kuin enene- 
vissä määrin myös tekijöidenkin positioon vaikuttaen. Usein primaaritason ennaltaeh- 
käisyssä on lähinnä esitelty erilaista seksuaalirikoksia koskevaa tilastotietoa ja lain- 
säädäntöä, mutta tämänkaltaisen valistuksen vaikuttavuudesta seksuaaliseen väkival- 
taan ei ole näyttöä, kuten ei siitäkään, onko tiedon puutteella roolia seksuaalirikoksiin 
tekijänäkökulmasta. Sen sijaan kognitiivisten tekijöiden, kuten vihamielisyyden naisia 
kohtaan, epätasa-arvoisten sukupuoliroolien noudattamisen ja hypermaskuliinisuuden 
on osoitettu olevan jatkuvasti yhteydessä seksuaaliväkivaltaan. Ne eivät silti ole yhtä 
yleinen osa ennaltaehkäisyä. (Tharp ym., 2011; DeGue ym., 2014). Lisäksi on arvi- 
oitu, että kohdeyleisön sisäisellä dynamiikalla voi olla vaikutusta valistuksen vaikutta- 
vuuteen. On esimerkiksi arvoitu, ettei molemmille sukupuolille samanaikaisesti annet- 
tava valistus ei ole yhtä tehokasta kuin sukupuolille erikseen annettava, koska miehet 
saattavat tulla defensiivisemmiksi naisten länsnäollessa (Berkowitz 2002; Rozee & 
Koss 2001). 


Kasvatuksen ja valistuksen vaikuttavuudesta seksuaalirikosten ennalta ehkäisyssä on 
vähän tietoa (Heppner ym.1999). Meta-anlyysien avulla voidaan kuitenkin systemaat- 
tisia kirjallisuus katsauksia pidemmälle menevää vaikuttavuustietoa arvioimalla eri tut- 
kimuksista saatuja efektikokoja (Lipsey & Wilson, 2001). 


Kansainvälisesti kasvatuksen ja valistuksen vaikuttavuutta seksuaalirikosten ennalta- 
ehkäisyssä on arvioitu ainakin kolmessa meta-analyysissa (Anderson & Whiston, 
2005; Brecklin & Forde, 2001; Flores & Hartlaub, 1998). Kaikkien kolmen meta-ana- 
lyysin tuloksina saatiin pieni tai korkeintaan kohtalainen positiivinen vaikutus (0,06- 
0,35) asenteiden, kuten raiskausmyytin hyväksymisen osalta. Vaikutus oli sitä pie- 
nempi, mitä pidemmällä seuranta-ajalla sitä havainnoitiin. Linda Andersonin ja Susan 
Whilstonin (2005) meta-analyysissa arvioitiin asenteiden lisäksi myös kayttaytymisvai- 
kutuksia. Tutkimuksessa havaittiin kohtalainen vaikutus tiedon lisääntymiseen (0,57), 
mutta käyttäytymistä kuvaavilla mittareilla saatiin pienempi vaikutus (0,12—0,14) ja 

pienin seksuaalivakivaltaan liittyviin asenteisiin (0,10), kuten vihamielisyyteen naisia 
kohtaan. (Ks. DeGue ym. 2014) 


Tiedon lisäämisen lisäksi meta-analyysien tulokset viittaavat siihen, että seksuaaliva- 
kivaltaa ennalta ehkäisevän valistuksen vaikutukset näkyvät lähinnä asenteissa (ks. 
DeGue ym., 2014). Vaikka asenteet ja käyttäytyminen liittyvät toisiinsa, asenteet selit- 
tävät vain osan käyttäytymisen vaihtelusta (esim. Glasman & Albarracin, 2006; Kraus, 
1995), minkä vuoksi muutoksista asenteissa ei voida päätellä muutosta aktuaalisessa 
seksuaaliväkivaltaan syyllistymisen riskissä. 


Sarah DeGue ja tutkimusryhmä (2014) löysivät suuren joukon tutkimuksia läpi käyty- 
ään kolme primaaritason seksuaalirikoksia ennalta ehkäisevää toimenpidettä, joilla on 
havaittu olevan ennalta ehkäisevää vaikutusta: yhdysvaltalaiset Safe Dates ja Shifting 
Boundaries ohjelmat sekä Yhdysvaltain vuoden 1994 lain naisiin kohdistuvasta väki- 
vallasta täytäntöönpano. Mitään näistä toimenpiteistä ei kuitenkaan ole toistettu, joten 
ei ole tietoa niiden vaikuttavuuden yleistettävyydestä muihin populaatioihin, ikäryhmiin 
tai muihin seksuaalisen väkivallan muotoihin. Lisäksi minkään näistä interventioista ei 
arvella olevan niin tehokas, että se vähentäisi seksuaaliväkivaltaa väestötasolla. Siksi 
niitä tulisi tarkastella lähinnä mahdollisina komponentteina näyttöön perustuville pri- 
maaritason interventioille. 


Safe Dates oli Yhdysvalloissa toteutettu universaali treffeillä tapahtuvaa väkivaltaa eh- 
käisemään pyrkivä ohjelma ensimmäisen ja toisen asteen opiskelijoille (middle- and 
high-school students). Ohjelma koostui kymmenestä sessiosta, joissa käsiteltiin asen- 
teita, sosiaalisia normeja ja ihmissuhdetaitoja. Ohjelmaan sisältyi myös väkivaltaan 
liittyvä 45 minuutin mittainen peli ja julistekilpailu. Satunnaistetulla koeasetelmalla 
(RCT) toteutetun mittauksen mukaan neljä vuotta ohjelman jälkeen interventioryhmän 
opiskelijoilla oli tilastollisesti merkitsevästi pienempi todennäköisyys joutua seksuaali- 
väkivallan uhriksi tai tehdä seksuaalista väkivaltaa, kun sitä mitattiin kyselyllä. 
(Forshee ym., 2004; ref. DeGue ym., 2014.) 


Shifting Boundaries oli universaali, niin ikään kouluympäristössä toteutettu väkivallan 
ehkäisyohjelma, johon kuului kaksi komponenttia: kuusi luokkahuoneessa toteutettua 
sessiota sekä kaikille oppilaitoksessa opiskeleville yhteinen tilaisuus, jossa käsiteltiin 
poliittisia ja koulujen turvallisuushuolia. Tulosten mukaan koko oppilaitosta yhteisesti 
koskeva interventio, mutta eivät luokkahuoneessa toteutetut sessiot yksinään, vä- 
hensi itseilmoitettua seksuaaliväkivallan tekoa sekä uhriksi joutumista (Taylor ym., 
2013; ref. DeGue ym., 2014.) 


Yhdysvalloissa vuoden 1994 lain naisiin kohdistuvasta väkivallasta (Violence Against 
Women Act of 1994, VAWA) pyrkimyksenä oli lisätä syytteeseenpanoa ja rangaistuk- 
sia naisiin kohdistuvasta väkivallasta, mukaan lukien seksuaaliväkivalta, vainoaminen 

(stalking), lahisuhdevakivalta ja muut vastaavat seka lisata rahoitusta tutkimukseen, 
koulutusohjelmiin, ennalta ehkäiseviin toimenpiteisiin ja uhreille suunnattuihin palve- 
luihin (Boba & Lilley, 2009 ref. DeGue ym., 2014). Kvasikokeellisen tutkimuksen tulos- 
ten mukaan VAWA:aan liittyvä rahoitus, jota kanavoitiin Yhdysvaltain oikeusministe- 
riön kautta rikosoikeudelliseen toimintaan, oli yhteydessä 0,066 prosentin vuosittai- 
seen vähenemiseen poliisille ilmoitetuissa raiskauksissa. (DeGue ym., 2014.) 


10.3.1 Sivustakatsojien kouluttaminen 


Koulutuksellisista tai valistuksellisista primaaritason toimenpiteistä suurta suosiota on 
saanut niin kutsuttu sivustakatsojien kouluttaminen. Sivullisten väliintulomallit pohjau- 
tuvat useimmiten John Latanen ja Bibb Darleyn (1970) tilannemalliin, jossa hahmotel- 
laan kolme vaihetta sivullisten tilanteisiin väliintulon lisäämiseksi. Ensimmäisessä vai- 
heessa pyritään parantamaan koulutukseen osallistuvien edellytyksiä tunnistaa ne ti- 
lanteet, joissa sivullisten puuttuminen on tarpeen. Sitten pyritään lisäämään motivaa- 
tiota puuttua tilanteisiin, ja kolmanneksi pyritään antamaan tilanteeseen puuttumi- 
sessa tarvittavaa tietotaitoa. Näiden sisältöjen opettamiseen on kehitetty myös näytel- 
mällinen menetelmä (Banyard ym., 2009; Cares ym., 2014). 


Sivustakatsojien koulutuksella on niin ikään saatu asennetason vaikutuksia (Coker 
ym., 2020). Christoph Ahlersin ja tutkimusryhmän (2011) tutkimuksessa sivustakatso- 
jien koulutus lisäsi osallistuneiden motivaatiota ja kykyä puuttua rikostilanteisiin itsear- 
vioituna. Ernest Jourilesin ja tutkimusryhmän (2017) havaintojen mukaan sivustakat- 
sojien koulutukseen osallistuneet ilmaisivat jälkeenpäin vähemmän seksuaalirikoksille 
suotuisia asenteita ja olivat valmiimpia puuttumaan rikostilanteisiin. Koulutuksen vai- 
kutukset vähenivät ajan myötä, mutta erottuivat edelleen kolme kuukautta koulutuk- 
sen päättymisen jälkeen. Pidemmillä koulutuksilla oli suurempi vaikutus asenteisiin 
kuin lyhyemmillä. 


Jennifer Katzin ja Jessica Mooren (2013) meta-analyysissa havaittiin sivustakatsojien 
koulutuksen parantavan osallistuneiden kykyä ja motivaatiota puuttua rikostilanteisiin 
sekä vähentävän seksuaalirikoksille suotuisia asenteita ja taipumuksia. Kuitenkaan 
vaikutuksesta toimintaan ei saatu näyttöä. Kuitenkin yhdysvaltalaisen Green dot-nimi- 
sen sivustakatsojen koulutusohjelman vaikuttavuuden arviossa ohjelman osallistumi- 
sella havaittiin tilastollisesti merkitsevä seksuaalista väkivaltaa (sekä muuta väkival- 
taa) vähentävä vaikutus (Coker ym. 2017). Myöhemmässä meta-analyysissa (Ed- 
wards ym., 2019) sivustakatsojen koulutuksella havaittiin olevan pieni, mutta pitkäkes- 
toinen väkivaltaa vähentävä vaikutus suhteessa kontrolliryhmään. 

Sivullisilla voi keskimäärin olla tärkeä rooli seksuaalirikosten ennaltaehkäisemisessä. 
Tutkimusten mukaan suuressa osassa seksuaalirikoksia rikostilanteessa on jonkinas- 
teisesti läsnä joku ulkopuolinen henkilö (Hart & Miethe, 2008; Planty, 2002). Myös uh- 
rin vastustelu rikostilanteessa johtaa todennäköisemmin teon keskeytymiseen, jos lä- 
histöllä on sivullisia henkilöitä (esim. Amick & Calhoun, 1987; Clay-Warner, 2002; 
Marchbanks ym., 1990). Niin ikään Alana Cookin ja tutkimusryhmän (2019) mukaan 
kaksi tärkeintä tekijää seksuaalirikoksen keskeytymisessä ovatkin uhrin vastustelu ja 
sivullisten tilanteeseen puuttuminen. Ming Chiun ja tutkimusryhmän (2020) seksuaali- 
rikosten tekijöiden haastattelututkimuksessa myös seksuaalirikosten tekijät pitivät uh- 
rin vastustelua tehokkaimpana tapana keskeyttää seksuaalirikos sekä yksityisissä että 
julkisissa tiloissa, mutta he arvioivat sivullisten puuttumisen olevan tehokkaampaa jul- 
kisissa tiloissa kuin yksityisissä. 

11 Tutkimuksen yhteenveto ja 


johtopäätökset 


Poliisin tietoon tulleiden raiskausrikosten määrä on lisääntynyt, mutta toisaalta kysely- 
tiedoissa seksuaalista väkivaltaa kokeneiden aikuisten osuus ei ole kasvanut. Vastaa- 
vasti poliisin tietoon tuleva lasten seksuaalinen hyväksikäyttö on pitkällä aikavälillä li- 
sääntynyt, mutta kyselytutkimusten mukaan lasten ja nuorten kokemukset aikuisten 
tekemästä seksuaalisesta hyväksikäytöstä ovat vähentyneet. Vähenemiseen arvel- 
laan vaikuttaneen viranomaiskontrollin lisääntyminen ja asenteiden muutos, jonka 
myötä nuoret joutuvat harvemmin seksuaalirikoksen uhriksi. 


Keväällä 2020 kerätyn nuorisorikollisuuskyselyn tulosten mukaan nuorista14 prosent- 
tia on joskus kokenut seksuaalista häirintää toisen nuoren taholta. Aikuisen taholta 
seksuaalista häirintää oli kokenut elämänsä aikana 7 prosenttia nuorista. Nuorten ko- 
kemassa seksuaalisessa häirinnässä tai väkivallassa tekijä on melko harvoin henkilö, 
jonka uhri on tavannut vain verkossa. Yleensä nuorten kokema seksuaalinen väkivalta 
tapahtuu nuorten keskuudessa ja toisensa tuntevien henkilöiden välillä. 


Nuorisorikollisuuskyselyn mukaan toisten nuorten teot sisältävät yleensä ahdistelevia 
viestejä, kuvien ja juorujen levittämistä ja fyysistä väkivaltaa. Tuntemattoman tekijän 
tekemä seksuaalinen väkivalta on yleisimmin seksuaalissävytteistä kommentointia ja 
sisältää harvemmin suostuttelua seksuaaliseen tekoon. Tuntemattoman nuoren te- 
kemä seksuaalinen väkivalta taas käsittää useammin ahdistelevien viestien lähettelyä 
ja harvemmin koskettelua tai fyysistä väkivaltaa. Myös nämä tulokset tukevat sitä, että 
etenkin kaikkein vakavimman seksuaalisen väkivallan ehkäisyn tulisi kyetä puuttu- 
maan läheissuhteissa tapahtuvaan kaltoinkohteluun. 


Nuorisorikollisuuskyselyn tietojen mukaan seksuaalirikoksen tekijä toimii yleensä yk- 
sin. Nuorten tekemissä seksuaaliväkivallan teoissa on useammin osallisena useampi 
tekijä kuin aikuisten teoissa. Nuoriin kohdistuvassa seksuaalisessa väkivallassa ha- 
vaittavat teonpiirteet ovat varsin samanlaisia olipa tekijä sitten aikuinen tai toinen 
nuori. Aikuisten tekemissä teoissa seksuaalinen kommentointi ja seksuaaliset teot 
sekä niihin suostutteleminen tai painostaminen ovat yleisempiä kuin toisten nuorten 
tekemässä seksuaalisessa väkivallassa. 


Rikosilmoitustietojen mukaan kaikenikäisiin kohdistuvissa seksuaalirikoksissa tekijä 
on usein uhrille ennestään tuttu. Useimmiten tekijä on uhrille tuttu lapsen seksuaali- 
sessa hyväksikäytössä. Raiskausrikoksissa tuntemattomien tai ei tiedossa olevien te- 
kijöiden osuus on noin puolet. Seksuaalirikokseen osallistuu yhdellä kertaa useampi 

kuin yksi tekijä suhteellisen harvoin, mutta torkeiksi määritellyistä teoista joka neljän- 
teen on osallistunut useampi tekijä. Raiskausrikoksissa tekijä on tyypillisesti uhrin ys- 
tävä tai tuttava, nykyinen tai entinen puoliso tai seurustelukumppani taikka perheenjä- 
sen. Myös lapsen seksuaalisissa hyväksikäytöissä tekijä on usein perheenjäsen mutta 
usein myös vanhemman entinen tai nykyinen puoliso. 


Rikosilmoitustietojen mukaan noin puoleen raiskauksista liittyy myös muuta väkival- 
taa. Seksuaalirikoksissa väkivallan kirjo on laaja, mutta useimmiten väkivalta liittyy uh- 
rin väkisin riisumiseen tai uhrin liikuttamiseen taikka liikkumisen estämiseen ja hiljen- 
tämiseen. Tämän lisäksi seksuaalirikoksiin liittyy toisinaan myös eksessiivistä vakival- 
taa, kuten lyömistä ja puremista. 


Jotkut seksuaalirikosten tekijät pyrkivät myös kontrolloimaan uhrejaan uhkailemalla ja 
painostamalla. Uhkailu saattaa joissain tilanteissa kohdistua myös uhrin läheisiin. Pai- 
nostustilanteissa uhria voidaan myös uhata arkaluontoisten tietojen levittämisellä, jos 
tämä ei suostu tekoon tai kertoo siitä muille. Seksuaalirikosten yhteydessä esiintyy 
myös jonkin verran taloudellista painostusta. Painostamisen lisäksi joissain tapauk- 
sissa esiintyy lahjomista päihteillä tai rahalla taikka muilla lahjoilla. Painostaminen ja 
lahjominen kohdistuvat enemmän uhreihin, jotka ovat tekijään nähden heikommassa 
asemassa ja lahjottavissa tai painostettavissa päihteiden avulla. 


Rikosilmoitustietojen mukaan seksuaalirikokset tapahtuvat valtaosin yksityisasun- 
noissa tai muissa yksityisissä tiloissa. Seuraavaksi yleisimpiä tapahtumapaikkoja oli- 
vat muut yksityiset paikat (15 %; esim. hotellihuone tai mökki) tai muut julkiset tilat 
kuin ravintolat tai yleiset tilaisuudet (11 %; esim. puistot tai metsät ja lenkkipolut). 


Rikosilmoitustietojen mukaan etenkin lapsen seksuaalisessa hyväksikäytössä hyödyn- 
netään internetiä ja sosiaalista mediaa. Tyypillisimmin tekijä käyttää jotakin sosiaali- 
sen median sovellusta pitääkseen yhteyttä uhriin. Lähes yhtä yleistä on, että tekijä ki- 
ristää uhria hallussaan olevalla arkaluontoisella materiaalilla. Uhri on usein ensin jaka- 
nut sisältöä vapaaehtoisesti, mutta joutuu sitten tekijän kiristämäksi. 


Rikosilmoitustietojen mukaan seksuaalirikosten tekijät valitsevat usein uhreikseen 
päihtyneitä henkilöitä. Etenkin raiskauksissa valitaan usein uhreja, jotka eivät ole täy- 
sin tai lainkaan toimintakykyisiä. Alkoholi ei kuitenkaan ole ainoa syy alentuneelle toi- 
mintakykyisyydelle. Joissain tapauksissa uhri on tarkoituksellisesti huumattu ja jois- 
sain tapauksissa itse tapahtuman aiheuttama järkytys estää toiminnan. Seksuaalirikos 
voikin kokemuksena olla itsessään lamaannuttava ja estää uhria puolustautumasta tai 
ilmaisemasta tahtoaan. 

Painostaminen ja lahjominen kohdistuvat enemmän uhreihin, jotka ovat tekijään näh- 
den heikommassa asemassa ja lahjottavissa päihteiden avulla. Asiantuntijahaastatte- 
lujen mukaan kadulla alaikäisiä uhreja etsivät tekijät lähestyvät erityisesti karkumat- 
kalla olevia tai muutoin haavoittuvassa asemassa olevia nuoria. Lähestyminen on 
yleensä aika yksinkertaista: tekijä menee juttelemaan uhrille ja jossain vaiheessa pyy- 
tää hänet mukaansa. Suostuttelussa voidaan luvata päihteitä, mutta joissain tapauk- 
sissa riittää pelkkä yösija tai ruoka. Matka voi tekijän kodin ohella jatkua yhdessä 
myös esimerkiksi puistoon tai muuhun paikkaan. 


Toisentyyppisissä tapauksissa tekijä saattaa, asiantuntijahaastattelujen mukaan, lyöt- 
täytyä nuorisoporukan yhteyteen, hakee heille pyydettäessä kaupasta alkoholia ja tu- 
pakkaa ja kutsuu heitä kotiinsa bilettämään. Tällöin tekijä pyrkii löytämään porukasta 

jonkun, jonka saisi suostuteltua seksiin. Tällaisesta tekijästä on usein hyötyä nuorille, 
vaikka he tietävätkin hänen tarkoitusperänsä. Hänen avullaan saa alkoholia ja tupak- 
kaa. 


Väestörekisteritietojen mukaan seksuaalirikoksen tekijä on todennäköisimmin nuori, 
alle 30-vuotias. Lasten seksuaaliseen hyväksikäyttöön syyllistyneet ovat keskimäärin 
nuorempia kuin raiskaukseen syyllistyneet. Aikuiseen kohdistuvista raiskauksista tuo- 
mittujen mediaani-ikä on noin 31 vuotta. (Vain) lapsen seksualisesta hyväksikäytöstä 
tuomittujen mediaani-ikä on 26 vuotta, ja lapsen seksuaalisesta hyväksikäytöstä ja 
raiskauksesta (lapsen raiskauksesta) tuomittujen mediaani-ikä 24 vuotta. Sen sijaan 
pelkästä sukupuolisiveellisyyttä loukkaavan lasta esittävän materiaalin hallussapi- 
dosta ja/tai levittämisestä tuomittujen mediaani-ikä on selvästi korkeampi, noin 35 
vuotta, mikä voi viitata (muita) seksuaalirikoksia pienempään kiinnijäämisriskiin, mikä 
puolestaan saattaa liittyä siihen, ettei uhri tavallisesti kohtaa materiaalin käyttäjiä tai 
levittäjiä. 


Väestörekisteritietojen mukaan seksuaalirikoksentekijä voi kuulua mille tahansa ta- 
solle sosiaalisessa kerrostuneisuudessa, osa seksuaalirikosten tekijöistä on korkea- 
koulutettuja. Kuitenkin matala sosiaalinen asema ja sosiaalinen huono-osaisuus on 
leimallista seksuaalirikosten tekijöille. Erityisen vahvasti sosiaalisen huono-osaisuu- 
den mittareista seksuaalirikoksiin ovat yhteydessä toimeentulotuen saanti ja ulosotto- 
velat. Myös varhaisten riskitekijöiden mittarit, joita tässä tutkimuksessa olivat koulun- 
käyntihaasteet ja heikko peruskoulun päättötodistuksen keskiarvo, ovat yhteydessä 
seksuaalirikoksiin. Varhaiset riskitekijät selittävät sekä nuoruudessa tai aikuisuudessa 
koettua huono-osaisuutta sekä seksuaalirikollisuutta. Tästä huolimatta varhaiset riski- 
tekijät (pois lukien päättötodistuksen keskiarvo) ja nuoruudessa tai aikuisuudessa ko- 
ettu huono-osaisuus ovat myös toisistaan riippumatta yhteydessä seksuaalirikoksiin. 
Toisin sanoen molemmilla, sekä lapsuudessa havaituilla kognitiivisilla haasteilla että 
myöhemmin koetulla sosiaalisella huono-osaisuudella on merkitystä. 

Asiantuntijahaastatteluissa varhaisten riskitekijöiden sekä nuoruudessa ja aikuisuu- 
dessa koetun sosiaalisen huono-osaisuuden välinen yhteys kuvattiin vivahteikkaasti. 
Asiantuntijat nostivat varhaisten riskitekijöiden ja elämäntilanteen huono-osaisuuden 
välisen dynamiikan tyypilliseksi tapaukseksi lapsiin kohdistuvissa seksuaalirikoksissa. 
Asiantuntijanäkökulmasta lapsiin kohdistuvien seksuaalirikosten taustalla on (lähes) 
aina vaikeuksia tunteiden säätelyssä ja impulssikontrollissa. Usein seksuaalirikos ta- 
pahtuu elämäntilanteessa, jossa on (pitkään jatkunutta) painetta, kuten avioero tai pa- 
risuhderiitoja, pettämistä, työttömyyttä, köyhyyttä ja niin edelleen. Elämässä ei ole pal- 
joakaan mielihyvää tuottavia asioita. Tällaisissa elämäntilanteissa, jos kohdalle sattuu 
sopiva uhri ja jos heidän välillään tapahtuu lähentymistä, se voi helposti saada seksu- 
aalisia sävyjä. Lapsen seksuaalisessa hyväksikäytössä tekijän ja uhrin välille muodos- 
tuu asiantuntijoiden mukaan useinkin jonkinlainen suhde. 


Asiantuntijahaastattelujen mukaan ylipäätään lapsiin kohdistuvissa seksuaalirikok- 
sissa prosessi etenee useimmiten psykologisesta läheisyydestä fyysiseen läheisyy- 
teen ja siitä seksuaaliseen. Prosessiin liittyy manipulaatiota, jota tekijä itsekään ei 
välttämättä ymmärrä tai huomaa. Hyväksytyn raja siirtyy koko ajan. Itse seksuaaliri- 
koksen tekotilanteessa tekijä voi kuvitella kaiken tapahtuvan yhteisymmärryksessä 
(vaikka sillä ei alaikäisen kohdalla ole juridisesti merkitystä), eikä kykene lukemaan tai 
halua lukea uhrin vastakkaisia signaaleja. Tekijä voi myös vaikuttaa tilanteessa pelot- 
tavalta, mikä voi estää kieltäytymisen selkeän osoittamisen. 


Väestörekisteritietojen mukaan ensimmäisen polven maahanmuuttajat ovat yliedustet- 
tuja seksuaalirikoksissa, erityisesti aikuisiin kohdistuvissa raiskauksissa. Suomessa 
ajanjaksolla 2011-2020 yhteensä 27 prosenttia raiskauksista epäillyistä oli ulkomailla 
syntyneitä, mutta osuus on kasvanut viime vuosina. Vuonna 2020 ulkomaalaiset muo- 
dostivat 38 prosenttia raiskauksista epäillyistä. Sosioekonomiset tekijät ja sosiaalinen 
huono-osaisuus eivät juurikaan näytä selittävän ulkomailla syntyneiden korkeampaa 
seksuaalirikollisuuden riskiä. Toisen polven maahanmuuttajia on alle prosentti seksu- 
aalirikoksista epäillystä. Osin tätä selittää toisen polven maahanmuuttajaväestön pie- 
nempi koko sekä nuori ikärakenne (suurin osa lapsia). 

12 Toimenpidesuositukset 


Seksuaalista vakivaltaa ehkaisevilla primaaritason interventioilla, seksuaalikasvatuk- 
sella ja -valistuksella voidaan vaikuttaa tietoon ja asenteisiin (esim. Brecklin & Forde, 
2001; Flores & Hartlaub, 1998), ja todennäköisesti myös käyttäytymiseen (Coker ym. 
2017; Edwards ym.,2019).Seksuaalikasvatuksen tulisi olla riittävän pitkäkestoista 
(esim. Jouriles ym., 2017) ja monipuolista (ks. esim. Kontula ym., 2007; Yarber ym., 
1997), koska siinä tapauksessa sillä on havaittu olevan suurempi vaikutus ainakin tie- 
toon ja asenteisiin. Näissä interventioissa olisi tarkoituksenmukaista huomioida sekä 
potentiaaliset tekijät, uhrit että sivulliset. Valistuksen sisältöjen tietopohjan tulisi raken- 
tua kohdeyleisölle pedagogisoituun tutkittuun tietoon, joka oikaisee harhaanjohtavia 
käsityksiä seksuaaliväkivallasta, sen tekijöistä ja tekotilanteista. Tiedon tarjoaminen 
tulisi ulottaa myös vanhempiin, koska ainakin ulkomaisen tutkimustiedon mukaan huo- 
mattava osa vanhemmista valistaa lapsiaan seksuaalisen hyväksikäytön varalta pe- 
rustuen harhaanjohtavaan tietoon (esim. Babatsikos, 2010). 


Seksuaalivalistuksen vaikutukset asenteisiin kuitenkin vähenevät ajan myötä (Ander- 
son & Whiston, 2005; Brecklin & Forde, 2001; Flores & Hartlaub, 1998). Seksuaalista 
väkivaltaa koskeviin asenteisiin vaikuttaminen on ennen muuta koulun seksuaaliope- 
tuksen asioita, mutta ei riitä, että asennevaikuttaminen jää koulun kontekstiin. Ei voida 
ajatella koulun pedagogiikan hoitavan asian, jos netissä, harrastuksissa ja vaikka baa- 
rissa voidaan toimia toisin. Teema on kaikkien nuorisopedagogiikkojen alaa sekä teh- 
täväkenttää, kaikissa nuorten instituutioissa. Tavanomaisesti kyse on kuntien harteilla 
olevasta toiminnasta. 


Seksuaalisen väkivallan kirjo on laaja. Onkin tärkeää, että potentiaaliset tekijät ja uhrit 
mutta myös sivustakatsojat tunnistavat jatkossa yhä paremmin seksuaalisen vakival- 
lan eri tilanteissa. Seksuaalista väkivaltaa ilmenee tyypillisesti toisensa tuntevien ih- 
misten kesken tutuissa ympäristöissä. Seksuaaliseksi väkivallaksi on yhä tärkeämpää 
tunnistaa myös asiaton ja ahdisteleva viestintä. Merkittävä osa nuorten itsensä pahim- 
maksi kokemista seksuaalisen väkivallan uhrikokemuksista sisälsi asiattomille vies- 
teille altistumista. Tämä korostui toisten nuorten tekemässä seksuaalisessa väkival- 
lassa. Nuorten mutta myös varttuneiden tulisi yhä paremmin tunnistaa asiattoman 
viestinnän rajat ja suostumuksen merkitys. Suostumusperusteisuus seksuaalirikoksia 
koskevassa lainsäädännössä (ks. esim. Eduskunta, 2021) tekisi syyttämiseen ja ran- 
gaistuksiin perustuvien mahdollisten vaikutusten ohella todennäköisesti suostumuk- 
sesta vaikeasti ohitettavan normin kaikessa seksuaalisessa vuorovaikutuksessa. 


Mutta miten lapset ja nuoret tunnistavat groomingiin liittyvän manipulaation, jota sek- 


suaalirikosten tekijöiden ja asiantuntijoiden haastatteluissa kuvattiin? Osaavatko he 
sanoittaa prosessit seksuaaliseksi häirinnäksi tai seksuaaliseksi väkivallaksi? Tietä- 


117 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


vätkö he esimerkiksi poliisin Nettivinkistä tai Pelastakaa lapset -järjestön Nettivihje- 
liittymästä. Osaavatko huoltajat tai vanhemmat sanoittaa nämä prosessit? Tietävätkö 
vanhemmat, että on tilanteita, joissa nimenomaan on heidän tehtävänsä tehdä rikosil- 
moitus. 


Tämän tutkimusten tulosten mukaan internet ja sosiaalinen media eivät ole keskeisin 
seksuaalisen väkivallan konteksti ainakaan kaikkein vakavimpien seksuaalirikosten 
kohdalla. Internet ja some liittyvät silti olennaisesti varsinkin nuorten kokemaan seksu- 
aaliseen väkivaltaan. Tekijät käyttivät sosiaalista mediaa pitääkseen yhteyttä uh- 
reihinsa. Toisaalta sosiaalista mediaa käytettiin kiristämiseen ja painostamiseen, 
jossa uhreista hankittiin ensin arkaluontoista materiaalia ja sitä käytettiin sitten painos- 
tuskeinona seksuaalisiin tekoihin. Näissä tapauksissa kiristyksestä uhkaa muodostua 
uhrin kannalta ahdistava kehä, josta voi tuntua vaikealta löytää ulospääsyä. Varsinkin 
nuorimpia sosiaalisen median käyttäjiä tulisi kasvattaa tunnistamaan yhä paremmin 
esimerkiksi grooming-ilmiö ja turvallisen ja turvattoman kommunikaation rajat (esim. 
Kaakinen, Koivula ym., 2021). 


Riskit liittyvät esimerkiksi henkilökohtaisten tietojen jakamiseen ja vuorovaikutukseen 
tuntemattomien kanssa. Olisi myös tärkeää, että ahdistavistakin kokemuksista voitai- 
siin aina kertoa jollekin ja aikuiset ja ammattilaiset nuorten ympärillä osaisivat kohdata 
tällaisia tilanteita. Nuorten kanssa töitä tekevien ammattilaisten ja vanhempien koulu- 
tus ja digi- ja someosaamisen kehittäminen ovatkin tärkeitä seksuaalirikosten ennalta- 
ehkäisyn ja uhrien tukemisen kannalta (Sisäministeriö, 2019). On myös tärkeää, että 
viranomaisilla on riittävät valtuudet ja resurssit seksuaalirikoksiin puuttumiseksi myös 
sosiaalisessa mediassa. Tehokkaampi seksuaalirikosten estäminen, paljastaminen ja 
tutkiminen saattavat edellyttää myös lainsäädännönmuutoksia (Sisäministeriö, 2019). 


Yleiset yhteiskunnalliset (ml. kriminaalipolitiikka) toimenpiteet ja yhteiskunnalliset kehi- 
tyskulut säätelevät rikollisuutta, niin myös seksuaalirikoksia. Tämän ajattelutavan mu- 
kaisesti sosiaalisen huono-osaisuuden ja syrjäytymisen estäminen sekä ehkäisy ja 
erityisesti mielenterveyspalveluiden (saatavuden) parantaminen ovat avain myös sek- 
suaalirikosten ehkäisyyn. Asia on laajasti hyväksytty, mutta geneerisyydessään jollain 
tavoin pulmallinen. 


Tutkimustulostemme mukaan sosiaalinen huono-osaisuus, jota mittasivat työn ja kou- 
lutuksen ulkopuolella olo ja toimeentulotuen saanti, olivat yhteydessä seksuaalirikolli- 
suuteen. Myös varhaiset riskitekijät, joita mitattiin koulunkäyntihaasteilla ja peruskou- 
lun päättötodistuksen keskiarvoilla, olivat yhteydessä seksuaalirikoksiin. Vaikka niin 
varhaisia riskitekijöitä kuin sosiaalista huono-osaisuuttakin kokevilla seksuaalirikolli- 
suus on harvinaista, toimenpiteiden kohdistuessa enemmän näihin ryhmiin niiden 
marginaalinen hyöty voisi olla suurempi. Tämänkaltaiseen riskitekijäperustaiseen toi- 

menpiteiden suuntaamiseen, jossa riskitekijän omaavistakin vain pienen osan koh- 
dalla riski on todellinen, liittyy kuitenkin leimaamisen vaara sekä ”väärien positiivisten 
ongelma” (Tham & von Hofer, 2009), minkä takia niitä olisi harkittava tarkkaan. Pri- 
maaritason vaikuttamista voisi olla suositeltavaa harkita esimerkiksi syrjäytymistä eh- 
käisevien toimenpiteiden, päihdekuntoutuksen, sosiaalitoimen jne. piirissä. 


Seksuaaliseen väkivaltaan syyllistyvillä nuorilla ja nuorilla aikuisilla esiintyy tutkimus- 
tulostemme ja aiemman kirjallisuuden perusteella usein myös muuntyyppistä antisosi- 
aalista käyttäytymistä ja rikoksia. Antisosiaalinen käyttäytyminen ja rikosaktiivisuus 
ovat merkittäviä seksuaalirikoksia ennustavia tekijöitä. Nuorten rikostorjuntainterventi- 
oilla, kuten Ankkuritoiminnalla voi olla myös seksuaalirikoksia ennalta ehkäisevää vai- 
kutusta, kun nuoren mahdollinen rikoskierre saadaan katkaistua. 


Poliisin, lastensuojelun ja muiden tahojen muodostaman moniammatillisen rikostor- 
juntatyön lisäksi muilla syrjäytymistä ehkäisevillä toimenpiteillä, kuten universaalilla ja 
erityisesti kohdennetulla nuorisotyöllä, työvoimapalveluilla sekä niiden välimuodoilla, 
kuten Ohjaamoilla voi muun rikollisuuden ohella olla seksuaalirikoksia ennalta ehkäi- 
sevää vaikutusta. Sekä koulutukseen ohjautumisella, työllistymisellä (esim. Aaltonen, 
2010) että aktiivitoimenpiteisiin (työkokeilut, kuntouttava työtoiminta jne.) osallistumi- 
sella (Andersen, 2012; Fallesen ym., 2011; Aaltonen ym., 2013) on arvioitu olevan ri- 
kollisuutta yleisesti vähentävää vaikutusta. 


Kaiken kaikkiaan eriasteisista mielenterveyden häiriöistä on arvioitu kärsivän noin 20— 
25 prosenttia nuorista (esim. Marttunen & Karlsson, 2013). Nuoret eivät useimmiten 
kuitenkaan hae apua mielenterveyden ongelmiinsa tai hakevat sitä viiveellä (Gulliver 
ym., 2010; Reavley ym., 2011; Rowe ym., 2014). Erityisesti nuoret miehet ja vähem- 
mistöryhmiin kuuluvat nuoret ovat muita useammin haluttomia hakemaan apua (Rick- 
wood, 2007). Matalan kynnyksen mielenterveyspalveluiden saatavuudella voi olla 
merkitystä seksuaalirikosten ehkäisyssä. Senkin vuoksi on tärkeää, että mielentervey- 
dellistä apua tarvitsevat tunnistetaan kouluissa, nuorisotyössä ja muissa palveluissa 
ja instituutioissa ja tuetaan pääsemään (tai saatetaan) mielenterveydellisen avun pii- 
riin. Samalla tulisi huomioida, että myös erilaisilla psykososiaalisen tuen muodoilla on 
mielenterveydellistä hyvinvointia tukevaa vaikutusta (ks. Vauhkonen & Hoikkala, 
2020a; Vauhkonen & Hoikkala, 2020b). 


Oma erityinen tehtäväkenttänsä liittyy joidenkin maahanmuuttajaryhmien seksuaali- 
kulttuurisiin kompetensseihin. Tutkimusten mukaan ulkomailla syntyneillä on Suo- 
messa syntyneitä suurempi riski syyllistyä seksuaalirikokseen, eikä yhteys selity ulko- 
maalaistaustaisten sosiaalisella huono-osaisuudella. Tarvittaneen siis sopimusperus- 
taisen seksuaalikulttuurin valtavirtaistamista (mainstreaming) niin, että se on myös 
kaikkien kontrollikulttuurin toimijoiden asia ja normatiivinen maisema. Seksuaalioi- 

keuksien, itsemaaraamisoikeuden, tahdonvastaisen koskemattomuuden ja suostu- 
muksen kunnioittaminen, ylipaataan toisen kunnioittava kohtaaminen kuuluvat suostu- 
musperustaisen seksuaalikulttuurin periaatteisiin ja käytäntöihin. Tata samaa teemaa 
on otettu mukaan myös kotouttamistyöhön esimerkiksi Turvallinen Oulu -hankkeessa. 


Monipuoliseen seksuaalikasvatukseen tulisi sisältyä myös vaikeammat aiheet mukaan 
lukien seksuaaliset suuntautuneisuudet ja parafiliat, mukaan lukien lapsikohteinen 
seksuaalinen mieltymys. Olisi tarkoituksenmukaista tiedottaa hyvin mahdollisuuksista 
keskusteluapuun ja pidemmälle menevään tukeen myös seksuaalikysymyksissä. Tut- 
kimushaastatteluissa tuli esiin esimerkiksi alaikäisten poikien hakeutuminen aikuisille 
seksuaalivähemmistöille suunnatuille sivustoillle, joiden kautta heillä on riski joutua 
seksuaalirikoksen uhreiksi. Tästä tulisi myös suoraan varoittaa. 


Sosiaali- ja terveydenhuollon ammattilaisia tulisi kouluttaa kohtaamaan lapsiin kohdis- 
tuvaa seksuaalista mieltymystä kokevia potilaita, ja heille tulisi laatia hoitopolku ja val- 
takunnallinen palveluverkosto (ks. Taivaloja & Nurminen, 2020a). Riittävä tiedottami- 
nen sekundaaritason palvelujen, mukaan lukien itsehoitomahdollisuuksien saatavuu- 
desta on tärkeää, jotta kohderyhmään kuuluvat löytävät avun piiriin. Järkevältä tuntuu 
nykyisten seksuaalirikoksia ennalta ehkäisevien hankkeiden — joissa työskennellään 
potentiaalisten seksuaalirikosten tekijöiden ja tuomion jo saaneiden kanssa ja tuote- 
taan uusia keinoja, verkostoidutaan ja tehdään yhteistyötä kohti yhteistä tavoitetta — 
toiminnan resurssien turvaaminen. Hoidon saatavuus vankiloissa on kattavaa, mutta 
seksuaalirikoksesta sakkorangaistuksella selviävät saattavat usein jäädä kokonaan 
vaille apua ja tukea. Olisi hyvä löytää lisää keinoja heidän ohjaamiseksi sekundaarita- 
son palvelujen piiriin. 


Tärkeää on kuitenkin eri toimenpiteiden luotettava vaikuttavuuden arviointi ja sen 
mahdollistamisen huomioon ottaminen jo toimenpiteitä suunniteltaessa. Vaikuttavuu- 
den arvioinnissa tulisi pyrkiä kokeelliseen asetelmaan (RCT) tai kokeellista asetelmaa 
jäljitteleviin tutkimusasetelmiin, joten tutkimusaineistojen tulisi olla sellaisia, että ne 
mahdollistavat edistyneiden vaikuttavuuden arvioinnin menetelmien käyttämisen. 

Liite 


Taulukko 9. Raiskauksista ja lasten seksuaalisesta hyväksikäytöstä epäillyt (ratkaistuissa ri- 
koksissa) sukupuolen mukaan 2010-2020. 


Raiskaus Lapsen seksuaalinen hyväksikäyttö 
Miehet Naiset Yhteensä Miehet Naiset Yhteensä 

= 2010 572 2 574 758 31 789 
2011 641 3 644 1042 40 1082 
2012 752 19 771 1389 34 1423 
2013 796 4 800 1035 39 1074 
2014 713 4 717 1118 42 1160 
2015 809 2 811 1003 28 1031 
2016 819 7 826 854 40 894 
2017 930 8 938 734 18 152 
2018 787 3 790 706 19 725 
2019 1044 12 1056 1035 103 1138 

= 2020 1232 9 1241 958 37 995 


Taulukko 10. Seksuaalirikosten tekijöiden ikä seksuaalirikoksen tyypin mukaan. 


Vuosi Seksuaalirikos KA Min. Max. Med 

2014 Raiskaus 31,82 17 58 30,5 
Lapsen seksuaalinen hyväksikäyttö 28,53 15 59 26 252 
Raiskaus + lapsen 26,02 17 49 24 
Pelkkä materiaalin 34,12 17 45 34 
Materiaali ja fyysinen 32,67 24 47 30 

2015 Raiskaus 30,41 16 52 31 123 
Lapsen seksuaalinen hyväksikäyttö 28,45 17 56 26 239 
Raiskaus + lapsen 27,2 16 45 24 
Pelkka materiaalin 32,23 20 43 34 
Materiaali ja fyysinen 32,36 20 49 29 

2015 Raiskaus 31,39 17 53 30 194 
Lapsen seksuaalinen hyväksikäyttö 29,39 17 57 27 191 
Raiskaus + lapsen 27,78 16 59 25 
Pelkkä materiaalin 35,38 29 31 36 

Taulukko 11. Raiskauksesta epäillyt raiskauksissa syntyperän mukaan (%). 


2010 2011 2012 2013 2014 2015 2016 2017 2018 2019 2020 


Pohjois-Afrikka 28,2 1,1 1,7 1,3 1,7 0,9 1,0 0,6 1,1 2,5 1,4 
Saharan etelapuolinen Afrikka 2,3 6,1 5,7 3,5 4,5 8,6 6,3 5,2 5,4 5,8 3,7 
Amerikka 0,3 1,1 3,0 1,0 1,1 1,0 0,7 0,4 1,3 0,2 1,0 
Itä-Eurooppa 1,6 2,2 3,0 2,4 1,5 2,0 2,8 3,4 1,3 2,7 1,9 
Pohjois-Eurooppa 540 713 708 764 728 727 669 665 700 586 589 
Etelä-Eurooppa 0,2 1,6 1,2 1,1 3,8 0,5 0,8 0,9 0,6 0,5 0,6 
Länsi-Eurooppa 21 3,6 3,6 3,5 4,7 5,7 2,5 41 5,1 8,3 4,8 
Itä-Aasia 0,0 0,2 0,1 0,0 0,3 0,0 0,1 0,1 0,0 0,1 0,2 
Länsi-Aasia 5,1 4,3 6,1 49 5,6 3,0 64 106 7,1 133 = 203 
Kaakkois-Aasia ja Oseania 0,2 2,5 0,1 0,6 0,7 1,1 0,7 0,3 1,4 0,9 0,9 
Tuntematon 6,1 6,2 4,7 5,4 3,3 46 116 7,9 6,7 TA 6,4 
Yhteensä 100 100 100 100 100 100 100 100 100 100 100 
N 574 644 771 800 717 811 826 938 790 1056 — 1241 


Taulukko 12. Lasten seksuaalisesta hyväksikäytöstä epäillyt lasten seksuaalisissa hyväksikäy- 
töissä syntyperän mukaan (%). 


2010 2011 2012 2013 2014 2015 2016 2017 2018 2019 2020 


Pohjois-Afrikka 0,4 0,0 0,2 0,0 1,1 0,5 0,2 0,7 0,1 1,8 0,7 
Saharan eteläpuolinen Afrikka 0,9 1,7 1,5 41 2,0 3,5 0,8 2,9 43 2,5 1,8 
Amerikka 0,4 0,3 0,9 0,9 0,3 0,4 0,6 0,9 0,1 0,1 0,9 
Itä-Eurooppa 0,8 0,9 2,3 2,0 0,6 11 1,8 0,9 1,5 1,1 1,5 
Pohjois-Eurooppa 90,6 923 913 864 858 825 851 82,2 786 721 80,6 
Etelä-Eurooppa 0,6 0,3 0,2 0,5 0,9 0,6 0,0 0,8 0,4 0,2 0,7 
Länsi-Eurooppa 2,4 1,1 0,1 2,9 1,8 22 1,13 0,8 47 3,3 40 
Itä-Aasia 0,0 0,1 0,1 0,0 0,1 0,0 0,0 0,0 0,0 0,4 0,1 
Lansi-Aasia 1,9 1,4 2,0 2,3 6,0 6,5 1,2 5,1 55 133 5,6 
Kaakkois-Aasia ja Oseania 0,1 0,2 0,6 0,5 0,8 0,7 2,3 0,5 0,8 0,6 1,6 
Tuntematon 1,9 1,8 0,6 0,5 0,7 2,0 6,6 5,2 3,9 47 2,4 
Yhteensä 100 100 100 100 100 100 100 100 100 100 100 
N 789 1082 1423 1074 1160 — 1031 894 752 725 1138 995 


122 


VALTIONEUVOSTON SELVITYS- JA TUTKIMUSTOIMINNAN JULKAISUSARJA 2021:56 


Taulukko 13. Logistinen regressioanalyysi lapsen kohdistuneesta seksuaalirikoksesta seka toi- 


Ika 


Siviilisaaty 


Syntypera 


NEET-status 


Toimeentulotuen saanti 


Velat ulosotossa 


Koulutus 


Peruskoulun päästötodistuksen 
keskiarvo 


Koulunkäntihaasteita 


Aiempia rikoksia 


Raiskauksesta: 


30-40 

20-29 

15-19 

Avo- tai avioliitossa/eronnut/leski 
Naimaton 

Syntynyt Suomessa 
Syntynyt ulkomailla 

Työssä tai koulutuksessa 

Ei työssä eikä koulutuksessa 
Ei toimeentulotuen asiakas 
Toimeentulotuen asiakas 

Ei velkoja ulosotossa 
Velkoja ulosotossa 
Korkeakoulu, opisto tai lukio 
Ammatillinen tutkinto 
Perusasteen koulutus 
Kiitettävä 

Hyvä tai keskiverto 

Heikko 

Ei koulunkäntihaasteita 
Koulunkäyntihaasteita 

Ei aiempia rikoksia 

Aiempia rikoksia 


Selitysosuus (Nagelkerke R?) 


Lapseen kohdis- 


tunut seksuaaliri- 


kos 
Exp(B) 
1 

1,35 
1,81*** 
1 

1,03 

1 
3,28*** 


1,74 
1 
2,24 
7% 


*=p<=0,005 **=p<=0,01 ***=p<=0,001 

95% Iv 
Ala 


1,13 
1,58 


0,67 


1,54 


1,25 


1,26 


2,02 


1,4 
1,22 


0,46 
0,45 


1,45 


1,58 


Ylä 


2,27 
4,42 


1,51 


3,46 


2,4 


2,59 


4,09 


4,26 
3,91 


1,41 
1,46 


3,16 


2,99 


Toiseen 
aikuiseen 
kohdistunut 
raiskaus 


Exp(B) 


n=143. Lapseen kohdistunmeesta seksuaalirikoksesta: n=193 


seen aikuiseen kohdistuneesta raiskauksesta tuomion saaneet taustatekijöiden 
mukaan tarkasteltuna (elämäntilanne tuomiota edeltävän vuoden lopulla). 


95% Iv 


3,17 


0,9 


2,23 


1,21 


0,5 
0,89 


0,39 
0,56 


0,99 


1,46 


Ylä 


2,21 
2,22 


1,59 


7,13 


1,92 


5,01 


2,76 


1,61 
2,79 


1,42 
2,24 


2,75 


3,05 

